
A  magyar  történelem  nem  egy  kimagasló  női  alak- 
kal dicsekedhetik,  de  olyan  csodálatos  észszel  és 
tehetséggel  megáldott  nőalak,  mint  Bornemisza  Anna, 
páratlanul  áll  történelmünkben.  Míg  ura,  Apafi  Mihály 
tatárrabságban  sínylődött,  nem  volt  ő  más,  csak  sze- 
relmes-szívű  asszony,  aki  nemes  fájdalommal  viseli 
sorsát  és  minden  erejével  férje  kiszabadításáért  küzd. 
Miután  férje  hazakerült  s  a  szeszélyes  véletlen  a  leg- 
zavarosabb helyzetekbe  sodorta  bele,  sőt  azoknak 
élére  is  állította:  ő  volt  az,  aki  szerető  gondoskodás- 
sal állott  az  ingatag  jellemű  férj,  a  fejedelem  mellett 
és  okos  tanácsaival  támogatta  őt. 

A  természet  pazarul  elárasztottta  Bornemisza  An- 
nát a  legszebb  szellemi  tulajdonságokkal,  mint  ami- 
lyen a  páratlanul  tisztánlátó  ész,  amely  a  leghomá- 
lyosabb,  legkétségbeejtőbb  helyzetekben  is  megtalálta 
a  kivezető  utat.  Született  diplomata,  kiváló  kormány- 
zói érzékkel  megáldott  nő  volt,  akinek  mindenre  ki- 
terjedt a  figyelme  s  aki  kifogástalanul  el  tudott  volna 
kormányozni  akármely  nagy  országot  is.  Aminthogy 
valójában  ő  kormányozta  is  Erdélyt,  a  Teleki  Mihály 
szellemében  és  segítségével. 

Teleki  Mihály  a  személyi  tehetségei  mellett  —  mert 
az  államférfiúi  rátermettséget  tőle  elvitatni  nem  lehet  — 
az  által  is  emelkedett  fel  arra  a  magasságra,  amelyen 
mint  országok  sorsa,  emberek  élete  és  halála  Töípír 
ítélkező  nagyúr  szerepelt,  hogy  Bornemisza*  Adriának : 

anyai  részről  rokona  volt.  A  fejedelemasszonynak  a 
férjére  való  nagy  hatása  köztudomású  volt  és  ő  ezt 
a  hatást  arra  használta  fel,  hogy  Telekit,  akit  igen 
nagyra  becsült  és  akiben  vakon  bízott,  férje  mellé 
állította,  mint  első  tanácsosát,  akinek  jóakaratában 
és  tehetségében  feltétlenül  megbizhatik. 

A  nagyeszű,  de  akaratával  szemben  ellentállást 
nem  tűrő,  erőszakos  és  sokszor  kegyetlen  kancellár, 
Teleki  Mihály,  Erdélyben  gyűlölet  tárgya  volt.  Nagyon 
kevés  volt  azoknak  a  száma,  akik  szerették,  de  azok- 
nak, akik  rettegték  és  gyűlölték,  annál  több.  Kz  az 
ellenszenv  áthárult  aztán  Bornemisza  Annára  is, 
amiatt,  hogy  Telekiben  oly  tántoríthatatlanul  hitt  és 
mindent  az  ő  tanácsa  szerint  cselekedett.  Az  utókor 
bámulattal  és  szeretettel  adózik  a  nagy  fejedelem- 
asszony emlékének,  megértve  és  értékelve  egyénisé- 
gét, de  az  egykorúak  bizony  nem  szerették,  dacára, 
hogy  tagadhatatlanúl  nagyon  sok  jót  tett  életében. 

Ha  ezt  az  ellene  irányúit  ellenszenvet  megérteni 
akarjuk:  bele  kell  képzelnünk  magunkat  az  akkori 
idők  embereinek  lelkiállapotába  és  gondolatvilágába. 
Akkoriban  az  asszonyok  boldogok  és  megelégedettek 
voltak  a  maguk  kis  világában,  melyet  a  természet,  a 
társadalom  és  a  korszellem  számukra  kijelölt.  Abban 
az  időben  képtelenségnek  tartották  azt,  hogy  egy  nő, 
ha  még  fejedelemasszony  is,  férfiakat  megillető  hata- 
lommal birjon,  tekintélyt  vívjon  ki  magának,  intéz- 
kedjék, rendelkezzék,  parancsoljon  s  intézkedéseinek, 
rendeleteinek  és  parancsainak  érvényt  is  tudjon  sze- 
rezni. Ezeket  a  fogalmakat  akkor  nem  tudták  össze- 
egyeztetni a  nőiességgel  és  úgy  tekintették  a  dolgot, 
mintha  a  nő  vakmerően  szembeszállt  volna  a  fenn- 

álló  világrenddel  és  hadat  üzent  volna  a  természet- 
nek, amikor  beleártotta  magát  a  férfiak  dolgába. 
Bornemisza  Annának  tehát  hibájául  rótták  fel,  hogy 
ezt  meg  merte  tenni,  sőt,  hogy  sokszor  felül  is  múlta 
a  férfiakat  észben,  akaratban,  tettben  és  előrelátásban. 

Ez  ellen  kél  ki  az  a  pasquillus-író,  aki  a  közvéle- 
mény szószólójaként  vissza  akarja  szorítani  őt  intel- 
meivel a  régi  határok  közé : 

„Kegyelmes  asszonyom,  fonók-  s  varrókhoz  láss, 
Nem  asszonyok  tiszti  ország-gubernálás, 
Commissio  által  való  parancsolás. 
De  fejér  cseléd  közt  való  igazgatás." 1 

Az  ilyen  intelmek  azonban  hiábavalóknak  bizonyul- 
tak a  fejedelemasszonynyal  szemben,  aki  tehetsége  és 
rátermettsége  biztos  tudásában  önbizalommal  és  tisz- 
tán látó  szemmel  haladt  a  saját  útján,  kortársainak 
véleményével  nem  törődve.  Igazán  hitt  az  ő  történelmi 
hivatásában,  amely  őt  a  gyenge,  a  világot  megrendítő 
időben  egymagában  megállani  nem  tudó  Apafi  Mihály 
mellé  állította,  akinek  feltétlenül  szüksége  van  az  ő 
vezetésére  s  akinek  ő  hűséges  segítő  társa  kell  hogy 
legyen.  E  hitében  nem  ingatta  meg  őt  semmiféle  tit- 
kolt vagy  nyílt  ellenszenv. 

Nagy  idők  nagy  asszonya  volt  ő  és  mi,  a  késő 
utókor  gyermekei  nem  tehetünk  egyebet,  mint  hogy 
meghajolunk  az  ő  nagysága  előtt. 

I. 

A  Bornemisza-család  egyike  volt  Magyarország 
legelőkelőbb,  ősrégi  famíliáinak.  Biharmegyei  nemesek 
voltak. 

Bornemisza  Anna  nagyatyjának,  borosjenei  Bor- 
nemisza Lászlónak  két  fia  volt:  Pál,  ki  1633-ban  lett 
jenói  kapitánynyá  s  kit  később  Rákóczi  György  ud- 
vari főkapitánynyá,  végűi  mezei  főgenerálissá  tett. 
Igen  kedves  embere  volt  ő  az  öreg  fejedelemnek,  aki 
neki  sok  szép  jószágot  adományozott.  Különben  még 
Bethlen  Gábortól  is  kapott  birtokot :  Petrelint,  Belé- 
nyes vidékén.  Innen  vette  a  családnak  ez  az  ága  a 
második  előnevét:  Bornemisza  de  Petrelin.  A  másik 
fiú;  László,  Bornemisza  de  Berhida-nak  írta  magát. 

Pálnak  három  leánya  volt :  Zsuzsánna,  Kemény 
Boldizsárné;  Anna,  apanagyfalvi  Apafi  Mihályné  és 
Kata,  losonczi  Bánfi  Dienesné.  —  Lászlónak  egyetlen 
leánya:  Anna,  széki  Teleki  Jánoshoz  ment  feleségül, 
ki  zarándi  főispán  és  jenői  kapitány  volt.  Ezeknek  fia 
a  későbbi  híres  Teleki  Mihály,  az  erdélyi  kancellár.2 

Bornemisza  Anna  születésének  helyét  és  idejét  ille- 
tőleg a  legnagyobb  homályban  tapogatózunk.  Úgy- 
szólván semmi  adat  sem  áll  rendelkezésünkre.  Sehol 
semmi  nyom,  ami  útba  igazíthatna,  amiből  kiszámít- 
hatnánk, hogy  mikor  — ,  és  következtethetnénk,  hogy 
hol  született?  A  források  hallgatnak  arról  is,  hogy 
hány  éves  lehetett,  amikor  férjhez  ment,  vagy  amikor 
meghalt. 

Csak  egyetlenegy  forrásunk  van,  mely  határozottan 
említi  a  Bornemisza  Anna  születési  évét5,  de  ez  sem 
jelöli  meg  a  saját  forrását,  ahonnan  ezt  az  adatot 
vette.  E  szerint  Bornemisza  Anna  1626-ban  született 
volna.  Ezt  azonban  csak  kétkedéssel  fogadjuk  és 
fenntartással  közöljük.  Amellett  ugyanis,  hogy  ez  a 
forrás  teljesen  megbízhatatlan,  —  amennyiben  II. 
Rákóczi  Györgyöt  összetéveszti  Rákóczi  Ferenccel, 

utóbbival  vitetvén  véghez  a  végzetes  lengyel  had- 
járatot és  továbbá  Bornemisza  Pálról  azt  írja,  hogy 
két  leánya  volt:  Anna  és  Kata,  Zsuzsannát  tehát 
meg  sem  említi,  —  nem  tarthatjuk  valószínűnek,  hogy 
Bornemisza  Anna  26  éves  korában  ment  volna  férj- 
hez a  nála  5  évvel  fiatalabb  Apafihoz.  Ezt  a  kor- 
külömbséget  ugyanis  az  egykorú  írók  feltétlenül  fel- 
említették volna,  mint  olyan  körülményt,  amely  mái- 
magában  véve  is  megmagyarázta  volna  Bornemisza 
Annának  a  férje  fölött  gyakorolt  hatalmát.  Ezt  az 
egyetlen  életkori  adatot  tehát  nem  vehetjük  hi- 
telesnek. 

Bornemisza  Anna  fiatalkoráról  ép  oly  keveset  tudunk. 
Atyja  a  hivatásánál  fogva  először  valószínűleg  Jenő- 
ben élhetett,  majd  pedig  Munkácson  élt  s  így  e 
helyeken  folyhatott  le  Bornemisza  Anna  fiatalkorának 
egy  része  is.  Egy  későbbi  levelében  említi4  ugyanis, 
hogy  Huszton  oly  rettenetes  vihar  dühöngött,  amilyent 
csak  egyszer  élt  még  át,  Munkácson,  gyermekkorá- 
ban, mely  kitörülhetetlen  emléket  hagyott  emlékezeté- 
ben. Nagy  menydörgés  volt  s  a  szélvész  óriási  erő- 
vel pusztított,  házfedeleket  szedett  le,  falakat  rombolt 
szét,   úgy,  hogy  azt  hitte:  ez  a  világ  végét  jelenti. 

Ennél  több  visszaemlékezés  nincsen  sem  gyermek-, 
sem  leánykorából,  úgy,  hogy  életének  ebből  a  kor- 
szakából többet  nem  is  tudunk.  Nincs  tehát  semmi 
adatunk,  amely  ennek  a  csodálatos  tehetségű  asszony- 
nak fiatalkorába  bepillantást  engedne. 

1653.  június  10-én  ment  nőül  apanagyfalvi  Apafi 
Mihályhoz,  ki  régi  nemesi  família  sarja  volt,  fia 
Apafi  Györgynek,  a  hatalmas  tanácsúrnak5  s  aki  alig 
21  éves,0  tapasztalatlan  ifjú  volt  ekkor. 

Az  ifjú  párnak  már  első  évei  sem  voltak  a  hábo- 
rítatlan és  teljes  boldogság  évei.  II.  Rákóczi  György 
mérhetetlen  dicsvágya  ugyanis  folytonosan  elszakította 
a  fiatal  férjet  nejétől.  Mindjárt  házasságuk  első  évében 
történt  a  moldvai,  majd  1655-ben  a  havasalföldi  vajda 
ellen  intézett  hadjárat.  Az  1656-ik  év  a  lengyel- 
országi vállalatra  való  előkészülettel  telt  el,  az 
1 657-ik  év  pedig  a  szomorú  emlékezetű  lengyelországi 
hadjáraté,  amelynek  kimenetele  hosszú  időre  meg- 
fosztotta a  fiatal  asszonyt  férjétől.7  De  hogy  ezt 
megértsük,  röviden  vázolnunk  kell  a  történelmi  ese- 
ményeket. 

II. 

Az  után  a  fényes,  ragyogó  kor  után,  melyben 
Erdély  Bethlen  Gábor  és  I.  Rákóczi  György  idejében 
élt  s  amely  Erdélynek  aranykora  volt,  leáldozott  a 
dicsőség  napja  és  eltörpült  Erdély  nagysága.  A  békés, 
nyugalmas  természetű  „öreg"  Rákóczi  után  fia,  az 
ifjú,  nagyratörő  György  lett  a  fejedelem,  aki  atyjától 
rámaradt  tele  kincstárának  és  rendezett  hadseregének 
tudatában,  mérhetetlen  nagyravágyásának  sugallatát 
követve,  beavatkozott  a  Wasa-ház  két  tagjának,  a 
protestáns  svéd  királynak,  X.  Károlynak  és  a  katho- 
likus  Kázmér  Jánosnak  viszályába,  noha  ez  a  csele- 
kedete már  csírájában  mindenkinek  ellenzésével 
találkozott.*  0  azonban  a  kedvező  körülményeket 
nem  akarta  kiaknázatlanúl  hagyni  s  a  szerencsétlen 
Lengyelország  folytonos  zavarait  a  maga  javára 
akarta  felhasználni  avégből,  hogy  elnyerhesse  a  lengyel 
koronát. 

Két.  moldvai  hadjárata  után  fejébe  szállt  a  dicsőség 

és  azt  hitte,  hogy  neki  a  poklok  kapui  sem  állhatnak 
ellent.  E  gőgös  hitében  kelt  útra,  királyokat  meg- 
szégyenítő pompával.  Nem  úgy  ment,  mint  aki 
háborúra,  hanem,  mint  aki  koronázásra  indúl.9 
Szerencsecsillaga  azonban  elhagyta.  Megszégyenítve, 
megalázva  tért  vissza,  hatalmától,  gőgös  terveitől, 
önmagába  vetett  hitétől  megfosztva. 

Dicsőségének  tetőpontján,  mikor  már  Varsó  is  a 
kezében  volt,  érte  a  legteljesebb,  legszégyenletesebb 
bukás.  A  szultán,  aki  lengyelországi  vállalatának 
heves  ellenzője  volt,  engedetlen  védencének  meg- 
büntetésére Girei  Mehemedet,  a  krimi  tatár  khámot 
küldte  í 00.000  emberrel  ellene.  Közben  III.  Ferdinánd 
meghalt  és  utódja  I.  Lipót  szövetkezett  az  elűzött 
lengyel  királyival.  És  hogy  még  nagyobb  legyen  a 
veszedelem,  Rákóczit  a  saját  fegyvertársa,  a  svéd 
király,  cserbenhagyta.  Az  ő  országába  ugyanis  be- 
törtek a  dánok  és  ennek  következtében  egész  had- 
erejével visszatért  birodalma  megvédésére.  Egy  lengyel 
sereg  pedig  Lubomirszki  herceg  vezérlete  alatt  betört 
a  Partiumba10  és  ott  dúlt-rabolt,  főleg  a  Rákóczi- 
uradalmakon. 

E  hírek  az  erdélyi  urakat  nagyon  nyugtalanították. 
Kemény  János,  a  lengyelországi  magyar  hadak  fő- 
vezére és  Mikes  Mihály,  a  kancellár,  a  fejedelemnek 
a  visszatérést  tanácsoIták.1J  Megkezdődött  tehát  a 
szégyenletes  visszavonulás.  Kelet-Galiciában  vették 
aztán  a  hírt,  hogy  a  tatár  khám  már  Lodomeriában 
van.  Rákóczinak  a  lehető  legkétségbeejtőbb  volt  a 
helyzete.  Előtte  a  vad  tatár  hordák,  mögötte  a 
szabadságukat  féltő  lengyelek.  Fölbomlott  a  seregben 
a  rend,  a  fegyelem.  Fejvesztett  zűrzavarban  próbálta 

mindenki  legnagyobb  kincsét,  a  puszta  életét  meg- 
menteni. 

Meghajolva  a  kényszerhelyzet  előtt,  a  tatároktól 
félő  fejedelem  egyezkedni  kezdett  a  lengyelekkel. 
1657  július  23-án  írták  alá  a  lealázó  wierzbodzi  szer- 
ződést, mely  után  visszatérhettek  volna  hazájukba. 
Kelet-Galicia  határán  azonban  kellemetlen  meglepetés 
várakozott  rájuk :  a  tatárok  csak  pár  óra  járásnyira 
voltak  tőlük.  A  fejedelem  e  hír  hallatára  haditanácsot 
tartott  s  ezen  elhatározták,  hogy  Rákóczi  a  seregét 
elhagyva,  meneküljön  vissza  Erdélybe.  És  a  büszke, 
gőgös  fejedelem,  aki  reményekkel,  hódítási  vágygyal 
hagyta  el  hazáját,  mint  megvert  seregének  megalázott 
ura  futott  oda  vissza. 

A  sereg  romja  a  legveszedelmesebb  körülmények 
közt  maradt  hátra  utána.  Kemény  János  és  még  más 
főemberek,  mint  Kornis  Ferenc,  Béldi  Pál,  Huszár 
Péter,  Domokos  Tamás  vezérlete  alatt  járhatatlan, 
szoros  utakon  kísérelték  meg  az  átjárást.1-  Nem 
haladhattak  azonban  messze,  mikor  a  tatárok  előhada 
máris  rájuk  bukkant.  Hiába  volt  három  nap  elkese- 
redett küzdelme,  Kemény  János  belátta,  hogy  az 
éhségtől,  fáradtságtól  és  nélkülözésektől  elcsigázott 
sereg  nem  tudja  magát  a  túlerővel  szemben  tartani. 
Ezért  követeket  küldött  a  tatár  khámhoz  alkudozás 
végett.  Muradin  aztán  azon  ürügy  alatt,  hogy  a  föl- 
tételeket megbeszéljék,  Kemény  Jánost  a  khámhoz 
kísérvén,  a  tatárok  adott  szavuk  ellenére  foglyul 
ejtették  az  egész  magyar  sereget.13 

Azok  között,  akik  Rákóczi  önfejűségének  és  mér- 
hetetlen nagyravágyásának  ekként  áldozataivá  lettek, 
volt  Bornemisza  Anna  férje,  Apafi  Mihály  is. 

A  tatárok  a  többi  bajtársával  együtt  őt  is  elhurcolták 
Krimbe  és  ott  senyvedett  ő  sokáig  szomorú  rab- 
ságban.'4 

Az  1657-iki  szeptember  3-án  tartott  országgyűlés 
aztán,  —  melyen  a  kerülő,  bujkáló  utakon  hazatért 
fejedelem  Erdély  urainak  tudtul  adta  a  lengyel 
vállalkozás  szerencsétlen  kimeneteiét,  —  oly  határozatot 
hozott,  hogy  a  tatár  rabságba  esett  urak  váltság- 
díjának negyedrészét  az  ország  és  szintén  negyedrészét 
a  fejedelem  fizesse.  A  fejedelem  e  fölbuzdulása 
azonban  nem  tartott  sokáig.  El  akarta  felejteni  ezt 
az  ígéretét  és  azzal  mentegette  magát,  hogy  nincs 
pénze  a  foglyok  kiváltására,  mindent  felemésztett  a 
lengyel  hadjárat.  Pedig  ott  voltak  a  munkácsi,  pataki 
és  ecsedi  gazdag  uradalmak  jövedelmei,  amelyeket 
kötelessége  lett  volna  az  ő  hibájából  rabságba  esett 
urak  kiváltására  fordítania. 

A  fejedelem  tehát  nem  akart,  az  ország  pedig  nem 
tudott  segíteni,  mert  az  ország  kincstára  teljesen 
kimerült  volt.  A  roppant  nagy  váltságdíjat  a  rab  urak 
családjai  végső  erejük  megfeszítésével  sem  tudták 
kifizetni.  A  tatár  khám  ugyanis  beküldött  embereivel 
fölbecsültette  a  fogságba  hurcolt  urak  jószágait,  még 
pedig  értékükön  jóval  fölül  és  e  szerint  szabta  meg  a 
váltságdíjat.  Úgy  gondolkozott,  hogy  az  apáktól, 
férjektől  megfosztott  családok  minden  kincsüket  össze- 
teszik,  csakhogy  hozzátartozóikat  a  nyomorúságtól 
megváltsák.  Ebben  a  tekintetben  nem  is  csalódott 
volna,  ha  a  lengyel  hadjárat  nem  mentette  volna  ki 
teljesen  az  ország  leggazdagabbjait  is.  így  azonban 
az  ijesztő  nagy  sarc  a  legtöbb  család  anyagi  erejét 
fölülmúlta  és  többen  évekig  raboskodtak15  vagy  pedig 

örökre  ott  vesztek  a  rabságban.  Ily  módon  Erdély 
legjobbjai  közül  sokan  pusztultak  el  és  sokan  lettek 
özvegyekké  és  árvákká. 

Bornemisza  Anna  sem  tudta  az  urára  kirótt  sar- 
cot elküldeni  s  így  Apafi  is  évekig  volt  tatár  rab- 
ságban. Felesége  pedig,  mint  Erdély  többi  asszonyai, 
keresztényi  türelemmel  várta,  hogy  mikor  üt  a  sza- 
badulás órája.  „Én  is  töltöm  az  időt,  egy  napról 
másra,  sok  búsulással"10  —  panaszkodik  Apafiné 
Teleki  Mihálynak. 

Megrázó  annak  a  kétségbeesett  levélnek  a  hangja, 
amelyben  Apafi  tudomására  adja  fogságba  esését  a 
feleségének  és  könyörögve  kéri,  szabadítsa  ki  őt : 
„Ne  hadj  súlyos  fogságban  lennem  édes  feleségem"  ;17 
ha  a  fejedelem  nem  segíthet,  tegye  pénzzé  mindenüket, 
vegyen  kölcsönt  valamelyik  birtokukra,  de  mentse  ki 
őt  mindenáron  a  súlyos  rabságból.  Ebben  a  levélben 
30.000  arany  kiszabott  váltságdíjról  beszél  Apafi. 
Hogy  felesége  ezt  a  nagy  összeget,  olyan  fölfordúlt 
állapotok  között,  olyan  válságos  időben  előteremteni 
nem  tudta,  az  természetes.  Közeli  rokonai  sem  tudták 
kisegíteni, ls  mert  egész  Erdélyben  nem  volt  talán  egy 
család  sem,  amelytől  a  kegyetlen  sors  valakijét  el  ne 
ragadta  volna  s  aki  maga  is  hasonló  nehéz  viszonyok 
között  ne  lett  volna. 

A  hitvesi  szeretet  azonban  nem  ismer  lehetetlen- 
séget. Bornemisza  Anna  nagy  gonddal  és  sok  könny 
és  áldozat  árán  mégis  csak  összegyűjtött  ötezer 
tallért  és  el  is  akarta  küldeni  férje  váltságdíjában. 
De  a  kiküldött  tatárok  arról  értesítették  a  khámot, 
hogy  ne  bocsássa  el  foglyát,  mert  ennél  sokkal 
nagyobb  összeget  is  kaphat  érte :  „azzal  attak  be, 

hogy  mindaz  két  báttya  megholt,  sok  kincs  maradt 
reája"10  —  idézi  Bornemisza  Anna  a  tatárok  kitalálta 
hazugságot.  A  khám  tényleg  ki  is  küldött  egy  tatárt, 
aki  tudomást  szerezzen  a  helyzetről  s  tudósítsa  őt, 
hogy  sarcolhatja-e  még  jobban  Bornemisza  Annát? 
Ezzel  a  tatárral  azonban  Apafi  titokban  levelet  tudott 
küldeni  nejének,  melyben  azt  tanácsolja  neki,  hogy 
ne  engedje  magát  teljesen  kisarcoltatni ;  mondja  tehát 
a  tatárnak  azt,  hogy  vagy  visszaadják  az  urát  azért 
a  váltságdíjért,  vagy  nem.  Ha  nem :  úgy  ő  nem 
bánja,  azzal  az  ötezer  tallérral  elhagyja  Erdélyt, 
másutt  azon  jószágot  vesz  magának  és  fogságban 
levő  férjével  annyit  sem  fog  gondolni,  hogy  férjhez 
is  megy  máshoz.  Gondolják  meg  tehát  jól  a  dolgot, 
mert  elesnek  ötezer  tallértól.  Apafiné  ezt  is  meg- 
próbálta, azt  remélvén,  hogy  ezzel  a  mesével  vissza- 
kapja férjéi  :  „ha  Isten  valami  által  meg  nem  gátolja, 
ez  által  megszabadul  ő  kigyeime."20 

De  ilyen  könnyűszerrel  és  hirtelen  nem  lehetett 
megszabadulni  a  tatár  rabságból.  Még  sok  ideig 
tartott  ez  a  szomorú  állapot  és  a  sok  asszony  és 
gyermek,  kiknek  férjük,  apjuk  a  messze  Krímben 
raboskodott,  élő  szemrehányás  voltak  a  nagyravágyó 
fejedelem  részére. 

Végül  is  a  Bornemisza  Anna  szerető  és  minden 
áldozatra  kész  szíve  óriási  anyagi  áldozatok  árán  ki 
tudta  váltani  az  urát  a  tatár  rabságból.  „1660  október 
24-én  lábaimrúl  a  vasat  levervén",  hosszú  út  után 
„8.  Novembris  Borgóra  magam  falujába  érkeztem"  — 
olvassuk  egy  helyen  Apafi  naplójában.21 

A  váltságdíj,  amelynek  lefizetése  után  a  khám 
szabadon  bocsátotta  őt:  12.000  tallér  volt.22 

III. 


Zavaros,  szomorú  idők  következtek  ez  után.  A  porta 
II.  Rákóczi  Györgyöt  engedetlenségből,  sőt  a  porta 
határozott  tilalma  ellenére  folytatott  lengyel  vállalata 
miatt  irgalmatlanul  elűzte  a  trónról.  1657  november 
1-én  Rhédei  Ferencet  választatta  aztán  meg  fejedelem- 
nek, kinek  fejedelemsége  azonban  csak  pünkösdi 
királyság  volt. 

Rákóczi  kétségbeesett  erőfeszítéssel  újból  és  újból 
visszaküzdötte  magát  fejedelmi  méltóságába.  Nem  volt 
nehéz  fölszínre  vergődnie,  mert  csodálatos  és  a  vázolt 
események  után  érthetetlen  módon,  még  mindig  igen 
nagy  pártja  volt.  A  körülmények  is  kedvezően  ala- 
kúltak  rá  nézve.  A  török  ugyanis,  föl  akarván  hasz- 
nálni a  zavaros  állapotokat,  Jenő  várának  vissza- 
adását követelte.  Rhédei  nem  volt  elég  hatalmas  arra, 
hogy  a  félhold  parancsának  ellene  szegüljön  s  ekkor 
Rákóczi  hazájának  szabadítójáúl  lépve  fel,28  a  rendek 
őt  1658  január  25-én  újból  fejedelemmé  választották. 
A  szultán  iszonyatos  haragra  gerjedt  a  vakmerő 
Rákóczi  és  országa  ellen.  Tatárhordák  lepték  el 
Erdélyt  s  amerre  útjuk  vezetett,  pusztulás  és  átok 
kísérte  őket. 

A  szultán  a  porig  alázott  Erdélylyel  úgy  bánt, 
mint  meghódított  tartománnyal.  Tekintetbe  sem  véve 
Erdély  szabad  fejedelemválasztó  jogát,  1658  október 
10-én  egyszerűen  ő  adott  neki  fejedelmet  Barcsai 
Ákos  személyében.-4  Már  maga  ez  a  mód  azonban, 
amelylyel  Barcsai  a  fejedelemséghez  jutott,  ellensé- 
gévé tette  az  országot  s  így  lehetővé  vált,  hogy 
Rákóczi  immár  harmadszor  is  megválasztassa  magát 

fejedelemmé.  De  szerencséje  elhagyta  s  a  szászfenesi 
csatatéren  életével  fizetett  hazája  ellen  elkövetett 
vétkeiért. 

Barcsai  Ákos  rövid  fejedelemsége  (1660  május 
22—1661  január  1)  szintén  szomorú  véget  ért. 
A  török  Várad  ellen  nyomult  bosszúból,  amiért  az  a 
szászfenesi  csatában  kapott  halálos  sebtől  vérző 
Rákóczit  befogadta  falai  közé.  Balogh  Máté  vice- 
kapitány, a  vár  hős  védője,  nem  tudta  Váradot  meg- 
menteni :  „Erdély  kulcsa"  a  török  kezébe  került  és 
ezzel  nyitva  volt  az  út  Erdélybe  a  török  előtt. 
A  szerencsétlen  ország  erejét  eközben  belvillongások 
is  apasztották  és  Barcsai  vérlázító  kegyetlensége 
nem  volt  alkalmas  arra,  hogy  magának  népszerűséget 
szerezzen. 

Az  általános  zavar  még  nagyobb  fejvesztettséget 
okozott.  Ekkor  Kemény  János  német  hadakkal  jővén 
be  az  országba,  az  országos  fölháborodást  föl  tudta 
használni  a  maga  érdekében  és  1661  január  1-én 
fejedelemmé  választtatta  magát. 

Az  új  fejedelem  tehát  vakmerő  fordulattal  elpártolt 
a  töröktől.  A  következmények  megmutatták  azonban, 
hogy  ez  a  lépése  végzetesen  veszélyes  sakkhúzás 
volt,  mert  egyfelől  a  török  hatalom  még  korántsem 
hanyatlott  le  annyira,  hogy  vele  büntetlenül  szembe 
lehetett  volna  helyezkedni,  a  német  pedig  másfelől 
nem  volt  még  elég  erős  arra,  hogy  Erdélyt  a  félhold 
ellen  sikeresen  meg  tudja  oltalmazni. 

Kemény  János  a  kegyetlen  uralmáért,  amelyet  aztán 
gyakorolt,  elvette  ugyan  a  méltó  büntetését,  csakhogy 
a  végzet  vele  együtt  Erdélyt  is  sújtotta.  Ali  temesvári 
basa  Erdély  ellen  indúlt,  hogy  az  országot  a  török- 

tol  történt  elpártolásáért  megbüntesse.  Amerre  a 
hadak  jártak,  lángban  állottak  a  falvak,  vér,  halál, 
jajgatás  jelölte  útjukat.  Leírhatatlan  pusztítást  vittek 
véghez  és  nem  tudta  őket  ebben  meggátolni  senki. 
Dés,  Beszterce,  Marosvásárhely  sorra  meghódoltak  s 
a  kivívott  győzelmek  után  a  győztes  basa  fölszólítást 
intézett  a  nemességhez  és  a  városokhoz,  hogy  sies- 
senek hozzá  hódolatukat  bemutatni  s  fejedelem- 
választásra  összegyűlni.-5 

Alinak  nagy  gondot  okozott  a  fejedelmi  szék  be- 
töltése.2''' Az  elmúlt  évek,  a  szomorú  esztendők  ese- 
ményei, amelyek  alatt  egymást  érték  a  gyorsan  vál- 
takozó fejedelmek,  akik  lángba  borították  az  országot, 
nem  igen  szolgáltak  biztató  előjelekűl.  A  leghatal- 
masabb erdélyi  urak,  elűzetve  Kemény  kegyetlenke- 
dései elől,  Erdélytől  távol  bújdostak,  akik  pedig  még 
otthon  maradtak,  nem  éreztek  elég  erőt  arra,  hogy 
megállják  a  helyüket  a  zavaros,  nehéz  viszonyok 
között.  Egymás  után  utasították  vissza  az  Ali  által 
fölajánlott  fejedelmi  méltóságot:  Zólyomi  Miklós, 
Rhédey  Ferenc,  a  fia  László  és  Petki  István,  Csik 
főkapitánya. 

Végűi  is  Apafi  Mihálynak  a  neve  került  szóba,-'1 
ki,  amióta  a  tatár  rabságból  kiszabadúlt,  csendesen 
éldegélt  ebesfalvi  házában,  egyedül  családjának  és 
tudományos  foglalkozásának  élve.  A  közügyekből 
egészen  kivonta  magát.  Érthető  nagy  meglepetést,  de 
egyúttal  nagy  ijedelmet  is  okozott  tehát  az  ebesfalvi 
udvarházban,  mikor  egy  napon  török  küldöttség  jelent 
meg  s  fölszólította  Apafit,  hogy  késedelem  nélkül 
jelenjék  meg  Ali  basa  táborában.  Apafi  felesége, 
Bornemisza  Anna,  épen  betegen  feküdt  s  hogy  milyen 
16 


nagy  lelki  erővel  rendelkezett  e  nő,  mutatja  az,  hogy 
férjét,  ki  csak  nemrég  szabadult  ki  a  tatár  fogságból, 
nemcsak  elengedte,  de  sőt  még  ő  maga  küldte  a 
bizonytalan  útra,  mert  tudta,  hogy  a  törökkel  nem  jó 
ellenkezni. 

Apafi  nehéz  szívvel  kelt  útra.  Egyrészt  a  saját  sorsa 
aggasztotta,  másrészt  pedig  az  a  tudat,  hogy  felesé- 
gét betegen  magára  kellett  hagynia.  Nem  tudhatta : 
nem  vár-e  reá  újabb  megpróbáltatás?  Határtalan  volt 
tehát  meglepetése,  amikor  megérkezve  a  táborba, 
Ali  basa  fejedelmet  megillető  tisztelettel  fogadta  őt 
és  a  hatalmas  szultán  nevében  felajánlotta  neki  a 
fejedelmi  széket.  Diszőrséget  adott  melléje  s  1661. 
szeptember  5-én  a  Libancs-réten,27  Marosvásárhely 
közelében  megválaszttatta  Apafi  Mihályt  Erdély  feje- 
delmévé. Szeptember  16-án  már  Apafi  kezében  voltak 
a  fejedelmi  jelvények  és  szeptember  17-én  a  radnóti 
török  táborból  kiáltványt  bocsátott  ki,  amelyben  tud- 
tára adta  mindenkinek,  hogy  a  haza  gondját  a  hatal- 
mas szultán  tetszéséből  ezentúl  ő  hivatott  viselni. 

Ezt  a  hírt  Kemény  János  Kolozsvár  tájékán  vette. 
Bizott  abban,  hogy  Alit  a  német  segítséggel  megveri. 
Montecuccolit  azonban  sehogy  sem  tudta  rávenni  a 
támadásra.28  A  németek  e  nagy  hadvezére  a  szokott 
óvatosságával  haladt  előre,  a  rossz  élelmezést,  az 
útjában  talált  üres  tárházakat,  a  seregében  kitört 
ragályos  betegségeket  okolva.  így  szeptember  18-án 
Kemény  János  serege  meg  kellett  hogy  kezdje  a 
visszavonulást.  Ali  ekkor  a  Székelyföldre  rontott, 
mert  az  vonakodott  az  Apafi  hűségére  térni.  Kemény- 
nek az  a  tehetetlensége,  hogy  nem  tudott  a  védel- 
mükre jönni,  nagyot  rontott  az  ő  amúgy  is  kevéssé 

népszerű  voltán :  úgy,  hogy  rövid  időn  belül  meg- 
hódolt Háromszék,  Csik  s  a  rövid  hadjárat  alatt 
Apafi  annyira  megerősödött,  hogy  Ali  a  tél  beálltával 
elhagyhatta  a  sokat  szenvedett  országot,  Apafi  védel- 
mére Ibrahim  basát  hagyván  hátra  mintegy  kétezer 
lovassal. 

Az  új  fejedelem  november  20-ikára  Kis-Selykre 
országgyűlést  hirdetett,  ragaszkodván  hozzá,  hogy  tör- 
vényes formák  között  is  fejedelemmé  igtassák.  így 
lett  a  kisselyki  lutheránus  paplak  történelmi  neveze- 
tességű helylyé,2<>  Apafi  pedig  Erdélynek  törvényes 
formák  között  megválasztott  és  beigtatott  fejedelmévé. 

Kemény  János  természetesen  nem  egykönnyen  nyu- 
godott bele  a  történtekbe.  1662  január  3-án  a  német  ha* 
dákkal  ismét  elindult  vetélytársa  ellen,  de  a  rosz  időjárás 
s  a  hadak  lassúsága  miatt  igen  nehezen  haladt  előre. 
Apafi  Segesvárnál  várta  be  őt  és  a  Kucsuk  basa 
segélyhadaival  megerősített  seregével  január  23-án 
fogadta  el  a  harcot  Nagy-Szöllősnél,  hol  Kemény 
János  nemcsak  a  fejedelemséget,  de  életét  is  vesz- 
tette. Futó  hada  Magyarországba  menekült. 

IV. 

A  körülmények  szerencsés  összejátszása  s  a  fen- 
tebb vázolt  zavaros  politikai  viszonyok  emelték  tehát 
az  egyszerű  erdélyi  nemest  olyan  hatalmas,  nagy 
tekintélyt  követelő  állásra,  amelyre  különben  érdeme 
szerint  sohasem  juthatott  volna  el,  „sem  maga,  sem 
más  senki  nem  álmodozván  arról,  hogy  még  fejede- 
lemségre választatnék". 30 

Apafi  fejedelem  az  egykorúak  szerint  igen  jólelkű 
ember  volt,  de  hiányával  volt  egyúttal  minden  tett- 

erőnek  és  minden  férfias  akaratnak,  úgy,  hogy  „pap- 
nak lett  volna  alkalmatosabb,  mint  fejedelemnek."'1 
Abban  a  körben,  ahol  született,  bizonyára  derekasan 
megállotta  volna  a  helyét,  de  mikor  a  sors  véletlen 
játéka  kiragadta  őt  kedvenc  könyvei  és  szokott  fog- 
lalkozásai közül,  a  feladat,  amelyre  elhivatott,  felül- 
multa erejét  és  tehetségét.  Ez  volt  az  ő  tragikuma. 

Nagyon  kedvelte  a  vadászatot.  Ez  a  szenvedélye 
felette  nagy  gyönyörűséget  okozott  neki.  Ezenkivül 
különös  örömét  lelte  az  órák  szerkezetének  tanul- 
mányozásában. Állítólag  egész  gyűjteménye  volt  kü- 
lönféle órákból  és  sorba  rakva  őket,  órákig  gyönyör- 
ködött bennük,  vagy  pedig  pepecselt  egy-egy  külö- 
nösebb óraszerkezettel.  „Egy  épen  olyan  volt,  mint 
bojtos  kis  kutya,  hány  legyen  az  óra,  mint  kutya 
ugatta. "32  Tizennyolc  zsebórája  volt,  köztük  minden- 
féle különlegességek.  így  például  volt  hat  bécsi  zo- 
máncos órája,  egy  percmutatós  órája  a  családi  címer- 
rel, három  francia  órája,  amelyeken  naptár  is  volt 
stb.:3]  Szóval :  gyermekes  kedvtelései  voltak,  ame- 
lyek igazán  nem  uralkodói  készséget  bizonyítanak 
benne. 

Nagy,  felelősségteljes  állásában  nem  is  tudta  volna 
megállani  a  helyét,  ha  nem  állott  volna  mellette  erős 
jellemű,  nagy  elméjű  és  kiváló  gyakorlati  ésszel  meg- 
áldott felesége :  a  bátorszívű  Bornemisza  Anna.  Ez 
a  nagyeszű  asszony  bámulatosan  tudta  összeegyez- 
tetni magában  a  hűséges  feleséget,  a  gondos  anyát, 
a  kitűnő  gazdasszonyt  és  a  nagy  látókörű  fejedelem- 
asszonyt. A  fejedelem  teljesen  az  ő  befolyása  alatt 
állott  s  mint  szeretett  hitvesével,  megosztotta  vele  a 
kormányzás  minden  gondját.  Sőt  amikor  ezek  már 

igen  terheseknek  tűntek  fel  előtte,  akkor  egyszerűen 
áttette  azokat  mind  a  felesége  vállaira  s  míg  ez 
Telekivel  egyetértve  intézett  el  országos  kül-  és  bel- 
ügyeket, azalatt  a  „jámbor  fejedelem"  más  mulatsá- 
gosabb dolgokkal  töltötte  az  időt.  Igen  jó  ember  volt, 
de  minden  önállóság  nélküli,  a  könnyen  hajlítható, 
ingatag  jellemű  embereknek  abból  a  fajtájából,  akik 
mindig  annak  a  véleményén  vannak,  aki  legjobban 
tud  a  lelkükhöz  férkőzni  és  aki  legjobban  tud  a  ked- 
vük szerint  beszélni.  Az  oly  erős  és  határozott  jel- 
lemű emberek  tehát,  mint  első  tanácsosa  Teleki  Mi- 
hály és  felesége  Bornemisza  Anna,  könnyű  szerrel 
uralkodhattak  felette. 

Nem  ugyan  az  elfogulatlan  történetíró,  hanem  a 
gyűlölködő  kortárs  elkeseredése  meg  is  nyilatkozott 
e  helyzet  miatt  a  következő  szavakban:  „Boldogul 
uralkodhatik  vala  Apafi  Mihály  Erdélyben,  sőt  máig 
is  fennállana  az  erdélyi  dicsőséges  fejedelemség,  ha 
vagy  a  fejedelemben  igaz  férfihoz,  annál  inkább  feje- 
delemhez  illendő  virtusok  lettének  volna,  vagy  a  feje- 
delemasszony, Bornemisza  Anna,  magát  az  ura  tisz- 
tébe és  hivatalába  nem  elegyítette,  vagy  az  akkori 
erdélyi  nagyméltóságos  urak  a  fejedelem  jámborsá- 
gával  nem  abutáltak  vagy  ami  mindazoknál  vesze- 
delmesebb, az  öreg  Teleki  Mihály  Erdélybe  soha  be 
ne  jöhetett  vagy  ne  is  született  volna".84 

Ezek  a  szavak  azonban,  mint  mondtuk,  valóban 
nem  az  elfogulatlan  történetírónak,  hanem  a  gyűlöl- 
ködő kortársnak  a  szavai,  mert  a  Bornemisza  Anna 
szellemi  fölényének,  praktikus  észjárásának  és  okos 
gondolkozásának  az  urára  gyakorolt  jótékony  hatása 
minden  kétségen  fölüláll. 

A  természet  Bornemisza  Anna  irányában  külsőleg 
nem  volt  nagyon  adakozó.  Szépséggel,  bájjal  nem 
ruházta  fel  őt.  „Egészségtelen,  száraz  asszony  vala, 
nem  is  gyönyörködék  soha  a  pompás  öltözetekben".35 
Ezért  sok  keserűsége  volt  is  a  többi  sok  szép,  kevély- 
kedő és  pompaszerető  főrangú  hölgyek  miatt,  mert 
minden  férfias  egyénisége  mellett  asszony  volt  ő  is, 
aki  veleszületett  hiúságát  levetkőzni  nem  tudta.  Foly- 
ton betegeskedvén,  épen  ezért  nem  igen  telt  kedve 
az  öltözködésben  s  így  bizony  megtörtént  az,  hogy 
az  erdélyi  urak  feleségei  sokkal  nagyobb  pompával 
jelentek  meg  a  fejedelmi  udvarnál,  mint  maga  a  feje- 
delemasszony. E  miatt  aztán  gyakran  féltékenykedett 
is  a  cifrábbnál  cifrább  öltözetű  asszonyokra,  sőt  ha 
Csereinek  e  tekintetben  hinnünk  lehet:  „ha  magánál 
szebb  úriasszonyt  látott,  mindjárt  a  fejedelmet  kez- 
dette tőle  félteni,  amelyért  gyakran  úgy  meg  is  verte 
a  fejedelem,  ha  mások  ki  nem  vették  volna  kezéből, 
talán  meg  is  ölte  volna". Csereinek  ezeket  az  utóbbi 
szavait  azonban  csak  kétkedéssel  fogadhatjuk,  mert 
a  fennmaradt  írásokból  s  magának  a  fejedelemasz- 
szonynak  a  leveleiből  Bornemisza  Anna  olyan  kato- 
násan erélyes  asszony  képében  áll  előttünk,  aki  a 
maga  akaratának  mindenkor  érvényt  tudott  szerezni 
és  nem  egykönnyen  ijedt  meg  a  maga  árnyékától. 
Tudva  ezenfelül  még  azt  is,  hogy  mennyire  uralkodott 
férjén,  szinte  lehetlennek  tűnik  fel,  hogy  Apafi  annyira 
megfeledkezett  volna  magáról,  vagy  annyira  tudott 
volna  menni,  hogy  bántalmazta  volna  a  feleségét. 

Valószínűleg  egy  ilyen  családias  jellegű  féltékeny- 
ségi jelenet  után  határozta  el  magát  egyszer  a  feje- 
delemasszony, hogy  ő  is  „cifra  köntösökbe"  öltözik 

s  nőies  fegyverekkel  is  kivívja  a  nőtársai  hódolatát. 
Egy  levele  maradt  ugyanis  vissza  reánk,  amelyet 
Telekihez  intézett  s  amelyben  egy  készülő  lakoda- 
dalomról  beszélve,  sajnálkozásának  ad  kifejezést  a 
fölött,  hogy  Telekit  attól  halaszthatatlan  teendői  távol- 
tartják. Egyúttal  megbízást  ad  neki,  hogy  "erre  az 
alkalomra  vegyen  a  számára  „valami  szép  smaragdos 
nyakravalót".:5:  Azonkívül  arra  kéri,  menjen  el  gyer- 
mekkori ismerőséhez,  Forgácsnéhoz  azzal  a  kérelem- 
mel, hogy  „szegődnék  számomra  valami  szép  gyenge 
gyémántos  láncot,  mintegy  ötszáz  tallér  érőt." íS  Sőt 
még  azzal  is  megbízza,  hogy  a  Cimmermány  boltjá- 
ból „öt  sing  bársony  kelmét"  vegyen  a  számára  s 
kedves  asszonyi  aprólékossággal  azt  is  meghagyja, 
hogy  „igen  szép  metszett  bársony"  legyen,  „de  afféle 
bársony  virágszín  is  benne  ne  legyen,  hanem  tar 
legyen  ;  ha  meggyszínt  nem  tanál,  zöldet  küldgyön  s 
vegyen  !"89 

Érdekes,  mert  egyetlen  ez  a  levél  az  ő  hátra- 
maradott írásai  között,  amelyben  női  pipere-dolgokkal 
törődik.  Többi  leveleiben  mind  komoly,  nagy,  orszá- 
gos ügyekkel,  a  török  és  német  politikával,  vallásos 
és  katonai  zavargásokkal  foglalkozik  és  gyakran  ad 
hírt  Telekinek,  „édes  bátyám  uram"-nak,  többszöri 
betegeskedéséről.  Ez  a  lelkileg  oly  erős,  de  testileg 
meglehetősen  gyenge  asszony  sokat  és  gyakran  bete- 
geskedett s  több  levelében  panaszkodik  a  rosszul- 
létéről: „bizony  dolog,  hogy  valóban  gyenge,  beteges 
állapottal  vagyok.  Ha  egy  órában  jobbacskán,  más- 
ban ismét  rosszabbul.  Hon  ehetem,  hon  nem."40 

Az  erélyes  fejedelemasszony  csak  egyetlen  egy 
tekintélyt  ismert  el  maga  fölött,  de  ezt  minden  körül- 

mények  között  és  fenntartás  nélkül :  a  nagyhatalmú 
kancellárt,  Teleki  Mihályt.  Ezt  az  érzést  az  urába  is 
belenevelte.  Igen  jellemző  erre  nézve  az  alábbi  kis 
esemény,  amely  élénk  világot  vet  a  Teleki  és  a  feje- 
delem közt  fennállott  viszonyra. 

Gyulafehérvártt  történt  egyszer,  hogy  a  fejedelem 
ötvösének,  Bojtosnak  a  felesége  fel  akarta  kelteni  a 
fejedelemben  szunyadó  hiúságot :  ne  tűrje,  hogy  a 
kancellár  nagyobb  hatalommal  bírjon,  mint  ő  maga 
a  fejedelem.  Ezt  az  egyszerűségében  is  jellegzetes 
epizódot  Cserei  Mihály  ekként  beszéli  el  a  maga 
eredeti,  naiv  modorában. 

Mikor  a  fejedelem  egyízben  bement  a  felesége 
házába,  ott  találta  Bojtosnét,  az  ötvös  feleségét.  Meg- 
kérdezte tőle,  hogy  mit  csinál  az  ura?  Az  ötvösné, 
—  aki  mint  mindenki,  jól  tudra,  mennyire  bosszantja 
Apafit,  ha  csak  a  legkisebb  célzást  is  teszik  arra, 
hogy  ő  tulajdonképpen  csak  névleges  fejedelem41  s 
aki  helyette  és  a  nevében  uralkodik  és  kormányoz, 
az  Teleki,  —  azt  felelte,  hogy  az  ötvös  most  azza^ 
van  elfoglalva,  hogy  Teleki  számára  az  ezüst  tálak 
széleit  aranyozza.  A  fejedelem  hirtelen  haragra  ger- 
jedt és  keserűen  kikelt  Teleki  ellen,  akinek  aranyozott 
szélű  tálai  vannak,  míg  neki,  Erdély  fejedelmének 
nincsenek.  A  fejedelemasszony  az  ő  szokott,  nyugodt 
modorában  csillapította:  „Édes  uram,  nekem  mi  vét- 
kem benne?  Én  nem  tehetek  róla,"  mire  a  fejedelem 
kifakadt:  „A  te  vétked,  feleség,  mert  miattad  nem 
bánhatom  úgy  Telekivel,  amint  én  akarnám."42 

És  tényleg  így  is  volt.  A  fejedelem,  mint  a  gyen- 
gébb jellemű  és  tehetségű  emberek  általában,  bizonyos 
leküzdhetetlen  ellenszenvet  érzett  a  nálánál  sokká 

eszesebb  és  fölötte  szellemi  fölényben  levő  Teleki 
iránt.  Hirtelen  haragjában  felindulva  Teleki  ellen,  talán 
megöletni  is  képes  lett  volna  őt,  de  felindulása  ami- 
lyen gyorsan  keletkezett,  épp  oly  gyorsan  el  is  párol- 
gott s  még  a  fejedelem  járt  Teleki  után."4:;  Félt  tőle 
és  gyűlölte  őt,  de  tudta,  hogy  szüksége  van  rá  s 
hogy  nem  pótolhatná  őt  senkivel.  Sokszor  próbáltak 
e  tekintetben  a  hiúságára  hatni  és  unszolták  reá, 
h°gy  függetlenítse  magát  a  Teleki  hatása  alól,  — 
mindhiába,  a  fejedelemnek  minden  fontosabb  dologra 
csak  egy  válasza  volt:  „Lássa  az  úr,  Teleki  uram, 
amint  ő  kegyelmének  teccik,  úgy  menjen  véghez  a 
dolog."44 

Tudta  ezt  jól  Teleki  s  érezte  és  éreztette  is  hatal- 
mát. Bornemisza  Anna  volt  az  ő  legodaadóbb  híve, 
aki  azt  a  gondolatot,  hogy  Teleki  nélkül  semmit  se 
tegyenek,  urába  is  beleoltotta:  „.  .  .  de  megmondtam: 
Kegd  nélkül  már  bizony  nem  cselekszünk,  ő  ke- 
gyelme is  úgy  akarja."4''  A  fejedelemasszony  meg 
volt  győződve  arról  és  ebben  a  hitében  semmi  meg 
nem  ingathatta,  hogy  Teleki  mindent  a  legjobban 
intéz  el  és  mindent  csakis  a  fejedelmi  pár  hasznára 
tesz. 46  Bizalommal  kérte  ki  mindenben  az  ő  tanácsát 
s  magát  és  dolgait  felelősség  nélkül  rábízta  az  ő 
„bölcs  prudentiájára,  elhivén  tökéletesen:  hasznunkra 
inkább,  mint  kárunkra  igyekszik."47 

Teleki  Mihály  alakját  annyira  befeketítették  a  kora- 
beli írók,  mint  Cserei  Mihály  és  báró  Apor  Péter, 
hogy  az  ő  sok  gyűlölettől  elsötétített  alakját  nem  is 
tudjuk  a  maga  valójában  elképzelni.  Annyi  tény,  hogy 
a  nagyeszű  kancellár  igen  erőszakos,  sokszor  kegyet- 
len ember  volt,  aki  céljainak  elérésére  semmiféle  esz- 

közt  nem  talált  túlságosan  kegyetlennek.  Hatalmas, 
erős  egyéniség  volt,  akinek  nagy  államférfiúi  böl- 
cseségét  elvitatni  nem  lehet.  Nem  kell  elfelejtenünk, 
hogy  a  legzavarosabb  időben  állott  az  államügyek 
élén  és  folytonos  harcot  kellett  vívnia  a  hatalmas- 
kodó urakkal,  akik  előkelőbb,  büszkébb  családok 
sarjai  voltak  mint  ő  és  nem  szívesen  hajoltak  meg 
előtte,  a  fejedelem  legelső  embere  előtt. 

Bornemisza  Anna  szintén  teljesen  a  Teleki  hatása 
alatt  állott,  akihez  azonkívül,  hogy  meghajlott  esze  és 
tudása  előtt,  rokoni  kötelékek  is  fűzték.  Mint  levelei- 
ből kitűnik,  nem  történt  semmi  olyan  mozzanat  az 
életében,  melyről  Telekit  ne  értesítette  volna.  Orszá- 
gos érdekű  dolgokról,  a  várak  őrségeinek  ellátásáról, 
ennek  sokszor  nem  elsőrangú  volta  miatt  a  katonák 
zavargásáról,  a  portáról  jött  hírekről,  az  adóbehajtás- 
ról épen  úgy,  mint  a  családja  és  a  saját  maga  egész- 
ségi állapotáról,  gyermekei  fejlődéséről,  —  mindenről 
csak  Telekivel  tárgyal.  Ha  valami  fontos  dologról 
kellett  intézkednie,  sürgősen  hívta  Telekit:  „Jűjjön  el 
minél  hamarább,  mivel  egyébb  dolgaink  is  volnának, 
melyeket  Kegddel  akarnánk  közleni. "4S  Úgy  látszik, 
sokszor  volt  szükség  az  ő  okos  gondolkozására,  ami- 
kor „jelenléte  is  igen-igen  kívántatnék."40  Hogy  való- 
színűleg nemcsak  fontos  államügyekben,  hanem  apró- 
cseprő  családi  dolgokban  is  szívesen  vette  a  Teleki 
tanácsát,  az  kilátszik  abból  a  tréfás  színezetű,  igazi 
rokoni  bizalmatossággal  írt  leveléből,  amelyben  a 
fejedelemasszony  így  fenyegeti  meg  Telekit:  „Uram 
ő  kegyelme  hagyá,  írjam  meg,  hogy  Kegd  nem 
jött,  az  nádpálcával  nem  szánná  jól  megverni 
Kegdet."50 

Nyilván  csak  valami  kisebb  jelentőségű  dologról 
lehetett  szó  ebben  a  levélben,  mert  fontos  ügyben 
Apafi  egyáltalában  mitsem  intézkedett  volna  nélküle. 
Ilyenkor  ugyanis  nagyobb  nyomaték  okából  ő  maga 
oda  írta  a  felesége  hívó  levelére,  hogy:  „.  .  .  Mind- 
azonáltal addig  én  választ  nem  tészek,  hanem  elvárom 
Kegdet."-" 

V. 

A  Cserei  jámbor  Apafiját,  aki  jobban  szeretett  po- 
harazni,  mint  országra  szóló  komoly  dolgok  felett 
tárgyalni  s  aki  szivesebben  vizsgálgatta  órái  szerke- 
zetét, mint  a  fejedelmi  ügyeket :  az  újkori  történet- 
írók ellenkezőleg  erőslelkü,  határozott  jellemű  férfi 
képében  igyekeznek  elénk  állítani,  aki  abban  a  chaos- 
szerűen  zűrzavaros  korban,  amelyben  élt,  emberi 
lehetőség  szerint  megfelelt  a  feladatának  és  akin  nem 
rajta  múlt,  hogy  a  háborgó  tengernek,  mely  akkor 
Magyarország-szerte  viharzott,  ő  nem  tudott  csendet 
parancsolni. 

Mindent  összevetve,  Apafi  épen  annyira  gyenge 
jellemű  férfi  nem  lehetett,  mint  amilyennek  őt  Cserei 
festi.  Viszont  azonban  a  hibáit  sem  lehet  egyedül 
csak  korának  és  tanácsosainak  fölróni  és  őt  mártír- 
nak föltüntetni,  akit,  „mint  egy  Zápolyát,  oly  divatos 
volt  eddig  csak  árnyoldalairól  rajzolni. "62 

Az  akkori  történetírók  objektivitása  nem  áll  minden 
kritikán  fölül.  Elfogultság,  személyes  ellenszenv  vagy 
épen  gyűlölet  irattá  velük  a  jellemzéseket.  Nem  ad- 
hatunk tehát  sok  hitelt  nekik,  de  a  sok  homályból 
mégis  csak  kihámozhatjuk  a  valóságot  s  magunk  elé 
állíthatjuk  Apafinak  igazi  alakját  is.  Eszerint  Apafi 

semmivel  sem  volt  rosszabb  kortársainál.  Alapjában 
nagyon  jószívű  és  szelíd  lelkű,  de  teljesen  ingatag  és  ha- 
tározatlan  jellemű  egyéniség  volt  ő,  akire  a  hozzá  közel- 
állók és  hozzáértők  óriási  befolyást  gyakorolhattak. 

Hazáját  lángoló  szeretettel  szerette  és  valóban  nem 
rajta  múlt,  hogy  Erdélyt  a  mindinkább  fenyegető 
módon  növekvő  török  befolyástól  nem  tudta  meg- 
védeni. Az  akkori  válságos  helyzet  nála  sokkal 
erősebb  és  hatalmasabb  jellemeket  is  nagy  próbára 
tett  volna.  Nem  szabad  azonban  a  másik  túlságba 
sem  esnünk  és  egészen  téves  utakon  járnánk,  ha  az 
egész  kérdést  —  mint  némelyek  teszik  —  egyszerűen 
azzal  intéznők  el,  hogy  :  „minden  baja  az  volt,  hogy 
mikor  trónra  lépett,  nem  tartozott  a  hon  főbbjei  közé 
s  hogy  fejedelmeink  között  leghosszasabban  s  leg- 
válságosabb időben  uralkodott."5- 

Apafinak  tagadhatatlanúl  sok  rosz  tulajdonságai 
között  a  legroszabb :  —  a  bor  mértéktelen  szeretete 
volt.  Ha  ivott  —  és  igen  gyakran  és  sokat  ivott,  — 
a  bor  úgyszólván  kivetkőztette  őt  a  valódi  természeté- 
ből és  főleg  azzal  a  hatással  volt  reá,  hogy  kegyet- 
lenné tette  őt. 

Tanácsosai,  akik  ismerték  ezt  a  természetét,  gyakran 
vissza  is  éltek  vele  és  ittas  állapotát  elégszer  föl  is 
használták  saját  legönzőbb  céljaik  elérésére.  A  bor 
hatása  alatt  ugyanis  különösen  mindenre  rá  lehetett 
venni  Apafit.  Ilyenkor  nem  tudta,  mit  csinál  és  alá- 
írását adta  akármire,  akármilyen  kegyetlenségre  is, 
amire  kérték,  —  csak  tetszetős  formában  tették 
légyen  ezt.  Az  ital  az  ugyan  alapjában  szelid  ter- 
mészetű, de  egyébként  még  józan  állapotában  is 
hirtelen  haragú  Apafit  egyszerre  kegyetlen  zsarnokká 

változtatta  s  ebben  az  állapotában  véghezvitt  tettein 
természetesen  már  mitsem  változtathatott  az  a  szintén 
jellemző  természete,  hogy  mihelyt  a  haragja  vagy  az 
ittassága  elpárolgott,  nyomban  megbánta  kegyetlen 
tettét  és  szerette  volna  meg  nem  történtté  tenni  azt. 
íme,  így  jellemezték  őt  abban  az  időben  : 

„Másképpen  hirtelen  vala  az  haragja. 
Akkor  megöletni  mást  nem  szánta  volna. 
De  megint  haragja  hamar  múlik  vala. 
Nyilván  volt  mindennél  az  nagy  jámborsága.">4 

Az  ital  e  túlságos  szeretetéért  nem  lehet  erősen 
megróni  Apafit.  Az  ivás  az  akkori  időben  nem  ment 
elítélendő  szenvedélyszámba,  hiszen  Európaszerte 
divatozott  a  „poharazás".  Ebben  mitsem  különbözött 
tehát  a  kortársaitól,  akik  az  ő  sok  ivásában  nemcsak 
hogy  semmi  megbotránkozni  valót  nem  találtak,  de 
sőt  ellenkezőleg  az  egykorúak  úgyszólván  elismerés- 
sel szólnak  arról  a  tehetségéről,  hogy  mennyire  bírta 
az  italt.  „Egy  veder  bort"  is  megivott,  „mégis  részeg 
nem  volt  személyében  soha"55  —  írja  róla  egyik  egy- 
korú forrás. 

Ha  azonban  az  Apafi  ilyen  gyakori  poharazása  az 
ő  saját  korának  fölfogása  szerint  nem  volt  is  el* 
ítélendően  káros  szenvedélye  :  a  történelem  ítélőszéke 
nem  mentheti  föl  őt  oly  könnyen  e  vád  alól  és 
semrniképen  sem  találhat  elismerésre  méltót  abban, 
hogy,  mint  ugyanaz  a  forrás  mondja:  „nem  láttatott 
bortól  megtántorodása",  mert  ittas  állapotában  igen 
sok  olyan  szerencsétlen  cselekedetre  is  rávitték, 
amelyek  közül  nem  egy  az  ország  sorsára  is  szomorú 
kihatással  volt. 

E  cselekedetei  közt  a  legigazságtalanabbak  és  leg- 
rettenetesebbek  egyike  a  gőgös,  de  igaz^magyar  Bánfi 
Dénes  törvénytelen  kivégeztetése  volt,  amelyért  a 
történelem  méltán  megbélyegzi  őt.  Részletesebben 
kell  foglalkoznunk  tárgyunk  szempontjából  ezzel  a 
tragikus  eseménynyel,  mert  értékes  adatot  szolgáltat 
arra,  hogy  Bornemisza  Annának  minden  jogtalanság 
ellen  föllázadó  szívjóságát  és  nemes  lelkét  ebből  az 
eseményből  is  megismerhessük. 

A  török  a  Kemény  melletti  beavatkozás  érdekében 
fegyvert  fogott  a  német  ellen  és  hatalmas  sereggel 
jött  be  Magyarországba.  Célja  nem  kisebb  volt,  mint 
Bécset  elfoglalni  és  ez  által  a  Habsburg-uralmat 
végleg  megtörni.  Az  Apafi  segítségére  küldött  Kucsuk 
basának  hosszas,  nehéz  küzdelmek  után  sikerült 
Kolozsvárt  bevennie  s  a  várak  sorban  mind  behódoltak 
előtte.  A  török  sereg  másik  része  diadalmasan  haladt 
a  Habsburgok  fővárosa  felé,  amikor  az  egész  nagy 
terv  egy  ponton  megbukott:  Montecuccoli  1664  aug. 
1-én  Szt.-Gotthárdnál  fényes  győzelmet  aratott  a 
török  felett. 

Amilyen  határtalan  volt  a  döntő  győzelem  feletti 
öröm,  épen  olyan  érthetetlen  volt  az  ezt  követő 
szégyenletes  vasvári  béke,  melyet  a  két  magyar  haza 
tudta  és  beleegyezése  nélkül  kötöttek  meg  s  amely 
török  kézen  hagyta  „Erdély  kulcsát"  :  Váradot  és  az 
Apafi  által  elfoglalt  Érsekújvárt.  A  császár-király 
azonban  e  békében  elismerte  Erdély  függetlenségét 
és  Apafi  fejedelemségét. 

A  béke  korszaka  azonban  ezzel  korántsem  köszön- 
tött be.  A  vasvári  béke  folytán  országszerte  támadt 
nagy    fölháborodás    és    ingerültség  végűi   is  nyílt 

lázadásban  tört  ki,  mely  a  Wesselényi-féle  szövet- 
kezés néven  ismeretes.  Ennek  részletei  azonban  nem 
tartozván  tárgyunkhoz,  elég  lesz  csak  a  következ- 
ményeket kísérnünk  figyelemmel,  amelyek  közvetlen 
okai  voltak  a  Bánfi  Dénes  szomorú  végének. 

A  Wesselényi-féle  szövetkezést  Apafi  is  támogatta 
s  így  a  következmények  alól  nem  vonhatta  ki  magát. 
Zrinyiék  lefejeztetése,  Rottal  gróf  vértörvényszéke  s 
főleg  a  protestánsok  kegyetlen  üldözése :  ezek  voltak 
a  végakkordjai  e  rossz  véget  ért  felkelésnek.  Senki 
nem  érezhette  Magyarországon  biztonságban  magát : 
akire  a  gyanúnak  csak  árnyéka  eshetett  is,  veszve 
volt.  Aki  csak  tehette  tehát,  a  testvérhazába,  Erdélybe 
menekült. 

Lipót  császár  Apafitól  a  menekültek  kiadatását 
követelte.  Ezt  az  erdélyiek  egy  része  határozottan 
megtagadni  akarta,  a  másik  rész  ellenben  azon  az 
állásponton  volt,  hogy  ki  kell  őket  a  császárnak 
szolgáltatni.  E  miatt  az  erdélyi  urak  közt  nagy  viszály 
tört  ki. 

Az  egyik  párt  feje  Teleki  Mihály,  a  másiké  Bánfi 
Dénes  volt.  Az  ellentétek  mind  jobban  kiélesedtek  s 
igen  viharos  jelenetek  játszódtak  le  a  gyulafehérvári 
és  a  radnóti  országgyűlésen,  hol  az  ellenkező  véle- 
ménynyel  bíró  urak  néhányszor  keményen  össze- 
szólalkoztak. Béldi  Pál,  Teleki  Mihály  és  maga  a 
fejedelemasszony  is,  ki  magyarországi  születésű 
volt  s  mint  ilyen,  nagyon  is  szívén  viselte  a  me- 
nekültek sorsát,  az  értük  való  fegyverfogás  mellett 
kardoskodtak,  míg  Bánfi  Dénes,  aki  németpárti 
volt,  hevesen  ellenezte  ezt,  sőt  a  menekültek  ki- 
adását javasolta. 

E  viszályban  hatalmas  ellenfele  volt  Telekinek  Bánfi, 
aki  egészen  más  politikai  fölfogású  egyéniség  volt, 
mint  Teleki.  Az  ő  meggyőződése  az  volt,  hogy  a 
török  fönhatóság  helyett  sokkal  nagyobb  előnyökkel 
járna,  ha  hazájukat  a  német  fönnhatóság  alá  helyez- 
nék. Ez  a  különböző  politikai  pártállásuk  éles  ellen- 
tétbe sodorta  őket  egymással  és  az  ebből  támadt 
ellenszenvet  a  személyes  térre  is  átvitték.  Bánfi 
Dénesnek,  —  mivel  felesége,  Bornemisza  Kata  a 
fejedelemasszony  testvére  volt  —  szintén  megvolt  a 
nagy  befolyása  a  fejedelmi  párra.  Teleki  tehát,  aki 
a  német  pártfogást  föltétlen  romlásnak  tartotta,  tűzzel- 
vassal  dolgozott  Bánfi  ellen  s  hogy  hatalmától,  be- 
folyásától megfossza,  egyúttal  életétől  is  meg  kellett 
fosztania  őt. 

Bánfi  maga  a  világ  előtt  nem  örvendezett  nagy 
rokonszenvnek,  mert  gőgös,  erőszakos,  hatalmaskodó 
nagyúr  volt.  Ha  személyes  érdekeiről  volt  szó,  nem 
volt  előtte  lehetetlenség.  Akaratát,  ha  kellett,  erő- 
szakkal, meg  nem  engedett  eszközökkel  is  keresztül- 
vitte. E  miatt  nagy  volt  ellenségeinek  tábora. 

Mindezt  tudva,  Teleki  ligát  tervezett  ellene,  melyet 
Bánfi  ellenségeivel  alá  akart  iratni.  Ürügy  és  sok, 
talán  nem  is  alaptalan  ok  volt  reá  elég.  Alkalmat 
szolgáltatott  a  vádakra  bőven  a  Bánfi  mérhetetlen 
erőszakoskodása,  amelynek  több  esetben  jelét  adta. 
így  például  Szentpáli  Ignácné  házát  minden  jog  és 
törvény  ellenére  leromboltatta,  azt  állítván,  hogy  az 
a  ház  a  felesége  révén  őt  illetné.50  A  neki  ellen- 
szegülőket egyszerűen  lezáratta,  mint  Biharmegye 
követével  tette.  Csáki  Lászlót,  a  hatalmas  főurat,  aki 
az  ő  bonczidai  erdejében  vadászott,   foglyúl  vitte 

udvarába."'7  A  Zólyomi  javaiból  kapott  Gyalu  vissza- 
adását a  rendek  határozott  parancsa  ellenére  meg- 
tagadta ;  —  egyszóval  úgy  viselkedett,  mint  aki  maga 
fölött  akaratot  és  tekintélyt  el  nem  ismer. 

Az  így  garázdálkodó  főúr  ellen  nőttön-nőtt  a  gyű- 
lölet. Nem  volt  tehát  nehéz  Telekinek,  hogy  különösen 
Csákival  és  Béldivel  a  ligát  aláírassa,  aminek  láttára 
a  többi  urak  is  aláírták  azt. 

Cserei  említi,  hogy  Béldi  az  elsőségért  folytatott 
küzdelem  mellett  azért  is  halálos  ellensége  volt 
Bánfinak,  mert  az  utóbbi,  aki  „nagy  nyájos  ember 
lévén  s  a  szép  asszonyokat  nem  gyűlölvén","^  Béldi 
Pálnét  egy  fejedelmi  bálon  állítólag  megcsókolta. 
Béldi  ezt  sohasem  tudta  neki  megbocsátani  s  Cserei 
szerint  ez  lett  volna  a  legfőbb  ok,  amiért  Béldi  kész 
eszköz  volt  Bánfi  ellenében  a  Teleki  kezében. 
A  féltékenységtől  is  táplált  ez  a  gyűlölet  egy  ízben 
majdnem  nyílt  kitörésre  is  vezetett  a  két  főúr  között. 
Nagy  poharazás,  mulatozás  folyt  ugyanis  egyszer 
Apafi  asztalánál.  A  bortól  fölhevült  férfiak  között 
már  majdnem  tettlegességre  került  a  sor.  Ekkor 
történt  állítólag,  hogy  Bánfi  azt  mondta  Béldinek : 
„Vigyázz,  Béldi,  mert  általesünk  egymáson  !"  —  mire 
Béldi  azt  felelte  neki :  „Hidd  el  Dénes,  nehéz  székely 
vagyok,  ha  felüleshetem  rád,  megnyomlak  úgy,  hogy 
többször  föl  nem  emeled  a  fejedet".  Mire  a  fejedelem 
közbeszólt:  „Mit  bolondoskodtok,  igyatok  inkább, 
inter  pocula  non  sunt  seria."59 

Teleki  a  Bánfi  ellen  élő  ezt  a  gyűlöletet  tudatosan 
szította,  sőt  a  fejedelmet  is  Bánfi  ellen  igyekezett 
hangolni,  azt  súgván  be  róla,  hogy  a  német  segítsé- 
gével a  fejedelmi  széket  akarja  elnyerni.  Ezt  pedig 

Apafival  könnyű  volt  elhitetni,  mert  „ő  életét  sem 
féltette  úgy,  mint  a  fejedelemséget."60 

Teleki  azt  is  megpróbálta,  bár  sikertelenül,  hogy 
hátha  Bornemisza  Annában  is  ellenszenvet  kelthetne 
a  sógora  (Bánfi)  iránt,  úgy  tüntetve  föl  magát,  mint 
a  fejedelmi  pár  érdekeinek  féltékeny  őrzőjét,  aki  óva 
inti  őket  a  Bánfi  Dénes  ellenük  irányuló  törekvéseitől. 
Ezt  okoskodhatjuk  legalább  ki  abból  a  levélből, 
amelyben  a  fejedelemasszony  a  következőket  írja 
Telekinek  :  „Az  mi  az  Bánfi  uram  ő  kegyelme  dolga 
felől  való  Kegd  írását  illeti,  uramat  ő  kegyelmét 
megkérdvén,  még  eddig  ő  kegyelme  azt  mondgya, 
hogy  semmi  sem  volt  az  dologban,  noha  másfelé 
sollicitálták."61  A  Bornemisza  Anna  egyenes  lelkét 
tehát  nem  lehetett  Telekinek  sem  oly  könnyen  meg- 
tévesztenie. Annál  könnyebb  dolga  volt  ellenben 
Apafinál,  mert  a  gyönge  lelkű  fejedelem  könnyen 
hitelt  adott  a  besugásoknak,  mikor  fejedelmi  székét 
inogni  érezte. 

így  előkészítve  az  utat  Bánfi  elvesztésére,  Teleki 
megalakította  a  ligát,  összeállította  a  fentebb  már 
említett  vádpontokat  és  aláíratta  azokat  Béldi  Pállal, 
Csáki  Lászlóval,  Haller  Jánossal  és  még  többekkel. 
Hátra  volt  még  azonban  az,  hogy  a  fejedelem  aláírja 
az  elfogatási  parancsot. 

Nagyon  nehéz  volt  ezt  keresztülvinni,  lévén  az  egész 
eljárás  törvényellenes,  mert  hiszen  nemes  embert  a 
törvény  értelmében  nem  volt  szabad  elfogni,  „míg 
citatus  et  iuridice  convictus  nem  volna".62 

A  fejedelem  erősen  ellene  volt  már  hangolva  Bánfi- 
nak.  Annyira,  hogy  már  maga  Bornemisza  Anna  is 
aggódva  jegyzi  meg  egy  helyen  a  Bánfiról  szállongó 

elhíresztelt  rágalomról,  hogy  „itt  már  cirkálnak  holmi- 
ról az  emberek". Hogy  azonban  maga  Bornemisza 
Anna  ezeknek  a  híreszteléseknek  semmi  hitelt  nem 
adott,  az  nyilván  látszik  egyik  leveléből,  amelyben 
azt  mondja  :  „A  Bánfi  uramnak  a  fejedelemsége,  ez 
is  csak  ahhoz  való,  hogy  idegenkedjenek  az  emberek.'1 
Az  ő  józan  gondolkozása  tehát  egy  percig  sem  hitt 
ezeknek  a  híreknek  és  annyi  bizonyos,  hogy  az  ő 
tudtával  Apafi  soha  sem  írta  volna  alá  Bánfi  ellen  az 
elfogatási  parancsot.  Cserei  szerint  épen  azért,  hogy 
ezt  meg  ne  akadályozhassa,  —  mivel  tudták,  hogy 
a  „fejedelemasszony  odahajtván  könnyen  az  urát, 
ahová  akarta,01  —  a  fejedelmet  valamelyes  dolog 
miatt  annyira  fölingerelték  a  felesége  ellen,  hogy 
Bornemisza  Anna  „napokig  még  a  házába  sem  mert 
a  fejedelemnek  menni. 

A  fejedelmi  pár  közt  fölidézett  ezt  a  széthúzást 
használta  föl  aztán  Teleki  arra,  hogy  Apafival  ittas 
állapotában  aláiratta  a  végzetes  okmányt  és  Bánfi 
Dénest,  a  hatalmas,  büszke  urat  —  hadra  keltve 
ellene  az  egész  székelységet  —  foglyul  ejtették  és 
Bethlenben  rabúl  tartották. 

A  fejérvári  országgyűlés  az  ellene  összeállított 
32  vádpontot  elküldte  a  fogoly  főúrnak.  Azoknak 
lényege  körülbelül  az  volt,  hogy  „nagy  fastussal 
viselte  magát,  privatus  emberhez  nem  illő  splendor- 
ral  járt,  a  fejedelmet,  országot  nem  becsülte,  sőt 
szidta,  mocskolta,  a  nemes  embereken  sok  potentiákat 
cselekedett."66 

Bánfi  hiába  védte  magát  e  vádak  ellen,  —  az  ítéletet 
már  eleve  elhatározták  és  meg  is  hozták  ellene : 
Bánfit  e  vádakban  bűnösnek  találván,  fej-  és  jószág- 

vesztésre  ítélték  s  az  ítéletet  nyomban  végre  is  haj* 
tották  rajta.  Az  már  az  ítélet  végrehajtásával  meg- 
bízott Csáki  László  különös  kegyetlensége  volt,  hogy 
éjnek  idején,  alvó  felesége  mellől  keltette  föl  a  rab 
főurat.  Bornemisza  Kata  fölébredve  és  megtudva  a 
rettenetes  valót,  ájultan  esett  vissza  ágyába,  —  és  ez 
alatt  a  vár  udvarában  egy  cigány  hóhér  fejét  vette 
a  büszke  Bánfinak.67 

Míg  mindezek  lefolytak,  közben  a  fejedelemasszony 
valahogyan  tudomást  szerzett  Apafi  ítéletéről.  Nem 
törődve  a  köztük  fönnálló  rosz  viszonynyal,  térdre 
esve  könyörgött  a  fejedelemnek,  hogy  vonja  vissza 
határozatát  és  adjon  kegyelmet  sógorának.  Nem 
a  fejedelemasszony  könyörgésén  és  nem  is  Apafin 
múlt,  hogy  a  rettenetes  tettet  idejében  meg 
nem  akadályozhatták.  A  fejedelem  ugyanis  —  hiszen 
tudjuk,  milyen  könnyen  hajlítható  ember  volt,  — 
feleségének  e  könyörgésére  azonnal  kegyelmet  adott 
Bánfinak  s  a  kegyelmet  adó  levéllel  Bornemisza  Anna 
lóhalálában  nyargaltatta  étekfogóját  Bethlenbe,  —  de 
már  későn  érkezett.  Éjjel  lévén,  a  várkapu  be  volt 
zárva  s  míg  a  küldönc  a  bebocsáttatást  várta,  az 
alatt  már  porba  hullott  a  gőgös  nagyúr  feje.  Így  lett 
vége  Bánfi  Dénesnek  és  „így  ronták  meg  a  nemesi 
szép  szabadcságot."cs 

Ez  a  végzetes  tett,  a  mindenesetre  elhamarkodott, 
törvénytelen  ítélet  és  az  egész  esemény  lefolyása,  — 
ha  hinnünk  lehet  Cserei  előadásának,  —  nagyon  rosz 
színben  tünteti  föl  Apafi  Mihályt.  Egy  fejedelem, 
akivel  borközi  állapotában  azt  tétetik  tanácsosai,  ami 
épen  nekik  tetszik  s  aki  kijózanodva,  akaratát  s 
határozatát  feleségének  egy  szavára  azonnal  meg- 

változtatja,  semmi  esetre  sem  rokonszenves  egyéniség. 
De,  amidőn  hangsúlyozottan  ismételjük,  hogy  a 
személyes  ellenszenvtől  izzó  Csereinek  ezt  a  törté- 
netét csak  fönntartással  közöljük,  az  mindenesetre 
jellemző  módon  kiviláglik  belőle,  hogy  mily  hatalmas 
befolyást  tudott  gyakorolni  a  gyönge  fejedelemre  a 
felesége,  Bornemisza  Anna:  amin  sokan  heteken 
keresztül  fáradoztak,  azt  ő  egy  perc  alatt  keresztül 
volt  képes  húzatni  Apafival. 

VI. 

Az  erdélyi  fejedelemség  csak  árnyéka  volt  ebben 
az  időben  már  önmagának.  II.  Rákóczi  György  sze- 
rencsétlen vállalata  folytán  abból  a  magasságból, 
amelyen  addig  volt,  hihetetlen  mélységbe  zuhant  alá. 
A  török  folytonos  betörései,  borzalmas  pusztításai, 
a  tatárok  kegyetlenségei,  a  rabláncra  fűzött  embe* 
rek  ezreinek  elhurcolása  a  hazából,  a  folytonosan 
nagyobbodó  sarcok  és  adók,  amiket  a  porta  könyör- 
telenül behajtott,  végkép  kimerítették  Erdélyt  és 
Apafi  Mihály  nem  volt  arra  termett  ember,  hogy 
visszaállítsa  a  régi  ragyogó,  fényes,  hatalmas  Erdélyt. 
Azt  a  méltóságot,  amelyet  Bocskai,  Bethlen  és 
I.  Rákóczi  György  oly  magasztosán  viseltek,  Apafi 
nem  volt  alkalmas  kellően  betölteni. 

A  fejedelmi  udvarnak  sok  gondterhes  napot  okozott 
a  törökkel  való  viszony  fönntartása.  A  roppant  nagy 
adók,  amiket  a  török  követelt,  az  ország  óriási 
anyagi  veszteségei,  a  jövedelem  hiánya,  a  rendezetlen, 
zavaros  politikai  viszonyok  a  fejedelmi  párnak  igen 
nehéz  helyzetet  teremtettek.  A  félhold  mitsem  törődött 
ezekkel  a  nehéz  körülményekkel  :  az  adót  könyör- 

telenű!  fölhajtatta  s  a  sokat  sanyargatott  Erdély 
akárhonnan  is,  de  mindig  előteremtette  a  kívánt 
összeget,  mert  tudta,  hogy  feje  fölött  Damokles 
kardjaként  lebeg  a  fenyegető  rém,  hogy  a  török  újra 
betör  és  ha  szépszerivel  nem  adják  meg,  akkor 
erőszakkal  szedi  föl  a  sarcot.  Mindenki  folytonos 
aggodalomban  élt  s  a  portáról  jövő  jó  vagy  rosz 
hírek  szerint  néztek  bizalommal  vagy  rettegéssel  a 
jövőbe. 

A  török  fővezérhez  küldött  követek  az  udvart  és  — 
ami  igen  érdekes  és  bizonyítja  azt  az  állításunkat, 
hogy  ha  nem  is  többnek,  de  mindenesetre  egyenlő 
hatalmúnak  tartották  a  fejedelemasszonyt  a  férjével:  — 
külön  Bornemisza  Annát  állandóan  értesítették  a 
fényes  porta  hangulatáról.  így  egy  ízben  Sárosi  jános 
követ  tudósítván  a  fejedelemasszonyt  a  küldetésének 
lefolyásáról,  boldogan  jegyzi  meg,  hogy:  „Istennek 
neve  áldassék  érette,  Nagyságodnak  dolgai  ezen  a 
portán  még  eddig  jól  folynak.  Az  pénzt,  miben  meg- 
egyeztünk, bévették."09 

Szünet  nélkül  rettegni  kellett  attól,  hogy  a  nehezen 
összeszedett  adóval  a  porta  nem  lesz  megelégedve  s 
az  utolsó  pillanatban  még  többet  követel.  Ezért 
fontos  érdek  volt,  hogy  annak,  aki  a  fővezérrel 
„benecontentus,"70  ajándékkal  kedveskedjenek,  hogy  őt 
jóakarójává  tegyék  Apafinak.  Kupákkal,  arany  és 
ezüst  serlegekkel  és  egyebekkel  kedveskedtek  a  be- 
folyásosabb török  uraknak  s  azt  is  állandó  izgalom- 
ma!  lesték,  hogy  azok  milyen  kedvvel  fogadják  a 
nekik  küldött  drága  ajándékokat.  Mindig  nagy  gond- 
dal ügyeltek  arra,  hogy  a  kívánt  összeget  előteremtsék 
és  idejében  elküldjék  a  portára. 

Az  adót  vivő  követek  természetesen  a  fejedelmi 
udvar  kipróbált  hívei  voltak,  akiknek  egyszersmind 
bizalmas  utasításaik  voltak  arra  nézve,  hogy  a  porta 
Erdély  iránti  hangulatát  kikémleljék.  A  már  említett 
Sárosi  János  is  ilyen  bizalmas  emberük  volt,  aki  egy 
alkalommal  figyelmezteti  is  Bornemisza  Annát :  „Teleki 
uram  is  . . .  jól  elkezdett  dolgában  hátraálló  ne  legyen, 
hogy  a  fényes  portán  levő  szép  tekinteti  fenn  marad- 
jon."71 Magának  Bornemisza  Annának  folyton  csak  arra 
irányúit  minden  törekvése,  egész  életén  keresztül 
szívvel-lélekkel  mind  azon  volt  és  ami  befolyással 
bírt,  azt  mind  arra  használta,  hogy  a  törökkel  való 
jó  viszony  meg  ne  szakadjon.  „Nekünk  arra  kell 
inkább  vigyázni  s  csak  az  portának  keressük  ked- 
vét Isten  után"7-  —  írja  ő  maga  egyik  levelében 
Telekihez. 

De  a  porta  kedvét  találni  nehéz  dolog  volt.  A  török 
fővezér  sokszor  látszólag  kicsiny  ok  miatt  hallatlan 
méregbe  jött  és  ilyenkor  nehéz  volt  a  haragvó  portát 
kiengesztelni.  Jellemző  ilyen  eset  a  következő.  Egyszer 
Naláczi,  —  aki  legtöbbször  járt  követként  a  török 
udvarnál,  —  hibásan  tájékoztathatta  a  fejedelmet  bizo- 
nyos negyven  falu  ügyében,  amelyre  a  porta  is  igényt 
tartott  s  amelyről  Naláczi  állítása  szerint  lemondott 
Erdély  javára.  Vagy  pedig  lehet,  hogy  a  porta  meg- 
bánta az  engedékenységét  és  deftert  küldetett,  amely- 
ben a  negyven  falut  a  magáénak  követelte.  Úgy  látszik, 
hogy  a  deftert  hozó  török  gyilkosságnak  esett  áldo- 
zatul. Ki  volt  a  bűnös?,  azt  nem  lehet  tudni.  A  je- 
neiek  —  akiket  Bornemisza  Anna  méltó  felháborodá- 
sában „hamisfiak"-nak  nevez  —  Apafi  ellen  vádas- 
kodtak: azt  állították,  hogy  ő  vágatta  le  a  törököt. 

A  fejedelem  a  maga  igazolására  Balót  küldte  követ- 
ségbe —  aki  szintén  többször  járt  ily  minőségben  a 
portán,  —  de  az  ő  követsége  nem  járt  eredménnyel. 
A  fővezér  annyira  felindult  Erdély  ellen,  hogy  nagy 
haragjában  azzal  a  válaszszal  bocsátotta  el  a  követet, 
hogy  ha  nem  mond  le  ura  a  negyven  faluról  és  nem 
engedi,  hogy  azok  a  töröknek  hódoljanak:  „felfordítja 
az  nagyokat  s  kicsinddé  s  alacsonná  teszi."7-  E  tu- 
dósításra a  fejedelemasszony,  ki  aggódva  leste  a  fej- 
leményeket, félve  jegyzi  meg:  „bizony  félek  nagyobb 
búsulástól."73 

A  fejedelemasszony  a  mellett,  hogy  az  ilyen  izgal- 
mas napokban  mindig  ő  öntött  lelket  a  gyönge  feje- 
delembe, személyesen  is  és  pedig  anyagilag  is  mindig 
kivette  a  részét  a  gondok  nehézségeiből.  0  maga  is 
kész  volt  minden  saját  magát  is  érintő  anyagi  áldo- 
zat meghozatalára,  csakhogy  a  haragvó  portát  ki- 
engesztelje. 

Az  ő  egész  egyéniségét  jellemző  határozottsággal 
ad  ennek  a  készségének  kifejezést  abban  a  levelében, 
amelyben  így  ír:  „.  .  .  elhiszem,  sok  adóm  nélkül  el 
nem  leszen,  de  csak  az  haza  s  magunk  is  marad- 
hassunk, az  ezüst  marhákat  is  felveretem  s  oda- 
adom."74 Egyéb  leveleiből  is  kiolvashatjuk,  hogy 
mennyi  gondot  okozott  neki  az  adó  pontos  behajtása 
és  elküldése  s  bizony  többször  megtörtént,  hogy  ami- 
dőn nem  tudták  az  egész  összeget  előállítani,  ilyenkor 
kölcsönkért  pénzből  egészítette  ki  az  adót.75 

Az  ország  pénztára  ugyanis  a  legtöbb  esetben  üres 
volt,  vagy  ha  ez  épen  szószerint  nem  volt  is  így,  az 
bizonyos,  hogy  az  ország  költségét  a  jövedelem  leg- 
többször sehogysem  fedezte. 

Amint  a  fejedelemasszony  leveleiből  értesülünk, 
különösen  a  végvárak  tisztjeivel  volt  sok  baj,  akiket 
nem  tudtak  pontosan  fizetni  s  e  miatt  sok  zavargás 
keletkezvén,  volt  gondja  elég  a  fejedelemasszonynak, 
hogy  honnan  teremtse  elő  a  részükre  szükséges  ösz- 
szeget,  zavargásuk  lecsillapítása  végett. 

Főleg  a  huszti  várral  volt  sok  baj  s  a  fejedelem- 
asszony „az  huszti  fogyatkozásokról"7*5  sokat  panasz- 
kodik Telekinek.  Ennek  a  várnak  élelmiszerekkel  való 
ellátása  felette  sok  gondot  okozott  neki.  O,  a  fejede- 
lemasszony kellett  hogy  rendelkezzék  az  iránt,  hogy 
a  búzát  elcsépeltessék  s  a  várbeliek  szükségleteire 
fordítsák.  Meghagyta  a  számtartónak,  hogy  az  elcsé- 
pelt gabonát  e  célra  szállíttassa  fel  a  várba.  Akár- 
mennyi köböl  búzát  szállíttatott  azonban  be  oda,  az 
sohasem  volt  elég.  Feleletre  vonni  azonban  ezért 
senkit  sem  lehetett,  mert  a  huszti  várban  a  fejedelem- 
asszony rokona,  Weér  György  volt  megbízva  az  élelmi- 
szerek kezelésével  és  őt  nem  vonhatták  felelősségre, 
mert  Bornemisza  Anna  úgy  gondolkozott,  hogy:  „em- 
berséges emberekkel  olyan  dolga  felől  nem  kocódunk; 
ő  kegyelme  nem  számadó  szolga. u 77  „Az  huszti  álla- 
potok"7S  azonban  ily  körülmények  közt  hovatovább 
rosszabbodtak  s  Hedry  a  vár  kapitánya  már  sürgette 
is  a  fejedelemasszonyt,  hogy  küldjön  valakit,  aki  a 
lehetetlen  állapotokon  segítsen,  mert  semmi  jövedel- 
met nem  tud  beszedni:  —  „sok  restantia  van  kinn 
nemes  embereknél,  ott  valóknál  még  Batizi  idejéből, 
még  sem  akarnak  fizetni,  ha  azt  fel  nem  szedik,  félő 
az  praesidium."70  Amikor  aztán  már  annyira  mentek 
a  dolgok,  hogy  azok  elintézése  már  a  Bornemisza 
Anna  nagy  erejét  is  felülmúlta,  akkor  a  végén  a 

fejedelemasszony  Telekihez  utasította  a  hozzá-folya- 
módokat :  forduljanak  Telekihez  és  intézkedjék  ő  a 
dologban.  így,  amikor  a  husztiak  „a  már  ledűlő-fél- 
ben  lévő,  romladozott  kőfal"80  felépítésére  kértek  en- 
gedélyt, Bornemisza  Anna  azzal  a  meghagyással  en- 
gedi át  a  rendelkezés  jogát  Telekinek,  hogy  feltétle- 
nül ki  kell  javíttatni  a  nevezetes  várat,  —  „dacára, 
hogy  jövedelmét  eddig  sem  igen  vettem. "S1  De  hát 
kire  is  bízhatta  volna  mindezeket  az  ügyeket,  ha  nem 
arra,  aki  a  leghatalmasabb  ember  volt,  aki  parancsai- 
nak érvényt  tudott  szerezni :  Telekire,  aki  maga  írja 
a  fejedelemasszonynak:  „Isten  látja  az  én  lelkemet, 
én  mindeneket  Nagyságod  javára  kívánok  cseleked- 
nem/^2 

A  só,  ami  pedig  fo  jövedelmi  forrás  volt,  alig  jöve- 
delmezett. Akkor  sem  volt  ugyanis  ritka  eset,  hogy 
némelyek  a  nemzet  s  a  köz  érdekével  nem  törődve, 
önző  vagyonszerzésre  használták  fel  a  legszomorúbb, 
a  legválságosabb  időket.  Mint  Bornemisza  Anna  ka- 
marásispánja jelentette  neki :  nemes  urak  az  erdélyi 
sót  „restantiára",  hitelben  vették  meg  s  akkor  elébe- 
mentek a  sóért  készpénzzel  jövő  szekereknek  és  a 
saját  maguk  által  hitelre  megvett  sót  nekik  jó  drágán 
eladták.83  így  fosztották  meg  az  országot  a  legfőbb 
jövedelmi  forrásától,  mert  ekként  megakadályozták  a 
só  közvetlen  elárúsítását,  ami  által  az  ország  tetemes 
készpénz  jövedelemhez  jutott  volna.  Az  ilyen  nemes  em- 
berek a  nemesi  kiváltságaikkal  éltek  vissza,  mert  velük 
nem  lehetett  egykönnyen  elbánni.  E  miatt  indítványozza 
a  fejedelemasszony  az  egyik  levelében  Telekinek : 
„talán  nem  ártana  oly  levelet  íratni  uram  ő  kegyelme 
neve  alatt",  hogy  ha  valaki  a  határozott  rendelet 

ellenére  hitelbe  vett  sóval  az  ország  területén  kivűí 
kereskedne,  „toties,  quoties  büntetésben  essék. 'M 
Hiában  volt  azonban  e  tárgyban  egy  darabig  Bor- 
nemisza Anna  minden  üdvös  igyekezete.  A  vissza- 
élések csak  folytak  tovább  a  sóval.  Végre  azonban, 
amikor  már  sokan  úgy  is  cselekedtek,  mint  Rákócziné 
Báthori  Zsófia,  aki  ecsedi  tiszttartójával  egyszerűen 
lefoglaltatta  a  létai  só-rakományt,  akkor  végűi  a  feje- 
delemasszony Fráter  István  tanácsára  rendeletet  ada- 
tott ki,  hogy  mintegy  3 — 4  hétig  senki  se  szállíttat- 
hasson ki  sót  az  ország  területéről  s  akinek  só  kell, 
az  jöjjön  be  érte.s:> 

A  folytonos  hadakozás  s  a  hadaknak  nagy  gondot 
adó  élelmezése  még  jobban  megnehezítette  az  ország 
zilált  pénzügyi  helyzetét.  Különösen  nehéz  volt  a 
helyzet  rosz  termés  idején,  mint  1681-ben,  amikor 
Bornemisza  Anna  bevallása  szerint  sem  Fejérvárott, 
sem  Vinczen,  sem  Déván  búza  egy  szem  sem  volt, 
úgv>  hogy  az  országban  és  a  hadban  levőknek  búza- 
szükségletét a  balázsfalvi  és  a  radnóthi  uradalomból 
kellett  fedezni.  Ezek  sem  lévén  azonban  kifogyhatat- 
lan kincsesbányák,  a  végletekig  ezek  az  uradalmak 
sem  győzték  s  a  kővári  szükségletek  céljaira  Szamos- 
újvárról a  hadak  részére  rendelt  búzának  egy  részét 
kellett  elküldeni,  azzal  a  hozzátevéssel,  hogy  többet 
aratásig  semmi  körülmények  között  sem  küldhet- 
nek.s,;  Hasonlóképen  egy  izben  Fráter  Istvánhoz  is 
azt  kellett  írnia  a  fejedelemasszonynak,  hogy  ne 
nagyon  bízzék  abban,  hogy  a  fejedelmi  udvartól 
nagyobb  pénzösszeget  kaphat;  a  vár  fentartására, 
mert  a  magyarországi  hadakozás  nagyon  kimentette 
az  ország  kincstárát. 

Az  illetékes  közegek  gondatlansága  folytán  a  katona- 
ság fizetése  is  megakadt.  Többször  panaszkodik  a 
fejedelemasszony,  hogy  dacára,  hogy  az  elmaradt 
hópénzek  kifizetésére  rendeletet  adott  ki,  „a  hitván 
kamaraispán"  könnyelműsége  a  fizetés  nélkül  maradt 
katonák  zúgolódását  vonta  maga  után.  Többször  ír 
is  a  várkapitányoknak,  hogy  csendesítsék  a  katoná- 
kat addig,  míg  oly  helyzetekben  lesz,  hogy  követel- 
ményeiknek eleget  tehet.87 

Nem  csoda,  ha  Bornemisza  Anna,  türelmét  vesztve 
már  e  rendezetlen  viszonyok  felett,  elkeseredve  kiált 
fel  egyik  írásában :  „A  gyalogok  állapotjárúl  való 
panasszal,  édes  bátyám  uram,  már  szintén  teli  va- 
gyunk. "8S  Abban  is  igaza  van,  hogy  az  ilyen  nehéz  idő- 
ben minden  igaz  magyarnak  össze  kellett  volna  fognia 
és  nem  a  maguk  személyes  érdekeit  keresni,  hanem 
mindent  tűrni  és  mindenkép  arra  törekedni  kellett 
volna,  hogy  „ezekben  a  háborús  állapotokban  ne  zene- 
bonáskodgyanak."SÍ) 

VIII. 

Mindezeknek  a  nagy  köz-terheknek  az  intézése  közt 
óriási  gondokat  okozott  Bornemisza  Annának  a  nagyon 
sokat  felemésztő  udvartartás  is,  amely  önként  ért- 
hetően vele  járt  a  fejedelmi  méltósággal. 

Az  udvartartás  rengeteg  kiadásainak  fedezésére 
nagy  jövedelmű  uradalmak,  hatalmas  fiscalis  jószágok 
állottak  rendelkezésre.  Ezek  fölött  a  terjedelmes  feje- 
delmi javak  fölött  a  kormányzás,  a  dolgok  intézésének 
feladatai  mind  a  Bornemisza  Anna  vállaira  nehezed- 
tek. 0  intézte  magának  a  fejedelmi  udvartartásnak 
összes  ügyeit  is,  úgy  hogy  még  a  cselédség  számát 

és  fizetését  is  ő  határozta  meg  és  ő  rendelkezett 
a  felől  is,  hogy  mit  kell  bevásárolni  és  mit  kell 
eladni.00  De  valóban  kitűnő  gazdasszony  volt  is  aztán 
Bornemisza  Anna,  aki  mint  Erdély  fejedelemasszonya 
is,  épen  olyan  lelkiismeretesen  átnézte  az  évi  szám- 
adásokat, mint  egykor  régen,  ebesfalvi  gazdasszony- 
sága  idejében. 

A  fejedelmi  udvartartás  rendkívüli  figyelmet  igénylő 
intézése  és  rendbentartása  Bornemisza  Anna  kiváló 
gazdasszonyi  érzékét  dicséri.  A  gazdasági  viszonyok- 
ról az  ő  rendkívüli  pontossággal  jegyzett  Gazdasági 
Naplói  nyújtanak  felvilágosítást.  Apafi  uralkodásának 
első  zavaros  éveiről  nem  maradtak  ránk  ilyen  fel- 
jegyzések, 1667-től  kezdve  azonban  ezek  a  rend- 
szeres feljegyzések  tanúskodnak  a  fejedelemasszony 
gazdasszonyi  nagy  erényeiről.  Ha  elgondoljuk,  hogy 
a  háborús  évek  s  a  bonyolult  belpolitikai  helyzet 
mennyire  rendezetlenné  tették  a  gazdasági  viszonyo- 
kat, akkor  értékelni  tudjuk  azt  a  kitartó,  fáradhatatlan 
munkát,  amit  a  fejedelemasszony  e  téren  is  végzett. 

Az  udvarnép  eltartását  tulajdonképen  a  fiscalis 
jószágok  jövedelméből  kellett  fedezni.  Az  első  évek 
rendezetlen  gazdasági  viszonyai  azonban  ezt  nem 
engedték  meg,  úgy,  hogy  adatunk  van  rá,  hogy  még 
1664-ben  is  az  országgyűlésnek  kellett  erre  nézve 
bizonyos  meghatározott  összeget  megszavaznia.01 
Később  azonban  sikerűit  a  zilált  gazdasági  helyzet- 
ben rendet  teremteni  és  e  rendezésben  a  fejedelem- 
asszonyé a  főérdem. 

A  gazdaságok  vezetői,  az  udvarbírók,  kamaraispá- 
nok, számtartók  Bornemisza  Annától  kapták  rendele- 
teiket. O  osztogatta  a  parancsokat  a  termények  be- 

szolgáltatására;  ő  ügyelt  fel  a  befolyt  jövedelemre; 
az  ő  aláírásával  ellátott  nyugták  számolnak  be  a  ki- 
adásokról; az  ő  hatáskörébe  tartozott  az  egyes  ter- 
mények eladása ;  ő  szabta  meg,  mit  mire  kell  fordí- 
tani :  szóval  a  szövevényes  udvartartás  gyeplőjét  ő 
tartotta  erős  kezeivel.  A  fejedelem  csak  az  első  évek- 
ben  törődött  a  gazdasági  kérdésekkel,  későbben  ezek- 
nek megoldását  egészen  a  feleségére  bízta,  ki  min' 
denben  lelkiismeretesen,  az  őt  jellemző  rendszere- 
tettel s  határozottsággal  járt  el.  Apafinak  gazdasági 
ügyekben  kiadott  rendeleteivel  fejedelemségének  csak 
első  éveiben  találkozunk,  ez  után  azonban  már  csak 
a  fejedelemasszony  aláírásával  ellátott  gazdasági  ren- 
deleteket látunk.  A  fejedelem  erről  utóbb  1684-ben 
Fogarasból  keltezve  kifejezett  írásos  rendeletet  is  bo- 
csátott aztán  ki,  amely  szerint:  „Magunk  országos 
gondjaink  miatt  nem  érkezhetvén  az  jószágban  kíván- 
tató mindenkori  dispositióra,  fejedelemasszony  szerel- 
mes atyánkfiára  bíztuk  kegyelmesen  a  jószág  igaz- 
gatásának rendit ;  azért  mindenekben  szerelmes 
atyánkfiátúl  eleiben  adandó  rendeléséhez  alkalmaz- 
tassa magát."92  A  fejedelemasszony  azonban  ezt  a 
rendeletet  megelőzőleg  is  már  teljes  hatalmi  jogkörrel 
rendelkezett  a  gazdasági  ügyekben,  amiről  1684.  előtti, 
aláirásaival  ellátott  számos  intézkedései  tanúskodnak. 

Az  ő  Gazdasági  Naplóiban  rendesen,  napról-napra 
be  vannak  vezetve  a  befolyt  jövedelmek,  azoknak  ki 
által  történt  beszolgáltatása  és  mire  fordítása.  Nagyon 
sok  helyen  maga  sajátkezűleg  jegyezte  fel  azokba  az 
adatokat,  másutt  íródeákjaival  végeztette  a  bejegy- 
zéseket, akiknek  feljegyzéseit  azonban  gyakorta  szin- 
tén saját  kezével  kiigazította  vagy  későbbi  fejlemények 

folytán  megjegyzéseket  fűzött  hozzájuk.  E  Gazdasági 
Naplókban  a  mindennapi  élelmicikkek  beszolgáltatása, 
3.  korcsmák  jövedelmei,  az  eladott  borok  ára,  a  bírság- 
pénzek lefizetése,  az  egyes  uradalmak  évi  termelései: 
hogy  hány  köböl  búza,  rozs,  árpa  termett,  a  zalatnai 
és  kapnikbányai  aranybányák  nagyértékű  arany-  és 
ezüstrudainak  beküldése,  —  mindez  mind  pontosan, 
időrendi  sorrendben,  uradalmak  szerint,  hitelesen  fel 
van  jegyezve.  Bornemisza  Anna  oly  nagy  gondot  for- 
dított e  feljegyzések  pontosságára,  hogy  e  Gazdasági 
Napló  rendszeres  vezetése  nyomán  a  fejedelmi  udvar 
egész  gazdasági  életéről  és  berendezéséről  a  legtisz- 
tább képet  nyerhetjük. 

A  mezőgazdaság  terén  első  sorban  a  búzatermelés 
volt  a  legfontosabb  kérdés.  Ez  okozott  a  fejedelem- 
asszonynak legtöbb  gondot,  mert  az  udvartartás  ki- 
elégítésére nagymennyiségű  búzatermelés  volt  szük- 
séges. Nemcsak  a  szoros  értelemben  vett  belső 
udvartartást,  de  az  összes  uradalmakat  és  a  várakat 
is,  szóval  a  külső  és  belső  udvartartás  egész  hatal- 
mas területét  mind  a  fejedelmi  birtokoknak  kellett 
ellátniok  gabonával. 

A  nyerstermények  azonban  nem  voltak  mindig  ki- 
elégítők, a  különböző  fejedelmi-gazdasági  udvarokban 
elhelyezett  asztagok  mennyisége  sokszor  nem  volt 
elegendő,  ami  gyakran  okozott  is  aztán  zavart  a 
fejedelemasszony  számításaiban.  Több  izben  olvassuk 
a  várak  kapitányainak  sürgető  leveleit,  melyekben  a 
várnépség  ellátásához  feltétlenül  szükséges  búza- 
többlet kiutalását  kérelmezik. 

Az  a  legritkább  esetben  fordult  elő,  hogy  egyes 
esztendőkben  olyan  jó  termés  volt,  hogy  a  fejedelem- 

asszony  a  gabonafelesleget  eladhatta.  De  ha  néha 
voltak  is  feleslegek,  ezeket  sem  bocsátotta  könnye- 
dén eladásra,  mert  a  fejedelemasszony  előrelátása  az 
elkövetkezendő  rosz  esztendők  szűk  terméseire  is 
gondolt  és  félretétette  rossz  időkre  a  bő  termés  nél- 
külözhető részét. 

Az  udvartartás  állattenyésztése  nem  volt  oly  nagy- 
arányú, hogy  Bornemisza  Anna  abból  a  szükséglete- 
ket kielégíthette  volna.  A  szarvasmarhákat  legtöbbször 
pénzen  kellett  megvásárolnia.9- 

Az  udvar  alkalmazottai,  úgy  a  kisebb  mint  a  maga- 
sabb állásokban  levők  is,  fizetésüket  nagyobbrészt 
természetben  kapták.  így  maga  Teleki  Mihály  is,  mint 
Kővár  és  vidékének  főkapitánya  a  készpénzjárandó- 
ságán felül  búzában,  borsóban,  szarvasmarhában, 
bárányban,  disznóban,  tyúkban,  vajban,  borban  stb. 
kapta  a  fizetését.94 

A  fejedelemasszony  gazdasági  feljegyzései,  amelyek- 
ből az  eddigi  adatokat  is  mentettük,  élénk  képet  nyúj- 
tanak az  egyes  fejedelmi  uradalmak  jövedelmeiről  is. 
Hogy  fogalmat  alkothassunk  e  jövedelmek  miben- 
létéről, ugyancsak  az  ő  feljegyzései  alapján  felsorol- 
juk példáúl  a  fogarasföldi  uradalom  1672-iki  jövedel- 
meit. És  pedig:  az  alsó  széken  lévő  assessorok, 
boérok  Fogarasban,  Kománán,  Porumbákon,  minden 
új  évben  két-két  tallért  voltak  kötelesek  fizetni ;  min- 
den bástyás  darabont  25  f.-t;  a  két  oláh  esperes 
szintén  újévkor  20  f.-t;  a  papok  ötven-ötven  f.-t;  a 
fogarasi  hajó-vámos  a  beálltakor  10  tallért;  a  sátoros 
cigányok  minden  évben  100  forintot;  a  vár  szükség- 
leteit kielégítő  salétromfőzők  egy  ideig  10—10  tallért 
fizettek,  majd  pedig  e  pénzt  a  szászoknak  fizették  s 

a  fejedelmi  udvarnak  ezt  az  összeget  természetben, 
salétromban  voltak  kötelesek  beszolgáltatni.  Mind- 
ezeknek az  így  befolyó  jövedelmeknek  fele  a  fejedelmi 
udvart,  fele  a  főkapitányt  illette. 9S 

Az  árendákba  adott  jövedelmekről  szintén  pontos 
jegyzéket  vezetett  Bornemisza  Anna.  A  besztercei 
harmincad  Wellendorf  János  besztercei  bírónak  volt 
árendába  adva,  évi  100  aranyért.  Cserei  Farkas  a 
dézsi  és  a  máramarosi  harmincadokat  vette  árendába, 
melyekért  1667-ben  379*54  f.-t  fizetett.  Ecsedi  Pál,  a 
dévai  harmincados  1668-ban  a  harmincad  jövedelmé- 
ből 100  magyar  forintot  fizetett  be  az  udvarnak. '"; 
De  hosszú  lenne  mind  felsorolni  a  harmincadokból 
mindenünnen  befolyt  jövedelmeket,  melyeket  Bornem- 
isza Anna  a  Gazdasági  Naplóiban  mind-mind  gondo- 
san feljegyzett  és  rendszeresen  nyilvántartott. 

Mint  a  fejedelemasszonynak  e  ritka  pontossággal 
végzett  feljegyzéseiből  kitűnik,  a  legjövedelmezőbb 
uradalmak  a  balázsfalvi,  a  fogarasi,  a  hunyadi  és  a 
porumbáki  uradalmak  voltak.97  A  befolyt  jövedelmek 
ről  a  számtartó  egyenesen  a  fejedelemasszonynak 
volt  köteles  beszámolni,  az  udvarbíró  pedig  rendes 
jelentést  tett  neki. 

A  kéneső-bányászat  ebben  az  időben  igen  örven- 
detes lendületet  vett.  Bornemisza  Anna  gyakran  kén- 
esővel fizette  ki  kereskedő  görögjeit,  kik  neki  posz- 
tót és  egyéb  ruhaneműeket  szállítottak.  Főszállítójá- 
nak  Kis  Kristófnak  gyakran  fizetett  ki  a  zalatnai 
adminisztrátor  egy  pár  mázsa  kénesőt.,,s  Hasonló- 
képen Buczi  Kozma  görög  kereskedő  az  1685-iki 
esztendőben  a  fejedelemasszony  által  vásárolt  külön- 
böző  posztók  árát  szintén   kénesőben   kapta  meg, 

miről  nyugtát  állított  ki,  kijelentvén,  hogy  Bornemisza 
Anna  sem  neki,  sem  az  ő  compánia-beli  görögöknek 
semmivel  adós  nem  maradt,  sőt  még  ő  maradt  neki 
adós  a  tizenharmadik  mázsa  kéneső  árával :  kilenc- 
venöt forint  harminc  pénzzel,  amelyre  nézve  ő  kötelezi 
magát  a  fejedelemasszony  irányában,  hogy  arany 
fonállal  és  fekete  csipkékkel  fogja  azt  lefizetni. 99  E 
részletes  tartalmú  nyugták  is  mind  pontosan  be  van- 
nak vezetve  a  Bornemisza  Anna  Gazdasági  Naplójába. 

Mint  felette  jellemző  adatot  arra  nézve,  hogy  ez  a 
nagy  asszony  még  az  országos  érdekű  dolgok  körül 
való  intézkedései  közben  is  mennyire  tudott  egyúttal 
foglalkozni  a  gazdasági  dolgaival  is,  felemlítjük  egyik 
erre  nézve  nagyon  érdekes  levelét,  amelyben  az  or- 
szágos dolgot  intéző  fejedelemasszony  mellett  feltűnik 
egy  pillanatra  a  régi,  egyszerű  ebesfalvi  háziasszony 
is,  akit  háztartásának  minden  apró-cseprő  gondja  is 
érdekel.  E  levelében  a  török  udvar  viszonyai  után 
érdeklődik,  tárgyalja  a  fenyegető  fejedelmi  trónköve- 
telő Zólyomi  dolgait,  —  az  utóíratban  pedig  lelkére 
köti  Boér  Zsigmondnak,  a  kapitihanak,  hogy :  ,,a  szer- 
bet-főzést  is  tanulja  meg  kegyelmed  s  írja  le,  s  mi- 
csodás citromlével  jobb,  feketével-e  vagy  fehérrel?"100 

Épen  olyan  erélyt  és  körültekintő  gondosságot, 
mint  amilyent  a  legbensőbb  háztartási  és  udvartartási 
dolgaiban  tanúsított,  észlelhetünk  Bornemisza  Anna 
azon  intézkedéseiben  is,  amelyek  bár  ugyancsak  a 
gazdaságvitelt  érintették,  de  már  országos  érdekűek 
is  voltak.  Ilyen  esetekben  is  az  ő  jól  meggondolt 
intézkedései  teremtették  meg  az  alapot  a  jövedelmek 
rendszeres  befolyására.  így  a  Fogaras  városának 
adott  italárúsítási  jog  engedélyezésekor  kikötötte, 

hogy:  „.  .  .  csakhogy  ez  iránt  való  kegyelmessé- 
günkkel  vissza  ne  éljenek,  annál  inkább  az  magunk 
korcsmánk  jövedelme  kisebbítésére  affélével  okot  ne 
adgyanak."101 

Érdekes  felemlítenünk  itt  még,  hogy  midőn  a  görög 
bocskorosoknak  jogot  adott  arra,  hogy  Fogaras  város 
piacán,  bizonyos  meghatározott  helyen  szabad  keres- 
kedést folytathassanak,  ezt  az  iratot  mint  „Nos  Bor- 
nemisza Anna,  dei  gratia  principissa  Transsylvaniáé, 
partium  regni  Hungáriáé  domina  et  Siculorum  comi- 
tissa  etc"  adja  ki  s  azt  mint  „Fogaras  földének  az 
nemes  országtól  megbírált  örökös  asszonya"  látta  el 
a  neve  aláírásával  és  a  saját  pecsétjével.10-  az  ő 
saját  jog-  és  hatalmi  körébe  tartozó  ügyek  feletti 
intézkedéseinél  tehát  gondosan  kifejezésre  juttatta  az 
ő  fejedelemasszonyi  mivoltát  is. 

Mindazokból,  amiket  eddig  elmondottunk,  látnivaló, 
hogy  Bornemisza  Anna,  a  fejedelmi  ura  mellett  sőt 
helyett  is,  mily  hatalmas  nagy  gépezetnek  volt  az 
irányítója.  Háborús  nehéz  viszonyok  közt  példaszerűen 
intézte  egy  fejedelmi  nagy  udvartartás  ezerféle  ügyeit, 
de  e  mellett  még  egy  egész  ország  gazdasági  ügyei 
is  tőle  vártak  megoldást.  És  ő  ezeknek  az  országosan 
fontos  nagy  ügyeknek  intézésében  épen  úgy  otthon 
volt,  mint  ahogy  otthon  volt  a  szűkebb  keretek  közt 
mozgó  benső  háztartási  kérdések  elintézése  körül  is. 
Bizonyára  nem  asszonynak  való  súlyos  gondok  ter- 
hei súlyosodtak  a  Bornemisza  Anna  vállaira. 

VIII. 

A  fejedelemasszonynak  mindenre  kiterjedő  gondját 
a  vallási  dolgok  sem  kerülték  ki.  Ha  a  pataki  vagy 

akármelyik  papi  állás  megüresedett,  a  fejedelemasz- 
szonynak  is  volt  beleszólása,  hogy  kit  nevezzenek  ki 
a  helyére:  „lássuk  meg,  micsoda  ember  lészen. "10:J 
Ha  valamelyik  református  papnak  szolgálati  kelle- 
metlensége támadt,  az  a  Bornemisza  Anna  ismert 
jószívéhez  folyamodott  és  nyugodt  lehetett,  hogy  ügye 
a  legigazságosabb  elintézésben  fog  részesülni.  így 
Rhednis  György  szebeni  lelkész  alázatos  supplicatiot 
terjeszt  fel  —  nem  a  fejedelemhez,  hanem  a  fejedelem- 
asszonyhoz,  akinek  „rettenetes  szívbeli  gyötrelmeit" 
sirja  el  és  neki  könyörög,  járjon  közbe,  hogy  öreg 
korára  ne  fosszák  meg  a  kenyerétől :  „előtte  viselvén 
O  kegyelme  Christus  példáját,  hogy  a  bűnösöknek 
legyen  a  bűnbocsánat."10^ 

Csodálatos  és  majdnem  érthetetlen,  hogy  olyan  jó- 
zan ítélőképességgel  felruházott  asszony,  mint  Bornem- 
isza Anna,  hogyan  eshetett  maga  is  bele  korának  abba 
a  hibájába,  amely  abban  nyilvánult  meg,  hogy  elke- 
seredett és  szívós  ellensége  volt  azoknak,  akik  más 
hitet  vallottak.  Bornemisza  Anna  üldözte  a  katholi- 
kusokat,  persze  nem  a  vallásháborúk  szellemében, 
de  az  akkori  idők  enyhébb  eszközeivel.  Magára  a  feje- 
delemre nem  volt  panaszuk  a  katholikusoknak.  O 
nem  bánta,  ki  milyen  vallást  követ,  de  felesége  min- 
dent megtett,  hogy  áttérítse  őket  a  kálvinista  hitre 
és  arra  a  célra,  hogy  ezt  elérje,  minden  eszközt  meg- 
ragadott. Tisztségeket  ígért  a  katholikus  uraknak,  ha 
áttérnek  a  református  vallásra  s  a  katholikusok  rová- 
sára magas  tisztségekkel  és  hivatalokkal  tüntette  ki 
a  kálvinista  hitre  térőket.  így  Boér  Zsigmond  a  hite- 
hagyásának köszönhette,  hogy  Fogaras  várának  vice- 
kapitányává lett.105 

4*  51 


A  fejedelemasszony  annyira  ment  ebben  a  vallási 
elfogultságában,  hogy  minden  módon  megnehezítette 
a  katholikusok  részére  hitük  gyakorlását.  Apor  Péter 
panaszkodik,  hogy  a  fogarasi  papnak  miséznie  és 
gyóntatnia  csak  bizonyos  meghatározott  helyen  volt 
szabad,  még  pedig  a  Fogaras  külvárosában  levő  Ga- 
laczon.  Vegyes  házasságok  eseteiben  egyenesen  meg- 
kívánta Bornemisza  Anna,  hogy  a  gyermekeket  te- 
kintet  nélkül  a  szülők  vallására,  kálvinista  hitben 
neveljék  és  ha  ezt  nem  tették,  „fiscalis  faluját  elvette  s 
másként,  mint  lehetett,  valóban  üldözte." 10(5 

Az  erősen  katholikus  érzelmű  Apor  Péter  keserű 
hangon  vázolja  azt  az  általános  felzúdulást,  amely  a 
fejedelemasszony  vallási  türelmetlensége  miatt  kelet- 
kezett. Mint  ő  kifejezi  magát,  a  katholikusokat  „Bor- 
nemisza Anna  erősen  üldözte,  pápistánál  kutyát 
jobban  böcsüllötte."107  Bizonyos,  hogy  e  túlerős  mon- 
dásban nagymértékű  elkeseredett  elfogultság  is  van 
s  kétségtelen,  hogy  e  túlzott  állítást  a  protestánsok- 
nak a  fejedelemasszony  részéről  csöppet  sem  titkolt, 
sőt  nyilt  pártfogása  s  a  katholikusok  elé  való  helye- 
zése fölött  érzett  felháborodás  adta  az  Apor  Péter 
tollára.  De,  hogy  igazság  is  van  e  keserű  kifakadás- 
ban,  a  mellett  magának  Bornemisza  Annának  levelei 
szólanak,  amelyek  nyíltan  tanúskodnak  az  ő  nagy 
vallásbeli  elfogultsága  mellett. 

Ismételjük,  hogy  csodálatosan  különös  ez  a  vonás 
ebben  a  kiválóan  józan  Ítélőképességű  és  gondolko- 
zású, nagy  tehetségű  asszonyban,  —  de  ezt  a  két- 
ségtelen hibáját  feltétlenül  menti  az  a  körülmény, 
hogy  saját  korának  volt  ő  is  az  asszonya.  Ez  meg- 
magyaráz e  tekintetben  mindent. 

Tudjuk,  milyen  véres  harcoknak  volt  szülője  a  re- 
formatio.  A  vallásszabadságért  vívott  nagy  harcok  s 
a  bécsi,  linci  s  nikolsburgi  békekötések  eredményei 
és  következményei  sem  ismeretlenek  előttünk.  Tudjuk, 
mennyi  jogtalanságban,  mennyi  mellőzésben  volt  ré- 
szük a  magyarországi  protenstánsoknak  s  hogy  ezzel 
szemben  Erdélyben  a  szabad  vallásgyakorlat  eszméje 
milyen  eszményien  nagy  diadalra  jutott.  Érthető  kell 
hogy  legyen  tehát,  hogy  Bornemisza  Anna,  aki  nem 
erdélyi,  hanem  magyarországi  születésű  volt  s  aki- 
nek élénk  emlékezetében  állott  az  a  sok  keserűség, 
amely  a  magyarországi  kálvinistáknak  osztályrészül 
jutott :  egész  lelkéből  és  ott  és  úgy  segítette  elő  a 
protestánsok  ügyét,  ahol  és  amiként  csak  ezt  tehette. 
Az,  hogy  ezekben  az  érzelmeiben  aztán  túlságokba 
is  esett,  emberileg  megérthető,  sőt  politikailag  iga- 
zolható is. 

O  a  maga  kálvinista  szempontjából  fogta  fel  a 
dolgot  és  szomorúan  szemlélte  „az  oda  ki  való  ecclési- 
ánknak  nyomorult  sorsokat  s  édes  nemzetünk  siral- 
mas romlását'4  és  neki,  mint  igaz  kálvinistának,  szent 
meggyőződése  volt  az,  hogy  ezt  „az,  kinek  Istene 
van,  valóban  nagy  keserűséggel,  szomorúan  hallja.'*108 
Ott  állt  ugyanis  vele  szemben  Magyarország  vakbuzgó 
katholikus  asszonya,  a  szerencsétlenül  járt  és  Erdélyre 
oly  nagy  romlást  hozott  II.  Rákóczi  Györgynek  özvegye 
Báthory  Zsófia,  ki  mindent  elkövetett,  hogy  uradal- 
maiban a  mindinkább  tért  hódító  protestántizmusnak 
véget  vessen  s  aki,  amikor  a  jezsuiták  a  fiát  Ferencet  a 
Wesselényi-féle  szövetkezésben  való  részvétele  után 
megfelelő  pénzáldozat  árán  a  halálból  megmentették, 
irántuk  való  hálájából  kifolyóan,  de  a  saját  vallásos 

meggyőződését  is  követve,  a  református  lelkészeket 
és  tanítókat  ecsedi,  sárospataki  és  többi  váraiból 
könyörtelenül  ki  is  üldözte. 

Ugyanebben  az  időben  a  bécsi  kormány  a  felfede- 
zett Wesselényi-féle  szövetkezést  is  arra  használta 
fel,  hogy  a  protestantizmust  elnyomja.  Azt  híresztelve, 
hogy  ezt  a  trón  ellen  irányuló  merényletet  a  protes- 
tánsok szították,  kegyetlenül  üldöztette  papjaikat  és 
tanítóikat.  Szelepcsényi  primás,  Caraffa  vértörvény- 
széke, a  nápolyi,  trieszti  gályákon  szenvedők  százai: 
mind  e  szomorú  időnek  gyászos  emlékei. 

Báthory  Zsófia,  aki  csak  politikai  kényszerből  lett 
református  és  férje  halála  után  annál  fanatikusabb 
katholikussá  vált,  szívvel-lélekkel  együtt  haladt  ezzel 
az  áramlattal  és  az  őt  jellemző  erélyességgel  és  szí- 
vóssággal üldözte  előbbi  hitsorsosait.  Nem  csodál- 
hatjuk tehát,  ha  az  e  felett  kesergő  Bornemisza 
Anna  fájdalmasan  sóhajt  fel  egy  helyen;  „bizony 
igen  bánom  az  Jesábel  asszony  győzedelmeskedését."10" 
Báthory  Zsófiát  ugyanis  mindig  és  következetesen 
Jesábel  asszonynak  nevezte  és  nem  épen  keresztényi 
jósággal,  de  megbocsátható  emberi  gyöngeséggel  igy 
ir  róla:  „bizony  nehezen  vész  el  az  olyan  Isten  el- 
lensége s  ecclesia  üldözője!  Még  sok-sok  istentelen- 
séget viszen  végben."110  Érthető  ez  az  ő  feljajdúlása, 
mert  hiszen  a  magyarországi  dolgokat  tehetetlenül 
kellett  néznie,  beleszólása,  hatalma  nem  volt  e  dol- 
gok felett.  Csak  azt  tehette  tehát,  ami  hatalmában 
állott  s  amit  ő  maga  igy  fejezett  ki  Telekihez  írt 
egyik  levelében  :  „teljes  minden  tehetségemmel  azon 
igyekezem,  édes  bátyám  uram,  hogy  az  Isten  anya- 
szentegyházában való  szolgáknak  számát  szaporítsam, 

mivel  ebben  az  rossz  világi  életben  csak  az  az  ercu 
béré,  az  mit  Istennek  az  magáébúi  adhat."111 

így  megvilágítottan  látva  a  dolgokat,  semmiképen 
sem  lehetünk  egy  véleményen  Apor  Péterrel  és  nem 
tarthatjuk  annyira  elítélendőnek  a  fejedelemasszony- 
nak azt  az  eljárását,  hogy  a  „pápisták"  rovására  oly 
sok  előnyt  biztosított  a  kálvinistáknak.  0  legalább 
sokkal  szelídebb  eszközökkel  dolgozott,  mint  Báthory 
Zsófia,  akinek  azt  kívánja:  „az  Isten  fizesse  meg 
az  ő  ecclesiájának  nyomorgatását  neki,  mert  ő 
volt  legnagyobb  oka  az  ott  kinn  való  ecclesiánk 
romlásának."112 

IX. 

Megemlítettük  már  azt  a  nagy  ellenszenvet,  sőt 
gyűlöletet,  amely  sokakban  a  nagyhatalmú  kancellár, 
Teleki  Mihály  irányában  élt.  Ezeknek  tehetetlen  dühe 
annyira  ment  már  ellene,  hogy  a  legképtelenebb  rá- 
galmakkal illették  őt.  Az  ő  „kegyetlen  tyránusságá- 
ról"113,  az  ő  „ördögi  praktikáiról"114  gúnyverseket 
írtak.  Mosolyra  késztetők  ezek  az  egykorú  gúnyver- 
sek, amelyek  Telekit  „a  pokol  szülöttjének"  nevezik, 
aki  „Nero  s  Caligula  kegyetlenségével"115  uralkodott 
mindenek  felett  és  önző,  kapzsi  mivoltában  meg 
nem  engedett  utakon  és  módokon  töltötte  meg  vár- 
kastélyait az  ország  adójával.  Úgy  tűntetik  fel  őt, 
mint  aki  határtalan  vahmerőséggel  magának  tulajdo- 
nítja el  Erdély  jövedelmét  s  mint  egy  vérszopó,  ke- 
gyetlen szörnyeteg,  honfitársai  holttestein,  égő,  feldúlt 
falvakon  keresztül  halad  útjában  előre.  Azzal  is  vá- 
dolták, hogy  a  hiszékeny  fejedelmet  „ördöngös  eszi- 
vel"116  annyira  behálózta,  hogy  hamis  eszközökkel 

55 


minden  kincseitől  megfosztotta  őt  s  „ragadozó  kezei- 
vel"117 mindent  magának  kaparintott  el  előle. 

E  vádak  kétségtelenül  túlzottak  és  jórészt  alap- 
talanok is.  Teleki  előkelő  családból  származott,  akinek 
nem  volt  szüksége  olyan  aljas  eszközökre,  mint 
amilyenekkel  vádolják.  Még  ellenségei  is  elismerték, 
hogy  nagyeszű  ember  volt,  („volna  bizony  benned 
igen  jeles  elme"lls),  de  hogy  ezt  a  nagy  eszét  és 
ezen  alapuló  hatalmas  befolyását  néha  személyes 
érdekeinek  kielégítésére  használván  föl,  ha  valaki 
ennek  útjába  állott,  azt  könyörtelenül  elgázolta,  —  ezt 
bizonyára  bűnéül  róhatjuk  föl.  Ámde,  amivel  később 
rágalmazták,  hogy  tudnillik  Erdélyt  eladta  a  német- 
nek s  hogy  Apafit  megmérgeztette,  —  ezeket  a  teljesen 
igaztalan  vádakat  a  leghatározottabban  el  kell  vetnünk. 

Ilyen  gyűlöletes  színben  állván  nagyon  sokak 
szemében  Teleki,  nem  lehet  csodálkozni  azon,  hogy 
az  a  nagy  és  határtalan  bizalom,  amelylyel  a  fejedelem- 
asszony az  ennyire  gyűlölt  Teleki  iránt  viseltetett, 
sokakat  maga  a  fejedelemasszony  irányában  is  el- 
keserített. Annál  a  hatalmas  nagy  befolyásnál  fogva, 
amelyet  Teleki  a  fejedelemasszonyra  gyakorolni 
képes  volt,  az  őt  gyűlölő  erdélyi  urak  az  ország 
minden  baját,  szerencsétlenségét  amiként  Telekinek, 
úgy  Bornemisza  Annának  is  tulajdonították.  A  Teleki 
ellenségeinek  ellenszenve  és  gyűlölete  tehát  egy 
részében  a  fejedelemasszonyra  is  kihatott.  Ezek  a 
szívesen  hatalmaskodó  erdélyi  nagy-urak  ugyanis 
nem  tudták  jó  szemmel  nézni  azt  a  mindenben  tevé- 
kenykedő asszonyi  kezet,  amely  intézkedik  felettük 
és  amely  sokszor  irgalmatlanul  lecsapott  reájuk, 
ha  mindjárt  a  Teleki  kezének  alakjában  is.  Sértette 

őket  az  asszonykormány  és  gyűlölték  azt,  aki  azt 
megszemélyesítette :  a  fejedelemasszonyt. 

Elfogulatlanul  bírálva  a  dolgot,  meg  kell  tudnunk 
azonban  érteni  Bornemisza  Annának  a  nagyeszű 
Teleki  iránt  érzett  határtalan  nagy  bizodalmát  és 
hozzá  való  ragaszkodását.  A  folytonosan  tartó 
izgalmak  s  a  szívós  harc  hatalma  fönntartásáért, 
az  a  sok,  férfiakat  is  megpróbáló  küzdelem,  baj, 
aggodalom,  amely  neki  oszályrészűl  jutott,  sokszor 
erősen  kimerítette  a  mégis  csak  asszony  Bornemisza 
Annát.  Az  állandóan  izgatott  élet,  melyet  folytatnia 
kellett,  gyakran  a  végsőkig  kifárasztotta  őt,  annál  is 
inkább,  mert  az  ilyen  elgyöngüléseit  féltékenyen 
titkolta  a  világ  előtt,  amelynek  szemében  nem  akart 
gyöngének  látszani.  Ilyenkor,  amikor  pillanatokra  el- 
vesztette a  bátorságát,  az  önbizalmát,  az  akarat- 
erejét, a  gyöngeségnek  s  az  elkeseredésnek  ezekben 
a  perceiben  a  fejedelemasszony  egyedül  csak  Teleki- 
ben lelt  támaszra.  Neki  panaszolta  el  ezekben  az 
állapotaiban,  hogy  mennyi  baja,  gondja  van  és 
fáradtan,  kimerülten  fakadt  ki  előtte :  „Az  világon 
mindenre  gondomnak  kell  lenni. "119  Csak  benne 
vetette  ilyenkor  minden  hitét  és  reményét,  aki  erősebb, 
hatalmasabb  mint  ő  s  akinek  oly  bizakodással  tele 
írta  levelében,  hogy  :  „csak  egymást  ne  hadgyuk  igaz 
atyafi  szeretettel,  megsegít  az  Isten!"1-0 

Az  ilyen  elkeseredett  percek  azonban  ritkák  voltak 
a  Bornemisza  Anna  életében.  Mihamar  ismét  új  erőt 
érzett  magában,  tettvágyó  ereje  hamarosan  újból 
föltámadt  és  új  vágygyal,  erővel  és  akarattal  vetette 
bele  magát  az  élet  küzdelmeibe  és  ismét  csak  egye- 
nesen,  bátran,   biztosan   haladt   előre.   Józan  ítélő- 

képessége,  férfias  esze  a  vezetője.  Tudomása  van 
arról  a  nagy  ellenszenvről,  mely  útjában  kíséri, 
tisztában  van  vele,  hogy  tanácsait,  beavatkozásait, 
intézkedéseit  nem  jó  szemmel  nézik,  de  jogos  tudatá- 
ban van  a  maga  értékének  és  nélkülözhetetlenségé- 
nek is,  amikor  önérzettel  mondja:  „ha  lehetne, 
bizony  úgy  elvonnám  magam,  hogy  semmit  nem 
vétnék,  csak  Istenemet  szolgálnám  s  magam  dolgocs- 
káját  tehetném,  ám  látná  ez  világ,  mit  csinálna  !"12J 

A  híres  aranykornak,  amelyben  előbb  Erdély  élt, 
vakító  fénye  akkor  már  ugyancsak  elhomályosodott. 
A  szabad  erdélyi  fejedelemségnek  csak  a  címe  volt 
szabad,  valójában  nem  volt  már  egyéb,  mint  a  török 
szultánnak  adófizető  tartománya,  melynek  ő  osztogatta 
a  fejedelmeket  s  ha  követelményeinek  nem  tettek 
eleget,  épen  úgy  el  is  csapta  őket. 

Az  ország  tudta,  érezte  ezt  és  fájdalmasan,  szé- 
gyenkezve nézte  ezt  a  szomorú  helyzetet.  A  búsongó 
urak  egy  Bocskay  és  Bethlen  dicsőségére  gondoltak 
vissza  ebben  a  siralmas  állapotban,  aminthogy  Apafi 
nem  is  volt  hivatott  arra,  hogy  e  fölfordult  világban, 
e  kétségbeejtő  viszonyok  között  fejedelmi  méltóságot 
viseljen.  Tetterős  fejedelemre  vágytak  az  ő  helyében, 
aki  erős  kezekkel  tartsa  a  kormány  gyeplőit.  Ezt  a 
vágyukat  nem  is  igen  titkolták  s  már  itt  és  ott  is 
fölhallatszott  a  törekvés  gondolata,  hogy  az  asszony- 
kormánynak s  a  teljhatalmú  kancellár  uralmának 
véget  kell  vetni  és  Erdélynek  más  fejedelmet  kell 
választani.  Mesterségesen  szították  Apafi  ellen  az 
elégületlenséget  és  tervszerűen  gyengítették  az  ő 
anélkül  is  gyenge  lábakon  álló  népszerűségét  úgy  a 
hazában,  mint  a  portánál.  Hirdették  róla,  hogy 

szakítani  akar  a  törökkel  és  Erdélyt  a  német 
oltalma  alá  akarja  helyezni.  így  lassan-lassan  ellen- 
ségévé tették  úgy  az  országot,  mint  hatalmas  véd- 
urát,  a  szultánt  is.  Új  fejedelmet  akartak  tehát,  aki 
ne  csak  névleg  legyen  fejedelem,  mert  hiszen  úgy 
látták,  hogy  tulajdonképen  nem  Apafi  az  igazi  ural- 
kodó, hanem  a  felesége  és  a  kancellárja. 

Erről  az  országos  fölindulásról  magának  Bornemisza 
Annának  is  tudomása  volt,  aminthogy  ő  maga  írja 
egyik  levelében  Telekinek,  hogy  azt  híresztelik,  „hogy 
uram  ő  kegyelme  nem  annak  való,  hanem  mi  igaz- 
gatjuk Kegyelmeddel  együtt  az  országot.  Én  és 
Kegyelmed  húztuk,  vontuk  őket."122 

Az  elégületlenség  egy  idő  múlva  oly  magas  fokra 
hágott,  hogy  az  elégületlenek  titkon  ugyan,  de  egészen 
komolyan  kezdtek  azzal  a  tervvel  foglalkozni,  hogy 
új  fejedelmet  válasszanak.  Az  elégületlenek  élén  Béldi 
Pál  állott,  ki  előkelő,  gazdag  főúr  s  a  székelyek 
generálisa  volt.  Béldi  igaz  jó  hazafi  s  fejedelmének 
hü  embere  volt,  de  az  állapotokat  már  ő  is  tartha- 
tatlannak tekintette  és  nemcsak  hogy  együtt  tartott 
az  áramlattal,  de  mint  mondottuk,  annak  épen 
vezető  férfiává  lett.  A  mozgalom  már  annyira  elő- 
haladt, hogy  titkon  már  a  portával  tárgyaltak,  hogy 
miként  lehetne  a  lehetetlen  viszonyokon  segíteni  ? 

Teleki,  aki  az  egész  mozgalomról  tájékozva  volt, 
azzal  akarta  elfojtani  azt,  hogy  elhatározta,  hogy 
Béldit  is  elteszi  az  útjából.  A  fejedelemnél  a  már 
egyszer  bevált  ürügygyei,  —  ami  ez  esetben  nem  is 
volt  mese,  —  hogy  tudniillik  el  akarják  venni  tőle  a 
fejedelemséget,  addig  rágalmazták  Béldit,  míg  Apafi 
végre    őt,    Bethlen   Miklóssal,  a  tapasztalt,  sokat 

utazott  és  igen  tehetséges  férfiúval  együtt  elfogatta 
és  Fogaras  várában  hosszabb  ideig  fogva  tartotta.1-' 

Apafit  a  tanácsosai  s  köztük  elsősorban  Teleki 
megint  rávették  aztán  ittas  állapotában,  hogy  a 
halálos  ítéletet  aláírja. 

A  fejedelemasszony  ugyan  szintén  ellenszenvre  volt 
tüzelve  Béldi  Pál  ellenében,  mert  Teleki  úgy  tüntette 
föl  előtte  a  dolgot,  hogy  a  Bánfi  Dénes  elítélése  és 
kivégeztetése  egyedül  az  ő  lelkét  terheli,  —  de  ezt 
az  újabb  kegyetlen  szándékot  mégsem  tudta  magáévá 
tenni.  A  Bánfi  Dénes  esete  óta  különben  is  szüntelenül 
kettőzött  figyelemmel  őrködött  ura  fölött,  hogy  még 
egy  ilyen  kegyetlen  tett  elkövetésébe  bele  ne  vihessék 
őt  és  ebben  az  esetben  meg  is  tudta  akadályozni  azt. 

Már  előzetesen  utasítást  adott  ugyanis  Cserei 
fogarasi  kapitánynak,  hogy  halálos  ítéleteket  csak 
akkor  hajtson  végre,  ha  az  ő  gyűrűs  cimere  van 
reányomva  a  parancsra,  „mert  tudom  én  uram 
őkegyelme  természetét,  —  vagy  ittas  korában  vagy 
másképen  ráveszik  az  urak.  De  kegyelmed  különben 
ne  cselekedjék,  amint  én  parancsolom".1-1  Ezúttal 
még  idejében  tudomására  jutott  a  fejedelemasszony- 
nak a  Béldi  elítéltetése  és  rávette  urát,  hogy  azt 
visszavonja  s  mivel  amúgy  sem  tudtak  Béldire  és 
Bethlenre  semmit  sem  rábizonyítani,  bántódás  nélkül 
szabadon  bocsátották  őket.  S  a  fejedelem,  amikor 
kijózanodott,  Cserei  szerint  hálálkodva  e  szavakat 
mondta  Bornemisza  Annának :  „Az  Isten  áldjon  meg, 
édes  feleségem,  hogy  nem  engedted  a  commissiókat 
elvinni ;  másszor  is  azt  cselekedd ;  én  bizony  nem 
tudom,  ittas  koromban  mit  cselekedtem,  ezek  az  urak 
vettenek  rája.'4125 

Bethlen  Miklós  a  kiszabadulása  után  teljesen  vissza- 
vonult a  közélet  teréről.  Béldi  ellenben  méltatlankodva 
a  rajta  esett  jogtalan  sérelemért  és  személyes  bosszú- 
vágytól is  tüzelve,  újból  összeköttetésbe  lépett  a 
szultánnal,  hogy  „szabadítsa  föl  ezt  a  nyomorúk 
hazát  ebből  a  nagy  igából".120 

Telekinek  tudomására  jutott  azonban  Béldinek  ez 
a  lépése,  úgy,  hogy  az  emiatt  újabb  bajba  jutott  főúr 
jobbnak  látta  feleségét  és  gyermekeit  hátrahagyva, 
Konstantinápolyba  „a  hatalmas  császár  köntöséhez"1-7 
menekülni.  Javait  konfiskálták,  családját  Szamos- 
újvárott  börtönbe  zárták,  ősi  fészkét,  Bodolát  pedig 
földig  lerombolták. 

Míg  ezek  történtek,  a  portán  roszra  fordúit 
Apafi  sorsa.  Cserei  elbeszélése  szerint  a  nagyvezér 
föl  is  ajánlotta  Béldinek  a  fejedelemséget,  csak 
fizessen  érte.  Béldi  méltatlankodva  utasította  vissza 
az  ajánlatot  s  azt  válaszolta,  hogy  ő  nem  a  fejedelemség- 
keresésért jött  a  hatalmas  császárhoz,  hanem  csak 
azért,  hogy  a  fényes  porta  beletekintve  az  erdélyi 
állapotokba,  a  gonosz  tanács-uraktól  mentse  meg 
az  országot.  A  szultán  mérhetetlen  nagy  haragra 
lobbant,  hogy  parancsának  valaki  ellene  mer  szegülni 
és  Béldit  a  Jedikulába  záratta. 12S  Ott  sínylődött  aztán 
az  önzetlen  hazafi  éveken  keresztül  s  ott  is  halt 
meg,  távol  hazájától,  a  Héttorony  egyik  szomorú 
cellájában. 

Apafinak  aztán  sikerűit  az  ellene  fölmerült  vádak- 
kal szemben  bőséges  ajándékkal  kiengesztelni  a 
törököt,  mert  „a  török  portán,  akinek  több  pénze 
van,  annak  van  nagyobb  igazsága'11-"  s  így  a  Teleki 
politikája  megint  győzedelmeskedett. 

így  megszabadúlva  mindkét  vetélytársától,  Teleki 
tovább  folytatta  kedvenc  politikáját,  a  magyarországi 
menekültek  megsegítését  és  megnyerve  a  franciák 
szövetségét,  ezeknek  határozott  kívánságára  az 
Erdélybe  menekült  és  ott  nevelkedett  ifjú  Thököly 
Imre  grófnak  adta  át  az  ország  fővezérségét. 

Megkezdődött  aztán  a  kuruc-labanc  háború,  guerilla- 
szerü  csatározásaival,  mindkét  részről  való,  gyakran 
bizony  embertelen  kegyetlenkedéseivel.  Az  erdélyi 
fejedelemség,  azonosítva  magát  a  kurucokkal,  szintén 
kivette  részét  az  ádáz  küzdelmekből. 

Bornemisza  Anna  aggódó  lélekkel  kísérte  figye- 
lemmel a  fejleményeket.  Ha  néha  a  szerencse  a 
németeknek  kedvezett,  nem  csüggedt  el,  hanem  bízva 
ügyük  igazságában,  bizakodással  jegyezte  meg: 
„az  mi  penig  az  németek  dolgát  illeti,  noha  ők  most 
oly  fenn  vadnak,  de  én  hiszem  Istent,  másképen 
leszen4.1-0  Magyarországi  születésű  létére  egész 
lelkével  érezte  a  kurucok  sérelmeit  és  eltelve 
a  legnagyobb  ellenszenvvel  a  német  iránt,  tulaj- 
donkép róla  mondja  egy  helyen,  hogy:  „Az  ki  leg- 
szebben szól,  annak  nem  kell  hinni,  az  a  pápista 
paraktika."1151 

A  kuruc-labanc  háború  a  kiegyezés  reménye  nélkül 
folyt  tovább  s  bár  a  bécsi  udvar  XIV.  Lajossal  békét 
kötött  s  így  a  franciák  Thökölyt  tovább  nyiltan  nem 
támogatták,  voltak,  akik  tovább  is  támogatták  őt, 
így  Lengyelország  s  főként  a  szultán,  ki  Apafit  is 
utasította,  hogy  moldvai  és  havasalföldi  hadakkal 
Thököly  segítségére  siessen. 

így  1680 — 81-ben  nagyobb  lendületet  vett  a  kurucok 
ügye.  1681  augusztusban  maga  Apafi  is  hadra  kelt, 
feleségét  kínzó  nyugtalanságban  és  tépelődésben 
hagyva  otthon.  Bornemisza  Anna,  ki  igen  vallásos 
volt,  „bízván  az  Istennek  régi  kegyelmében",  buzgón 
imádkozik  hozzá,  hogy  jámbor  urát  védje,  oltalmazza 
minden  bajtól.  Mivel  ő  mint  asszony  nem  kísérhette 
el  a  fejedelmet  a  táborba,  Telekit  kéri,  hogy  legyen 
ügyelettel  mellette  s  „ne  hagyja  az  én  jámbor 
uramat  s  kegyelmetek  ió  urát,  eszével,  jó  tanácsával 
s  mellette  való  jó  gondviseléssel".132 

Bornemisza  Annának  azokból  a  leveleiből,  melyeket 
ura  harctéren  léte  idejében  Telekihez  intézett,  szembe- 
ötlő az  az  Istenben  vetett  hit,  amely  ennek  a  kornak 
az  asszonyait  különösen  is  jellemzi  s  az  a  maga 
erejének  tudatában  kissé  elnéző,  de  féltő  gyöngéd- 
séggel párosult  hitvesi  szeretet,  amelylyel  ő  maga  a 
férje  iránt  viseltetett.  Ez  a  fejedelmi  lelkű  nő  mindent 
csak  férje  javára,  érdekében  tett  akkor  is,  mert 
,, nekem  életemben  az  az  én  örömem,  nyereségem  : 
az  ő  kegyelme  egéssége  s  boldogsága".1--  Egyik 
levelében  —  minket  kissé  mosolygásra  késztetően  — 
egyenesen  arra  kéri  föl  Telekit,  hogy  minden  figyel- 
mével és  gondoskodásával  a  fejedelem  mellett  legyen 
és  akárhogyan  is  akar  megtekinteni  valami  sáncot 
vagy  árkot,  közel  se  engedje  hozzájuk,  nehogy  valami 
baja  essék :  s  ha  ő  maga  nem  lehet  állandóan 
mellette,  parancsolja  meg  embereinek,  hogy  „ne  en- 
gedgyék  olyan  helyen,  az  meddig  az  ágyú,  puska 
szolgál".134 

Teleki  híven  értesítette  is  a  fejedelemasszonyt  a 
harctéri  helyzet  és  urának  egészsége  felől  s  emellett 

folytonosan  arra  is  siettette  őt,  hogy  mielőbb  szerel- 
tesse föl  a  hadakat  és  küldje  utánuk.  Első  tekintetre 
furcsán  hangzik,  hogy  Teleki  ilyen  irányú  kéréssel  a 
fejedelemasszonyhoz,  a  nőhöz  fordul,  de  tudni  kell, 
hogy  Apafi  írásos  rendelkezésben  hagyta  meg,  hogy 
a  hadak  a  felesége  rendeletére  fölkészüljenek  és 
hadba  induljanak.  Mi  sem  bizonyítja  ennél  jobban, 
hogy  mily  nagy  súlya  volt  a  Bornemisza  Anna  egyéni 
tekintélyének  és  szereplésének  a  közdolgok  terén, 
íme  :  a  férfiakat  megillető  ilyen  nagy  hatalmat  is  az 
ő  kezeibe  tették  le. 

A  fejedelemasszony  aztán  Apafi  nevében  valóban 
fegyverre  is  keltette  a  csiki  és  háromszéki  hadakat, 
késedelem  nélkül  kiküldte  őket  a  harcmezőre  és 
levélileg  nyugtatta  meg  Telekit,  hogy  a  többi  sereg 
is  nemsokára  útra  készen  lesz.135 

Az  erdélyiek  azonban  nem  sokáig  voltak  egy 
táborban  a  magyarországiakkal. 

A  „kuruckirály"  Thököly  és  Teleki  között  szét- 
húzás keletkezett.136  Egyik  sem  akarta  ugyanis  el- 
ismerni a  másik  fölényét  s  csakhamar  meghason- 
lottak  a  haditerv  fölött.  Érzelmi  mozzanatok  is  közre- 
játszottak különben  ennek  előidézése  körűi,  amelyek 
a  két  vezető  férfiút  aztán  mindjobban  eltávolították 
egymástól.  Thököly  ugyanis  Zrinyi  Ilona  kezére 
vágyott  s  mivel  reménye  volt,  hogy  elnyerheti,  Teleki 
leányának,  Annának,  özvegy  Apafi  Miklósnénak 
visszaküldötte  a  jegygyűrűt.  Felette  érzékenyen  érin- 
tette és  büszkeségében  sértette  ez  a  hatalmas 
kancellárt  s  így  odafejlődtek  a  dolgok,  hogy  a  had 
szétoszlott:  Apafi  és  Teleki  elváltak  a  seregükkel 
Thökölytől. 

Bornemisza  Anna  ebben  a  kérdésben  Telekivel  s  az 
erdélyiekkel  egyformán  gondolkodott  és  Thököly 
háládatlanságát  panaszolva  föl,  azzal  a  kijelentéssel 
adott  e  gondolkozásának  kifejezést,  hogy  „ott  Isten- 
dicsőség semmi"1*7  sem  lehet,  ahol  a  Thököly 
háládatlansága  játszik  szerepet. 

Teleki  és  Thököly  azonban,  a  soproni  országgyűlés 
eredménytelen  kimenetele  után,  közös  véduruk,  a 
szultán  parancsára  nemsokára  ismét  csak  együtt 
voltak  kénytelenek  harcolni.  Egymás  iránti  titkolna- 
tatlan  ellenszenvük  azonban  mitsem  változott.  Együtt 
haladt  ezen  az  úton  Telekivel  Bornemisza  Anna  is, 
aki  akkor,  amikor  a  havasalföldi  vajda  meghozta  a 
hírt,  hogy  Thökölyt  kiverték  Debrecenből  s  a  Tiszán 
innenre,  Kálló  várába  szorították,  bizonyos  kárörömmel 
adja  Telekinek  tudtára,  hogy:  ,, Thököly  uram  s  mind 
magyarországi  uramék"188  elvették  büntetésüket. 

A  szerencse  azonban  ismét  kedvezett  Thökölynek. 

A  szultán  Thökölyt  1682  szeptember  17-én  Magyar- 
ország fejedelmévé  kiálttatta  ki  és  csakhamar  újból 
csak  egy  táborba  kerültek  Thököly  és  az  erdélyiek 
az  által,  hogy  a  szultán  az  eddigi  hadjárat  szerencsés 
kimenetele  folytán  arra  határozta  el  magát,  hogy 
egyenesen  Bécs  ellen  indúl.  Hatalmas,  nagy  seregével 
útra  is  kelt  1683  április  16-án  Bécs  ostromára  s 
Apafi  seregével  a  Lajta  melletti  Brucknál,  Thököly 
seregével  pedig  még  előbb  találkozva,  a  szultán 
körülfogta  és  ostromolni  kezdte  Bécset.180 

Tudjuk,  hogy  aztán  Szobieszky  János  lengyel  király 
fölmentő  seregei  elől  az  ostromló  sereg  eszeveszett 
futásban  keresett  menedéket  s  a  török  sereg  legyőz- 
hetetlenségébe  vetett  hit  meg  volt  döntve. 

A  töröknek  ez  a  súlyos  veresége  készületlenül 
találta  Thökölyt,  kinek  nimbusza  egyszerre  szét- 
foszlott. Legnagyobb  hívei  is  mind  elhagyták,  külö- 
nösen, miután  Eszék,  Esztergom  s  Eperjes  is  a 
császáriak  kezébe  került  s  Thökölyvel  az  a  végzetes 
eset  történt  meg,  hogy  a  hirtelenkedő  váradi  basa 
elfogatta.  Igaza  volt  a  fejedelemnének :  ,,az  Isten 
mikor  megindul  az  ő  bosszulásával,  az  mint  értem, 
az  dolgokat  felindítja,  az  népeket  egyiket  az  másik 
romlására  s  a  földeket  másnak  adja". 1,0 

A  bécsi  vereség  után  Teleki  hirtelen  megváltoztatta 
a  politikáját.  Már  ifjú  korában  is  mint  Kemény  párt- 
híve, a  német  fönnhatóság  mellett  kardoskodott  s 
most,  hogy  a  félhold  uralmát  hanyatlani  látta,  ismét 
fölelevenítette  ifjúkori  álmát.  Titokban  követeket 
küldött  a  bécsi  udvarba141  névleg  ugyan  békét  kérve 
a  török  számára,  de  valójában  avégből,  hogy  Erdély- 
nek német  fönnhatóság  alá  való  helyezésére  nézve 
a  föltételeket  megbeszéljék.  Ezek  voltak  talán  a  leg- 
válságosabb idők  Erdély  e  korszakában  s  Bornemisza 
Anna  méltán  sóhajt  föl :  ,, bizony  valóban,  ha  kellett 
egyszer,  most  kívántatik  az  imádság  s  vigyázás".14-' 

Talán  megsejtve  ezeket  a  titkos  tárgyalásokat,  a 
török  udvar  azokkal  szemben  viszont  azzal  az  ügyes 
sakkhúzással  élt,  hogy  a  már  három  éve,  1681  június 
13-án11!  megválasztott  ifjabb  Apafi  Mihály  részére  — 
akit  mindezideig  vonakodott  megerősíteni  —  egyszerre 
csak  1684  augusztus  7-én  megküldte  a  fejedelmi  jeU 
vényeket  s  az  athnamét.  Ismerni  kell  azonban  erre 
nézve  a  következő  előzményeket. 

Apafinak  pár  évvel  az  előtt,  1681-ben  a  porta 
parancsára  táborba  kellett  szállnia  s  Teleki  való- 

szinűleg  a  fejedelemasszony  ösztönzésére,  rávette 
ekkor  az  urakat,  hogy  a  gyermek  Apafit,  a  fejedelmi 
pár  nagyobbik  fiát,  az  akkor  öt  esztendős  Mihályt 
fejedelmökké  kiáltsák  ki,144  mert  ,,a  nagy  királyok 
is  halandók  s  az  hadi  dolog  veszedelmes".145  Könnyű 
volt  rábeszélni  erre  a  rendeket,  mert  hiszen  mindig 
az  történt,  amit  Teleki  akart.  A  rendek  belátták, 
hogy  „a  fejedelem  fia  szép,  nagyreményű  gyermek, 
a  fejedelemasszony  értelmes  virtuosa  és  az  országnak 
merő  édesanyja".140  így  aztán  1681  június  13-án 
,,a  mi  kegyelmes  Urunk  nagyobbik  fiát,  Tekintetes 
Ngos  ifjabb  Apafi  Mihály  urunk  őnagyságát  az 
erdélyi  fejedelemségre  egy  szívvel-lélekkel"  megválasz- 
tották.,4: 

Még  azt  is  rebesgették  ugyanebben  az  időtájban, 
nogy  a  gyermek  Apafit  Magyarország  fejedelmévé 
tegyék  meg,  de  mint  tudjuk,  a  török  Thökölyt  tette 
azzá.  Bornemisza  Anna  nem  is  nagyon  bánta  ezt. 
O  maga  mondta,  hogy  a  magyarországi  dolgok  nem 
nekik  valók  s  a  gyermekét  féltő  anyai  szív  szólalt 
meg  benne,  amikor  úgy  szólt  erről  egyik  levelében, 
hogy:  „az  gyermeket  csak  Isten  éltesse,  az  mely 
Isten  mi  ránk  gondot  viselt,  őtet  sem  hadgya".148 
Amúgy  is  elég  aggodalma  és  nyugtalansága  volt 
ekkor  már  maga  az  erdélyi  fejedelemség  miatt 
is  s  valóban  a  hitvese  sorsát  féltő  hű  feleség 
szava  szólalt  meg  abban  a  levelében,  amelyben 
ezeket  mondja:  „Bárcsak  uram  őkegyelme  marad- 
hasson benn  ez  hazában  békességben,  veszedel- 
mére ne  menjen.  Bizony  az  köntösömet  is  leven- 
ném, inkább  azért  adnék  egy  s  mást,  hogysem 
nyomorogjon  őkegyelme."149 

A  porta  sokáig  nem  akart  tudomást  venni  a  gyermek 
II.  Apafi  Mihály  erdélyi  fejedelemmé  történt  meg- 
választásáról. A  megerősítés  mind  csak  késett  és 
Bornemisza  Anna  már-már  le  is  tévén  arról  a  remé- 
nyéről, hogy  fiát  e  méltóságában  megerősítve  lássa, 
azzal  a  gondolattal  próbálta  lecsendesíteni  szivét, 
hogy  I.  Rákóczi  Ferenc  a  porta  által  is  megerősített 
fejedelme  volt  Erdélynek  s  még  sem  volt  tényleg 
soha  sem  erdélyi  fejedelem. 

Mégsem  nyugodott  azonban  és  időt  és  pénzt  nem 
kímélve,  egyre-másra  küldözgette  a  megerősítés 
érdekében  a  követeket  Konstantinápolyba.  1682  január 
14-én  Székely  László,  február  8-án  Gyerőfi  György 
tudósítják  őt  a  dolgok  állásáról,150  míg  végre  aztán, 
mint  fentebb  már  említettük,  1684  augusztus  7-én  a 
szultán  elküldötte  a  fejedelmi  jelvényeket;  a  drága- 
kövekkel kirakott  kardot,  a  fejedelmi  botot,  a  pompásan 
fölszerelt  paripát,  a  bársony  palástokat,  a  kucsmákat, 
stb.  a  gyermek  Apafi  Mihály  részére. 

Bornemisza  Anna  anyai  büszkeséggel  tekint  most 
már  a  török  által  is  elismert  fejedelem-fiára  s  „Isten- 
nek jóvoltából  következett  s  már  csak  előttünk  álló 
szerelmes  fiúnk  confirmáltatásának"  alkalmából151 
kéri  Telekit,  hogy  a  fiatal  fejedelmet  eljövendő  méltó- 
ságának tudatában  oktassa  és  serkentse  minden 
szépre  és  jóra,  hogy  mindenkinek  tetszését  elnyerje. 

A  következő  heteken  és  hónapokon  keresztül  mind 
csak  ez  a  tárgy  foglalkoztatta  a  fejedelemasszonyt. 
Régi  vágya  teljesült,  fia  jövőjét  biztosítva  látta  s 
folyton  arra  unszolta  Telekit,  hogy  fia  érdekében 
munkálkodjék.152  1684  december  23-án  Balog  István 
követ  II.  Apafi  Mihály  „újabb  formában  Íratott  con- 

firmatióját"153  is  meghozta  a  portáról.  Bornemisza 
Anna  boldogsága  nem  ismert  határt.  Legvérmesebb 
reményét  is  fölülmúlta  mindez  és  eltelve  hálával 
Isten  jósága  iránt,  annak  a  reményének  ad  kifejezést, 
hogy  Isten  tovább  is  gondot  visel  szeretett  fiára 
„és  midőn  Isten  őfelségének  úgy  tetszik,  magunk 
szeme  hunyván  is  adgya  boldogulását,  hogy  ez 
szegény  haza  maradhasson  meg  jó  békességben 
alatta".154 

A  végzet  azonban  más  utakon  haladt  és  Bornemisza 
Anna  keservesen  csalódott  boldog  reményeiben. 

Teleki  folytatta  megkezdett  új  politikáját  és  titok- 
ban összeköttetésbe  lépve  páter  Dunod-val,  I.  Lipót 
császár  bizalmas  küldöttjével,  1685  április  14-én  a 
Teleki  kercsesorai  udvarházánál  (Fogaras  megyében) 
titkos  szerződést  kötött  Erdélynek  német  fönhatóság 
alá  kerüléséről.155 

Teleki  e  szerződést  1685  október  24-én  a  fogarasi 
országgyűlés  elé  terjesztette  elfogadás  végett.  Az 
országgyűlés  azonban  állást  foglalt  e  lealázó  kötés 
ellen  és  visszavetette  azt. 

Az  események  azonban  föltartóztathatlanúl  rohantak 
előre  s  Dunod  páter  találóan  jellemezte  a  helyzetet, 
az  erdélyiekre  vonatkoztatva,  azzal  a  mondásával, 
hogy:  „akár  akarjátok,  akár  nem,  ő  felsége  kegyelmes 
pártfogásába  vészen".150 

Teleki  ugyanis  ezentúl  is  csak  tovább  folytatta  a 
tárgyalásokat  a  bécsi  udvarral  és  e  tárgyalásoknak 
végeredménye  az  volt,  hogy  az  e  végből  Haller  János 
vezetése  alatt  Bécsbe  küldött  erdélyi  bizottság  ott 
I.  Lipót  császár  biztosaival :  Dietrichsteinnal,  Stratt- 
mann  udvari  főkorlátnokkal  és  Hermann  bádeni  őr- 

gróffal  1686  június  28-án  megkötötték  a  szerződést, 
mely  Erdélynek  német  fönhatóság  alatti  jövendőbeli 
közjogi  helyzetét  megállapította. 

Miután  pedig  1686  szeptember  2-án  az  egyesült 
seregek,  határtalan  lelkesedést  és  óriási  győzelmi 
mámort  keltve,  a  majdnem  másfél  százados  török 
járom  alatt  nyögő  Buda  várát  is  visszafoglalták  a 
töröktől,  —  ezzel  adva  meg  a  végső  csapást  az 
európai  török  uralomnak,  ez  után  már  rohamos 
léptekkel  haladt  előre  Erdélynek  valósággal  és  vég- 
legesen német  fönhatóság  alá  történő  megszállása. 

A  megszállás  fővezére  Károly  lothringeni  herceg 
volt,  aki  a  balázsfalvi  szerződéssel  (1687  október 
27)  végleg  eldöntötte  Erdély  sorsát.  Vele  Veterani, 
Scherfenberg,  Caraffa  s  a  Jedikulából  kiszabadult 
Csáki  László  nagy  német  sereggel  özönlötték  el 
Erdélyt.157 

Erdélynek  a  török  iga  alól  való  fölszabadítása  volt 
a  hirdetett  cél,  a  be  nem  vallott,  de  az  elkeseredett 
hazafiak  által  tisztán  látott  terv  azonban  az  volt, 
hogy  Erdélyt  katonai  erővel  német  uralom  alá 
helyezzék. 1VS  A  német  őrségek  most  már  véglegesen 
megszállották  az  erdélyi  várakat.  A  töröknek  való 
adózás  megszűnt  s  az  utolsó  adót  1687  június  21-én 
szolgáltatta  be  a  portára  Sárosi  János.159  E  helyett 
azonban  megkezdődött  a  németnek  való  adózás. 
Egymás  után  jöttek  a  császári  parancsok,  melyek 
mind  több  és  több  terhet  raktak  az  anyagilag  már 
majdnem  teljesen  tönkrement  országra. 

Bethlen  Miklós,  Telekinek  „észben  egyedüli  verseny- 
társa,"160 megdöbbenve  Erdély  elkerülhetetlen  végzete 
felett,  erősen  kifakadt  Teleki  ellen,  aki  szerinte  egye- 

dűli  okozója  volt  a  történteknek.101  Az  ő  élesen  látó 
szeme  előre  látta,  mi  fog  tovább  következni  s  az 
olyan  embernek  a  resignatiojával,  aki  tudja,  hogy  a 
változhatatlan  ellen  nem  lehet  cselekedni,  jegyzi  meg 
egy  helyen :  „  .  .  .  már  látom,  a  budai  és  mohácsi 
victoriával  él  a  német  és  amit  kér,  maholnap  erővel 
is  elveszi.  Azért,  ha  erőnk  nincs  ad  resistendum,  jobb 
csendesen  megegyezni  véle."162  Ha  így  e  nagy  férfiú 
belenyugodott  is  a  sors  megmásíthatatlan  rendelke- 
zésébe, de  azért  nem  fojthatott  el  hazájának  szo- 
morú sorsa  felett  egy  keserves  sóhajt,  amely  egyúttal 
váddal  is  illette  azokat,  akik  az  ő  meggyőződése 
szerint  siettették  Erdély  romlását :  „O  szegény  haza, 
ki  vak  gazdag  koldus  vagy,  mely  jól  fizetsz  az  árokba 
vivő  és  vezető  vezetőidnek."103 

A  levert  Erdély  fejedelme,  Apafi  kénytelen  volt 
családjával  együtt  Fogarasba  költözni  1687.  október 
29-én.  Gondolhatjuk,  mily  megalázása  volt  ez  a  büszke 
Bornemisza  Annának,  a  fejedelemasszonynak. 

A  lotharingiai  herceg  elhagyta  a  meghódított  or- 
szágot, négy  hadi  kerületre  osztván  fel  azt :  a  kolozs- 
várira Starhemberg  Guido-,  a  beszterceire  Piccolo- 
mini  Aeneas  Sylvius-,  a  gyulafehérvárira  Veterani-, 
s  a  szebenire  Scherfenberg  hatalma  alatt .  . .  1688-ban  a 
szenvedések  végsőre  fokozásáúl  Erdélybe  került  aztán 
a  császári  hatalomnak  egy  új  és  rettenetes  biztosítéka  : 
az  eperjesi  vértörvényszék  és  annak  rettegett  elnöke, 
Caraffa  is  .  .  . 

Erdély  elbukott  és  bukása  1688.  augusztus  3-án 
sírba  vitte  a  nagy  fejedelemasszonyt,  Bornemisza 
Annát  is. 

XI. 


Az  eddigiekben  Bornemisza  Annának :  Erdély  nagy 
fejedelemasszonyának  ragyogó  alakját  igyekeztünk 
megfesteni,  beállítva  őt  kora  változatosan  izgalmas 
és  végzetesen  nagyszerű  eseményeinek  keretébe. 
Láttuk  a  „Principissa  Transsylvaniáéit,  országos 
gondokba  merülve,  emberek  sorsát  intézve,  fontos 
nagy  közügyek  dolgait  látva  el  okosan  megfontolt 
rendeleteivel. 

Hadd  varázsoljuk  most  már  magunk  elé  a  múltak 
ködéből  Bornemisza  Annát :  a  feleséget  és  anyát. 
Lássuk  őt  abban  a  szintén  magasztos  alakjában  is, 
amikor  a  szerető  hű  hitves  önfeláldozó  gondjával  áll 
mindenben  kész,  segitő  élettársul  fejedelmi  urának 
oldala  mellett,  vagy  aggódva  virraszt  gyermekei  be- 
tegágyánál, lesve  minden  lélekzet-vételüket  s  resz- 
ketve a  végzettől,  nehogy  az  szeretteiben  érje  őt 
valamely  csapásával.  Lássuk  őt  a  benső  családi  élet 
szentélyében  is,  ahol  nem  a  parancsoló  büszke  feje- 
delmi nő,  nem  az  urát  ország  dolgaiban  vezető  és 
befolyásoló,  a  jezsuitákat  üldöző,  török  s  német  po- 
litikát diplomata-észszel  figyelő,  követekkel  alkudozó 
és  országra  szóló  parancsokat  és  rendeleteket  osz- 
togató fejedelmi  asszony,  hanem  az  ura  és  gyerme- 
kei életéért,  egészségeért  és  sorsáért  küzdő  és  imádkozó 
feleség  és  anya  jelenik  meg  előttünk. 

Látni  fogjuk,  hogy  amiként  nagy  volt  ő  az  orszá- 
gos közdolgok  terén  és  férfi  által  megirigyelhető  ész- 
szel, akarattal  és  tetterővel  tudta  vezetni  férje  mellett 
a  legnagyobb  zivatarok  közt  is  egy  ország  hajóját, 
épen  úgy  tüneményes  ragyogás  veszi  körül  az  ő 

alakját  hitvesi  és  anyai  feladatainak  magasztos  hiva- 
tási körében. 

Férje  jól-létére,  egészségére,  életére,  gondos  szere- 
tettel őrködő  hitvesi  szívét  gyönyörűen  jellemzik 
azok  a  levelei,  amelyek  abból  az  időből  maradtak 
fenn,  amikor  Apafi,  fejedelemsége  első  éveiben,  a 
trónról  lemondani  nem  akaró  Kemény  Jánossal  ha- 
dakozott. 

Egy  ilyen,  1661-ből  fenmaradt,  Apafihoz  a  táborba 
írt  levelében,  mely  tele  van  a  finom  asszonyi  lélek 
legszebb  megnyilvánulásaival,  szorongó  szívvel  inti, 
figyelmezteti  urát:  „Az  hatalmas  Istenért,  viseljen 
gondot  Kegd  magára.  Vigyázzon  Kegd,  mert  Kemény 
János  uram  megakarja  kerülni  Kegdet;  Gillany  uram 
bővebben  irt  róla."164 

E  levél,  —  amelynek  címzésén  ez  áll :  „Méltósá- 
gos erdéli  fejedelemnek,  nekem  szerelmes  uramnak 
adassék",  —  megható  szeretettel  festi  nehéz  aggo- 
dalmait, amelyekben  fél  és  reszket,  nehogy  ha  a  ha- 
lál nem,  de  a  fogság  elrabolja  tőle  nemrég  vissza- 
kapott urát.  Ha  a  kegyetlen  „sors  akarata  folytán 
sohasem  láthatná  őt,  bocsánatáért  esedezik,  ha  valaha 
vétett  ellene  valamit",  irja  ebben  a  levelében  urának, 
megkapó  képet  nyújtva  benne  a  maga  hitvesi  aláza- 
tosságáról  is. 

Érdekesen  eredeti  az  a  levele,  amelyet  az  1682-iki 
hadjárat  idejében  irt  s  amelyben  táborban  levő  urá- 
nak a  bor  iránti  gyengéjét  tartva  szeme  előtt,  azt 
ajánlja  Telekinek,  hogy  jó  lenne,  ha  egy-két  társze- 
kér bor  mindig  utána  járna  a  fejedelemnek,  hogy  ha 
már  otthoni  megszokott  kényelmét  nélkülözni  kény- 
telen is,  ne  nélkülözze  kedvelt  boritalát.  Kérte  Tele- 

kit,  hogy  „mint  eddig,  úgy  ezután  is  uram  ő  kegyelme 
alkalmatosságira  legyen  Kegdnek  vigyázása,  kiben 
nem  kételkedünk."105 

Máskor  meg  aggódva  figyelmezteti  urát,  hogy  hagy- 
jon békét  az  ivásnak  vagy  legalább  is  tartson  mér- 
téket benne.  Örökké  reszketett  ugyanis,  hogy  egyszer 
ittas  állapotában  valami  végzetesen  helyrehozhatatlant 
visz  véghez  és  akkor  mi  lesz  az  ő  végtelenül  szere- 
tett gyermekével?  „Tekintse  Kegd  az  kis  fiunkat; 
mi  haszna,  ha  Kegd  élete  elfogy."166  —  ime,  mily 
csupán  a  gyermekeiért  élő,  meghatóan  gyöngéd  érze- 
lemmel iparkodott  hatni  urára,  hogy  egészségében, 
életében  az  ő  szertelen  borivása  kárt  ne  tegyen. 

Ismerve  ura  hirtelen  fellobbanó  természetét,  arra 
is  ügyelt,  hogy  ha  csak  lehetett,  minden  rossz  hírtől 
megóvja,  hogy  a  kellemetlen  ügyeket  eltitkolja  előle 
vagy  elintézze  azokat  nélküle.  Mikor  ilyenkor  igen 
nehéz  helyzetbe  került,  nem  akarván  a  felelősséget 
egyedül  viselni,  Telekihez  fordult,  őt  hítta  magához, 
hogy  az  ő  páratlanul  éles  esze  mutassa  meg  neki  a 
követendő  utat.  „Mi  uramnak  ő  kegyelmének  sem  je- 
lentettünk semmit  benne,  nem  is  mondgyuk,  mig  Kegd 
bé  nem  jő,  hogy  ő  kegyelme  az  dolgon  meg  ne  ta- 
láljon indulni",167  írja  egy  alkalommal  Telekinek. 

Egy  izben  Rhédey  valami  kellemetlen  hírt  hozott 
egy  fontos  ügyben.  Teleki  éppen  akkor  távol  volt  a 
fejedelmi  udvartól,  úgy,  hogy  nem  volt,  aki  intézkedjék 
a  sietős  dologban.  A  fejedelemasszony  nem  volt  hi- 
vatva rá,  Apafinak  pedig  senki  sem  merte  jelenteni, 
mert  Bornemisza  Anna  szigorúan  meghagyta,  hogy 
rosz  hírekkel  ne  izgassák  fel  őt,  „mivel  aféle  meg- 
búsulás  s  harag  igen  megárt  aféle  nyavalyának". 16S 

Sürgősen  hivatta  tehát  Telekit,  mint  aki  egyedül  arra 
való,  hogy  közölhesse  Apafival  a  nehéz  híradást, 
mert  —  mint  a  fejedelemasszony  irja  neki :  „Ha  Is- 
ten idehozná  Kegdet,  csendesen  jelentené  meg" 109  a 
dolgot  a  fejedelemnek. 

Bornemisza  Anna  büszke,  önérzetes  lelke  sokat 
szenvedett  a  miatt  a  letagadhatatlan  és  csöppet  sem 
titkolt  csöndes  lenézés  és  semmibenvevés  miatt, 
amelylyel  Apafi  Mihály  iránt  Erdély  urai  viseltettek. 
Tudta  és  szégyenkezve  érezte,  hogy  ura  ezt  a  lené- 
zést tulajdonképpen  meg  is  érdemelte  s  azért  mint- 
egy önmaguk  igazolására  hozza  fel  egyik  levelében 
azt,  hogy  ők  sohasem  vágytak  a  fejedelemségre, 
sohasem  kívánkoztak  ily  fényes  állásra,  de  ha  már 
Isten  ezt  nekik  adta,  akkor  legjobb  tudásuk  szerint 
akarják  megállani  helyüket.170 

Restelkedve  és  tehetetlen  haragjában  elkeseredve 
ír  róla,  hogy  az  udvarbeliek  is  milyen  semmibe  ve- 
szik a  fejedelmet,  parancsolatait  kicsúfolják,  rende- 
leteinek nincs  előttük  semmi  foganatja.  Ismerve  a 
saját  energikus,  uralomra  való  termettségét,  igy  kiált 
fel  egy  helyen:  „adják  én  kezemben,  bizony  megta- 
nítanám fejedelmét  becsülni  meg!"171 

Bornemisza  Anna  élete,  amióta  Apafi  Mihályhoz 
férjhez  ment,  általában  véve  is  csupa  izgalomból  és 
aggodalomból  állott.  A  csend  és  nyugalom  száműzve  volt 
a  fejedelmi  pár  életéből.  Hiszen  láttuk,  mi  mindenen 
mentek  keresztül  s  a  fejedelmi  pompa  és  fény  mennyi 
sok  félelmet  és  reszketést  takart  el  az  ő  életükben. 

Gondjaikat  és  folytonos  aggódásukat  csak  meg- 
sokszorozta aztán  az  a  vigasztalanul  szomorú  sors, 
amely  gyermekeik  körül  jutott  ki  osztályrészükül. 

A  fejedelmi  pár  gyermekei  ugyanis  örökölték  a 
Bornemisza  Anna  beteges,  gyönge  természetét.  Le- 
velei gyakran  panaszkodnak  gyermekei  folytonos  be- 
tegeskedése miatt  s  a  legritkább  esetek  közé  tartozik, 
ha  arról  értesíthette  Telekit,  hogy:  „most  mind  uram- 
mal ő  kegyelmével  s  mind  az  gyermekekkel  szen- 
vedhetőképpen  vagyunk."172 

Az  Isten  sok  gyermekkel  áldotta  meg  őket,  de 
azok  közül  csak  az  egyetlen  Mihály  érte  el  a  férfi- 
kort. A  többi  mind  kiskorában  halt  el,  a  gyermekei- 
ért rajongó  és  munkálkodó  fejedelemasszony  szívének 
kimondhatatlan  nagy  fájdalmára. 

Elsőszülött  gyermekük  Gergely  volt.17:J  Utána  még 
egy  fiuk,  Gyurkó174  és  egy  leányuk  (Susa?175)  szüle- 
tett, de  mindketten  csak  pár  hónapig  éltek.  így  minden 
örömük  és  reményük  a  szépen  fejlődő  kis  Gergely- 
ben volt,  aki  azonban  5  éves  korában  1666-ban  hir- 
telenül meghalt,  „nékem  és  a  feleségemnek  holtunkig 
való  szomorúságunkra,  mely  dolog  minden  életeimben 
való  nyomorúságomnál  keservesebben  esett"170  írja  a 
nagy  csapástól  egészen  megtört  fejedelem. 

Ezután  egy  fiuk  halva  született177,  egy  pedig  csak 
egy  napig  élt  „mint  a  vendég,  ki  reggel  jő  és  estve 
elmégyen,  bujdosás  lévén  nekünk  itt  ez  földön  való 
életünk."17S  Ugyanezt  még  kétszer  elmondhatta  a 
szegény  fejedelem,  mert  Éva170  és  György180  nevű 
gyermekeik  szintén  csak  kedves,  de  rövid  időre  jött 
vendégekként  jelentek  meg  a  szülői  háznál. 

1677.  okt.  11-én  vesztették  el  alig  négy  éves  kis 
leányukat,  Zsuzsánnát.  A  szülői  szív  végtelen  fájdal- 
mával, de  az  Isten  rendelésében  való  feltétlen  meg- 
nyugvással jegyzi  meg  ekkor  a  fejedelem:  „Isten  ő 

felsége  igaz  ítéletéből  szegény  édes  lánykámnak, 
Apafi  Zsuzsánnának  szomorú  és  véletlen  halálával 
megszomorita."JSl 

Legelső  gyermeküket,  az  oly  korán  elhalt  Gergelyt 
oly  nagyon  szerették,  hogy  1680.  jun.  4*én  született 
fiukat  a  róla  való  megemlékezésből  szintén  Gergely- 
nek keresztelték.  De  benne  sem  gyönyörködhettek 
sokáig :  ezt  a  kis  fiút  2  és  fél  éves  korában  szintén 
kiragadta  körükből  a  halál.  Bornemisza  Annának 
az  a  levele,  amelyet  e  haldokló  kis  fia  ágya  mellől 
irt  Telekinek,  kiöntve  neki  „megkeseredett  anyai  szí- 
véinek minden  fájdalmát,  egyike  az  ő  legmegraga- 
dóbb írásainak.  Nern  volt  mellette  sem  ura,  sem  senki 
hozzátartozója.  A  mérhetetlen  fájdalmat  egyedül  kel- 
lett elviselnie.  Apafi  Mihály  éppen  akkor  messze 
tőle,  Fülek  körül  táborozott.  A  legrettenetesebb  hely- 
zetben, szorongó  szívvel  leste  gyermeke  egyre  kiha- 
gyó lélekzetét,  mig  távollevő  urára  gondolt,  kit  szintén 
ezer  veszély  között  tudott.  Nem  volt  e  nehéz  órákban 
senki  mellette,  ki  gyöngülő  lelkébe  erőt  öntsön  s 
meggyötört  szívének  kétségbeesésével  vágyakozik 
Teleki  felesége  után,  ha  ő  eljöhetne,  hogy  szerető 
vigasztalásával  mellette  legyen.  Valóban  megható 
ez  a  levél,  melyben  egy  mélységes  nagy  fájda- 
lomtól megtört  asszonyi  lélek  nyilatkozik  meg,  aki 
a  legfájóbb  ponton,  anyai  szívén  kapott  sebet  a 
sorstól.182 

Alig  gyógyult  be  ez  a  mérhetetlen  fájdalmú  seb, 
alig  egy  év  múlva  új  haláleset  borította  gyászba  a 
sok  megpróbáltatáson  keresztülment  anyát.  1683.  márc. 
19-én  újból  temetett:  György  fiát,  kit  szintén  gyer- 
mekkorában ragadott  el  a  halál.183 

A  sok  csapás  egészen  megtörte  volna  a  fejedelem- 
asszonyt,lsl  ha  nem  lett  volna  meg  mélyen  vallásos 
érzelme,  amelylyel  minden  csapással  szemben  meg- 
nyugvást talált  az  Isten  akaratában.  Megadással  haj- 
lik meg  mindig  a  változhatatlan  előtt  és  Isten  jósá- 
gában való  hittel  jegyzi  meg  egy  helyen:  „Úgy  kell 
lenni,  mint  Istennek  ő  felségének  tetszik." lsr> 

Többi  gyermekeinek  halála  után  anyai  szívének 
egész  melegével  egyetlen  megmaradt  gyermekét,  az 
1676.  okt.  13-án  született  Mihályt  ölelte  aztán  körül. 
Minden  szeretetét  őreá  pazarolta  s  mint  elmondtuk, 
szakadatlanul  azon  buzgólkodott,  hogy  e  fiának  biz* 
tosítsa  a  fejedelemséget.  Egész  szenvedélylyel  gyűjtötte 
a  vagyont  fia  számára,  amit  kortársai  rosz  szem- 
mel is  néztek,  fösvénységnek  bélyegezve  ezt  a  pénz- 
gyűjtő szenvedélyét.18" 

Valóban  Isten  különös  kegyelme  nyilvánult  meg 
abban,  hogy  Bornemisza  Anna,  ez  a  sokat  szenve- 
det nagy  asszony  meghalt,  mielőtt  az  Apafi-család 
bukása  végleg  bekövetkezett  volna  s  így  nem  volt 
tanuja  egyetlen  gyermeke  tragikus  végének  sem. 

Az  utolsó  különösen  mozgalmas  évek,  a  bizonyta- 
lan jövőtől  való  félelem,  Caraffa  fenyegetései,  —  ki 
azzal  ijesztgette  a  fejedelmi  párt,  hogy  ha  nem  hajt- 
ják meg  fejüket  a  császár  minden  intézkedése  előtt, 
foglyul  küldi  őket  Bécsbe,187  —  annyira  megrongálták 
Bornemisza  Anna  idegeit,  hogy  elméje  elhomályoso- 
dott. lss  Lelki  halála  tehát  előbb  beállott,  mielőtt  örök 
álomra  hunyta  volna  le  szemeit. 

Testben  és  lélekben  kimerülve,  hazája  és  forrón 
szeretett  fia  jövőjén  gyötrődve  halt  meg  Erdély  nagy 
fejedelemasszonya,  Bornemisza  Anna,  „a  bölcs,  ke- 

gyes,  jó  asszony"189,  akinek  ha  voltak  is  hibái,  de 
szellemi  fölénye,  kiválósága  és  nagy  emberi  értéke 
minden  hétköznapi  mértékkel  vett  elbírálásnak  fölötte 
áll.  „1688.  aug.  3-án  az  én  szerelmes  feleségemet, 
aki  minden  keserves  és  bajos  dolgaimnak  társa  volt, 
elfelejthetetlen  szomorúságomra  szólitá  ki  Isten  estve 
tiz  óra  felé  Ebesfalván",190  írja  a  fejedelem  Naplójá- 
ban és  ennek  az  ő  nagy  fájdalmának  őszinteségében 
feltétlenül  hihetünk,  mert  ismerve  most  már  Bornemisza 
Anna  életét,  tudjuk,  hogy  milyen  pótolhatatlan  vesz- 
teség volt  ránézve  az  ő  halála. 

Feleségének  elhunyta  annyira  lesújtotta  „a  szegény 
együgyű  fejedelmet",191  hogy  az  a  kis  lelkiérő  is, 
ami  benne  volt,  teljesen  kiveszett  ezután  belőle.  Bús- 
komorság vett  rajta  erőt,  még  nagyobb  nemtörődöm- 
ségbe sűlyedt,  mint  azelőtt  és  ha  eddig  nem,  akkor 
bizonyára  most  már  talált  rá  Bethlen  Miklósnak  az 
a  megfigyelése,  amely  szerint  semmivel  sem  törődött, 
akármit  akartak  tudomására  hozni,  „a  szegény  feje- 
delem úgy  vevé,  mintha  valami  amerikai  vagy  chinai 
újságot  beszéltem  volna.19- 

Egyedűl,  támasz,  hű  segítőtárs  nélkül  maradva, 
Apafi  érzéketlenül,  közönyösen  nézte  ezentúl  a  kö- 
rülötte tomboló  fergeteget.  Ismét  mértéktelenül  hódolt 
borivó  szenvedélyének.  Semmit  nem  is  próbált  tenni, 
hogy  az  eseményeket,  ha  azokat  megakadályozni 
nem  képes  is,  de  legalább  feltartóztassa,  késleltesse, 
józan  perceiben  fájdalmasan  látta  a  szomorú  jelent 
és  megrettent  a  fenyegető  jövőtől,  amelylyel  hazája 
és  fia  szembe  néznek.  Eleget  is  kesergett  efölött,  de 
találóan  jegyezte  meg  Bethlen  Miklós  erre  az  ő  te- 
hetetlen kesergésére:  „mi  haszna  az  olyan  sirásnak !?" 19  ; 

Fenkölt  lélek,  gyöngéd  anyai  szív  nyilatkozik  meg 
a  fejedelemasszony  végrendeletében,  amelylyel  egész 
életén  át  fáradtságos  munkával  összegyűjtött  vagyona 
egyetlen  és  kizárólagos  örökösévé  fiát  tette,  hogy 
az  ily  móddal  kiváltságos  társadalmi  állásának  s 
magas  méltóságának  a  külsőségek  szerint  is  megfe- 
lelhessen, így  az  ifjú  Apafi,  —  hogy  az  ingó  vagyonról 
ne  is  szóljunk,  —  roppant  nagy  kiterjedésű  uradalmak- 
nak lett  urává. 

Szeretettel  inti  aztán  őt  arra,  hogy  azt  a  vallást, 
amelyben  született  és  neveltetett,  Qlete  végéig  hűsé- 
gesen kövesse  s  már  ismertetett  vallásbeli  elfogult- 
ságával azt  a  végső  óhajtását  is  közli  vele,  hogy 
csakis  protestáns  vallású  nőt  vegyen  feleségül. 

Majd  kéri  őt,  hogy  ha  Isten  kegyelméből,  mint  Er- 
délynek megválasztott  és  törvényesen  megerősített 
fejedelme  valaha  elfoglalja  apja  örökét,  viseltessék 
megkülönböztetett  szeretettel  azok  és  azoknak  utód- 
jai iránt,  akik  szülőinek  jó-  és  balsorsukban  tánto- 
ríthatatlan, ragaszkodó  hívei  voltak.  Végűi  kéri  az 
ország  karait  és  rendéit,  hogy  ha  forrón  szeretett 
fia  Erdély  fejedelme  lesz,  minden  gyöngédségükkel 
és  rokonszenvükkel  mellette  legyenek  s  iránta  való 
hálából,  aki  egész  életén  keresztül  legjobb  tehetsége 
szerint  mindenkiért  csak  jót  tett,  azon  legyenek,  hogy 
II.  Apafi  Mihálynak  szeretetteljes  tisztelettel  kedvét 
keressék,  érdekeit  előmozdítsák,  esetleges  ellenséges 
érzületüekkel  szemben  védelmezzék,  pártolják  és  tekin- 
tetbe véve  tapasztalatlan  fiatalságát,  legjobb  s  leg- 
őszintébb tanácsaikkal  támogassák  s  minden  tehet- 
ségükkel segítségére  legyenek,  mert  csak  úgy  lesz 
hazájuk,  a  dicső  Erdélyország  boldog  és  hatalmas. m 

A  fejedelemasszonynak  Ebesfalván  ideiglenesen  el- 
temetett holttestét  1688.  szept.  8-án  szállították  el 
aztán  Almakerékre  és  a  nehéz  idők  dacára  is  fejedelmi 
pompával  helyezték  ott  örök  nyugalomra  a  lutherá- 
nus templom  sekrestyéje  alatti  sírboltba.195 

Eleinte,  mint  ez  a  temetés  tervvázlatából  kitűnik, 
Kolozsvárit  akarták  eltemetni  őt  a  ref.  templom  sír- 
boltjában. Ugyanis  a  tervvázlat  egyik  pontjában  ez 
olvasható:  „Colosvart  templomban  chorusokat,  sanctu- 
ariumot  bevonni,  sírfelít  is."19G  Ez  a  terv  azonban 
megváltozott,  még  pedig  nyilván  azért,  mert  Kolozs- 
várt akkor  a  német  hadak  tartották  megszállva.  A 
temetés  rendezésével  megbízva  volt  Bethlen  Elek 
szolgáltat  erre  adatot,  aki  a  következőket  jegyezte 
fel  a  temetési  tervezet  hátára:  „Szegény  fejedelem- 
asszony temetésire  való  dispositio,  melyet  igy  ren- 
deltünk vala,  de  aztán  az  embereknek  másképpen 
tetszék  és  hamar,  kevés  készülettel  eltemetők  szegényt. 
Isten  nyugossza  meg."197 

Az  egész  életén  át  nélkülözött  nyugalmat  végre 
meglelte  tehát  Bornemisza  Anna  az  almakeréki 
lutheránus  templom  kriptájában. 

Ezt  a  nyugalmat  századokon  keresztül  nem  zavarta 
meg  semmi,  míg  végre  a  honfiúi  kegyelet  elhozatta 
a  fejedelmi  pár  földi  maradványait  az  egyszerű  falusi 
kriptából  s  jelenleg  a  kolozsvári  farkas-utcai,  újab- 
ban restaurált  ref.  templom  előkészített  sírboltjában 
várják  a  mai  kor  vérzivataros  háborújának  lezajlását, 
amikor  is  a  fejedelmi  hamvak  az  almakeréki  ros- 
kadozó lutheránus  templom  kriptája  helyett  méltóbb 
és  végre  örök  nyugvóhelyet  találnak. 

JEGYZETEK. 


(Bornemisza  Anna  leveleinek  legnagyobb  részét  Benczúr 
Gyuláné  úrnő  gyűjteményéből  olvastam,  aki  ezt  az  értékes 
levélgyűjteményét  szives  volt  rendelkezésemre  bocsájtani,  amiért 
e  helyen  is  kifejezésre  juttatom  hálás  köszönetemet.) 

1  Báró  Apor  Péter:  Metamorphosis  Transsylvaniáé,  105.  1. 

2  Nagy  Iván:  Magyarország  családai,  179—180.  1. 

3  Kulini  Nagy  Benő  és  Sárváry  Elek:  Magyar  hölgyek  élet- 

rajza,  185— 194  1. 

4  Bornemisza  Anna  levele  Teleki  Mihályhoz;  Fogaras,  1671. 

ápr.  1 0.-ről ;  (Benczúr  Gyuláné  gyűjteménye.) 

5  Szilágyi  Sándor:  Erdélyország  története,  II.  300.  1. 
(;  Apafi  Mihály  Naplója,  3.  1. 

'  U.-o. 

8  Szalárdi :  Siralmas  krónikája,  292—294.  1.,  Kemény  János  Ön- 

életírása, 503.  1. 

9  Szalárdi :  Siralmas  krónikája,  295.  1. 

10  Remény  János  Önéletírása,  504.  |. 

11  U.'O. 

12  Szalárdi:  Siralmas  krónikája,  322.  1 

ri  Kemény  János  Önéletírása,  511 — 514.  I. 

14  Apafi  Mihály  Naplója,  3.  1.:  „Ugyanazon  esztendőben  (1657.) 

Méhemet  krimi  tatár  khámnak  rabságában  való  esés. 
Magam  pedig  Haras  Bék  nevű  Murzának  Or  nevű  váro- 
sának kapitányának  kezében  rabul  estem." 

15  Kemény  János  Önéletírása,  517.  1.  —  A  Kemény  János  váltság- 

dija 116.000  tallér,  a  Kornis  Ferencé  60.000  tallér  volt. 
lü  Bornemisza  Anna  levele  Teleki  Mihályhoz;  Ebesfalva,  1659. 

aug.  12.-ről.  (Benczúr  Gyuláné  gyűjteménye.) 
17  Apafi  Mihály  levele  feleségéhez;  Erdélyi  Múzeum  melléklete; 

1856.  évi  78-79.  1. 

lh  Bethlen  János  levele;  „Teleki  Mihály  levelezése"  I.  291.  1. 

19  Bornemisza  Anna  levele  Teleki  Mihályhoz;  Ebesfalva,  1659. 

aug.  12-ről  (Benczúr  Gyuláné  gyűjteménye.) 

20  U.-o. 

21  /.  Apafi  Mihály  Naplója,  3. 1.  —  Teleki  Mihály  levelezése,  I.  573. 1. 

22  U.-o. 

28  Szalárdi :  Siralmas  krónikája,  353.  1. 

21  Bethlen  Miklós  Önéletírása,  I.  259.  1. 

25  Kővári  László:  Erdély  történelme,  V.  110—111.  1. 

20  Szalárdi:  Siralmas  krónikája,  VII.  622.  1. 

27  U.-o.,  VII.  623.  1. 

28  U.-o.,  VII.  619.  I. 

29  Kővári  László:  Erdély  történelme,  V.  116.  1. 

30  Cserei  Mihály  Históriája  5.  1. 

31  U.-o.,  196.  1. 

32  Báró  Apor  Péter:  Metamorprnsis  Transsylvaniáé  38.  1. 

33  Thallóczy:  Századok,  1878.  évi  510.  I. 

34  Csere/  Mihály  Históriája,  16.  1. 
33  U.-o. 

30  U-o.t  90.  1. 

37  38  3!)  Bornemisza  Anna  levele  Teleki  Mihályhoz ;  Gyulafehér- 
vár, 1669.  május  20-ról;  (Benczúr  Gyuláné  gyűjteménye.) 

40  Ugyanaz  ugyanahhoz;  Fogaras,  1672.  febr.  8-ról;  (u.-o.)  — 

„Teleki  Mihály  levelezése"  I.  490.,  II.  96. 

41  Bethlen  Miklós  Önéletírása,  II.  51.  1. ;  „Látom,  hogy  az  aktu- 

ális fejedelem  Teleki  ....  a  szegény  tituláris  fejedelem- 
mel, Apafival  .  .  ." 

42  Csere/  Mihály  Históriája,  121.  1. 

43  U-o.}  120.  1. 

44  U,o. 

^Bornemisza  Anna  levele  Teleki  Mihályhoz;  Radnót,  1673. 
jun.  8-ról ;  (Benczúr  Gyuláné  gyűjteménye.) 

46  Ugyanaz  ugyanahhoz;  Fogaras,  1671.  ápr.  9-ről;  „.  .  .  nem 

kételkedünk  semmit  is,  hogy  Kegd  mentül  jobban  s  hí- 
vebben s  igazán  tudgya,  el  nem  járna  az  dologban,  melyet 
is  ugyan  Isten  után  Kegdre  bíztunk."  (u.-o.) 

47  Ugyanaz  ugyanahhoz;  Radnót,  1668.  szept.  16-ról;  (u.-o.) 

48  Ugyanaz  ugyanahhoz;  Vinc,  1668.  aug.  25-ről;  (u.-o.) 

49  Ugyanaz  ugyanahhoz;  Radnót,  1668.  szept.  16-ról;  (u.-o.) 

50  Ugyanaz  ugyanahhoz;  Fogaras,  1669.  nov.  30-ról;  (u.-o.) 

51  Ugyanaz  ugyanahhoz;  Radnót.  1673.  jun.  J 0-ről;  (u.-o.) 

52  Kővári  László:  Erdély  történelme,  201.  1. 

53  U.-o. 

54  Báró  Apor  Péter:  Metamorphosis  Transsylvaniáé,  38—39.  1. 

55  t/.-o.,  37.  1. 

56  Cserei  Mihály  Históriája,  75.  1. 
*7  U.-o.t  73.  1. 

58  U.-o.,  72.  1. 

59  í/.-o.,  73.  1. 

60  £/.-o.,  77.  1. 

61  Bornemisza  Anna  levele  Teleki  Mihályhoz ;  Gyulafehérvár, 

1673.  máj.  25-ről ;  (Benczúr  Gyuláné  gyűjteménye.) 
ü2  Csere/'  Mihály  Históriája  76.  I. 

m  Bornemisza  Anna  levele  Teleki  Mihályhoz ;  Gyulafehérvár, 
1672.  okt.  5-ről ;  (Benczúr  Gyuláné  gyűjteménye.) 

64  Csere/'  Mihály  Históriája,  76.  1. 

65  í/.-o.,  84.  1. 

66  U.-o.,  83.  1. 

«7  Í/.'O.,  84—85.  1. 

08  a-o.,  79.  1. 

09  Bornemisza  Anna  levele  Teleki  Mihályhoz,  melyben  Sárosi 

)ános  főkövet  levelének  mását  küldi;  Gyulafehérvár,  1678 
okt.  22-ről ;  (Benczúr  Gyuláné  gyűjteménye.) 

70  U.-o. 

71  U.-o. 

72  Bornemisza  Anna  levele  Teleki  Mihályhoz ;  Fogaras,  1670. 

jan.  25-ről ;  (u.-o.) 

73  Ugyanaz  ugyanahhoz;  Radnót,  1670.  aug.  21-ről;  (u.-o.) 

74  Ugyanaz  ugyanahhoz;  Gyulafehérvár,  1678.  márc.  31-ről;  (u.-o.) 
7:1  Ugyanaz  ugyanahhoz;  Balázsfalva,  1678.  nov.  22-ről;  (u.-o.) 

—  „Komámuram  is  immár  nagy  üggyel-bajjal  tegnap  meg- 
indult az  adóval,  noha  az  sok  költség  miatt  még  most  is 
az  adó  egészen  ki  nem  tölt ;  kölcsön  kellett  kérni,  de 
talán  Isten  ő  felsége  aggyá,  nem  lesz  abbul  semmi  nehéz- 
ség, látván  magok  is,  hogy  nehezen  tehetjük  szerit  az 
nagy  summának." 

70  Ugyanaz  ugyanahhoz;  Gyulafehérvár,  1672.  okt.  7-ről;  (u  -o.) 
77  U.'O. 

7S  Ugyanaz  ugyanahhoz  ;  Fogaras,  1674.  márc.  24-ről;  (u.-o.) 
7íl  Ugyanaz  ugyanahhoz;  Radnót,  1677.  szept.  6-fól ;  (u.-o.) 
s0  Ugyanaz  ugyanahhoz;  Fogaras,  1676.  márc.  30-ról ;  (u.-o.) 

81  Ugyanaz  ugyanahhoz;  Radnót,  1677.  szept.  6-ról;  (u.-o.) 

82  Teleki  Mihály  levele  Bornemisza  Annához;  Kővár,  1676.  ápr. 

4-ről ;  (u.-o.) 

s3  Bornemisza  Anna  levele  Teleki  Mihályhoz ;  Gyulafehérvár, 
1684.  okt.  12-ről  ;  (u.-o.) 

84  U.-o. 

85  Ugyanaz  ugyanahhoz;  Radnót,  1677.  szept.  6-ról;  (u.-o.) 

s,i  Ugyanaz  ugyanahhoz;  Gyulafehérvár,  1681.  jun.  28-ról;  (u.-o.) 
s:  Ugyanaz  ugyanahhoz;  Gyulafehérvár,  1683.  okt.  27-ről;  (u.-o.) 
"s  Ugyanaz  ugyanahhoz;  Ebesfalva,  1684.  febr.  1-ről;  (u.-o.) 
*íJ  Ugyanaz  ugyanahhoz;  Gyulafehérvár,  1683.  okt.  27-ről;  (u.-o.) 
tJ0  Thallóczy:  Századok,  1878.  évi  417.  1. 

91  Erdélyi  Országgyűlési  Emlékek:  XIII.  376.  1. 

92  Szádeczky  Béla :  I.  Apafi  Mihály  udvartartása,  XII.  1. 

93  U.-o.,  88.  1. 

1.4  U.-o.,  89.  1. 

1.5  U.-o.,  320.  1. 

96  U.-o.,  17.  1. 

97  U.-o. :  Bornemisza  Anna  Gazdasági  Naplója. 
!,s  Thallóczy:  Századok,  1878.  évi  422—423.  1. 

99  Szádeczky  Béla :  I.  Apafi  Mihály  udvartartása,  607.  1. 

100  Erdélyi  Országgyűlési  Emlékek,  XV.  155.  1. 

101  Bornemisza  Anna  levele  Cserei   Jánoshoz ;   Radnót,  1675. 

jul.  20-ról ;  (Benczúr  Gyuláné  gyűjteménye.) 

102  Bornemisza  Anna  rendelete ;  Fogaras,  1673.  márc.  12-ről;  (u.-o.) 

103  Bornemisza  Anna  levele  Teleki  Mihályhoz;  Fogaras,  1668. 

febr.  21-ről ;  (u.-o.) 

104  Ugyanaz  ugyanahhoz;  Radnót,  1670.  aug.  9-ről;  (u.-o.) 

105  Báró  Apor  Péter  :  Metamorphosis  Transsylvaniáé.  107.  1. 
U,o. 

107  U.-o. 

108  Bornemisza  Anna  levele  Teleki  Mihályhoz;  Fogaras,  1671. 

ápr.  22-ről ;  (Benczúr  Gyuláné  gyűjteménye.) 

109  Ugyanaz  ugyanahhoz;  Algyógy,  1672.  okt.  30-ról;  (u.-o.) 

110  Ugyanaz  ugyanahhoz;  Gyulafehérvár,  1673.  máj.  1 7-ről ;  (u.-o.) 

111  Ugyanaz  ugyanahhoz;  Balázsfalva,  1678.  nov.  12-ről ;  (u.-o.) 
m  Ugyanaz  ugyanahhoz;  Gyulafehérvár,  1672.  okt.  23-ről ;  (u.-o.) 

113  Cserei  Mihá\y  Históriája,  120.  1. 

114  U.-o.,  155.  1. 

115  Báró  Apor  Péter  :  Metamorphosis  Transsylvaniáé,  480.  1. 
11G  U.-o.,  482.  1. 

117  U,o. 

118  U.-o..,  468.  1. 

Bornemisza  Anna  levele  Teleki  Mihályhoz;  Fogaras,  1676. 
máj.  6-ról ;  (Benczúr  Gyuláné  gyűjteménye.) 
120  Ugyanaz  ugyanahhoz;  Algyógy,  1672.  okt.  30-ról;  (u.-o.) 
21  Ugyanaz  ugyanahhoz;  Gyulafehérvár,  1676.  jun.  2-ről ;  (u.-o) 

122  Ugyanaz  ugyanahhoz;  Fogaras,  1678.  márc.  3-ról;  (u.-o) 

123  Bethlen  Miklós  Önéletírása,  I.  441—468.,  475—505.  1. 

124  Cserei  Mihály  Históriája,  93.  1. 

125  U.-o.,  94.  1. 

126  U.-o.,  98.  1. 

127  U.-o.,  107.  1. 

128  /.  Apafi  Mihály  Naplója,  29.  1.,  1678.  ápr.  22-ről.  —  Bornem- 

isza Anna  levele  Teleki  Mihályhoz;  Porumbák,  1678.  máj. 
11-ről;  (Benczúr  Gyuláné  gyűjteménye.) 

129  Cserei  Mihály  Históriája,  108.  1. 

130  Bornemisza  Anna  levele  Teleki  Mihályhoz  ;  a  kelet  helye 

nélkül,  1675.  dec.  28-ról ;  (Benczúr  Gyuláné  gyűjteménye.) 
31  U.-o. 

132  Ugyanaz  ugyanahhoz;  Katona,  1681.  aug.  25-ről;  (u.-o.) 

133  Ugyanaz  ugyanahhoz;  Radnót,  1681.  szept.  2-ről;  (u.-o.) 

134  U.-o. 

35  Ugyanaz  ugyanahhoz;  Ebesfalva,  1681.  szept.  1-ről;  (u.-o.) 
136  Inczédi  Pál  Naplója,  6.  1.:  „A  fejedelem  előtt  Tököli  Imre  és 

Teleki  Mihály   egybeszólalkozván,    rútul  veszekedtenek 

együtt." 

!3T  Bornemisza  Anna  levele  Teleki  Mihályhoz;  Ebesfalva,  1681. 
szept.  10-ről;  (Benczúr  Gyuláné  gyűjteménye.) 

138  Ugyanaz  ugyanahhoz;  Gyulafehérvár,  1683.  nov.  27-ről;  (u.-o.) 

139  Inczédi  Pál  Naplója,  78.  1. 

140  Bornemisza  Anna  levele  Teleki  Mihályhoz;  Radnót,  168'í. 

aug.  23-ról ;  (Benczúr  Gyuláné  gyűjteménye.) 
111  Kővári  László  :  Erdély  történelme,  VI.  163.  1. 

142  Bornemisza  Anna  levele  Teleki  Mihályhoz;  Ebesfalva,  1684. 

jan.  26-ról ;  (Benczúr  Gyuláné  gyűjteménye.) 

143  /.  Apafi  Mihály  Naplója,  33.  1.,  1681.  jun.  13-ról. 
,J1  Csere/'  Mihály  Históriája,  124.  I. 

14:>  Bethlen  Miklós  Önéletírása,  I.  542.  1. 
14,i  í/.-o.,  543.  1. 

147  Hídvégi  idősb  Nemes  János  Naplója. 

118  Bornemisza  Anna  leve/e  Teleki  Mihályhoz;  Gyulafehérvár, 
1681.  dec. ;  (Benczúr  Gyuláné  gyűjteménye.) 

149  U.-o. 

150  Jakab  Elek:  Az  utolsó  Apafi,  9.  1. 

151  Bornemisza  Anna  levele  Teleki  Mihályhoz  ;  Radnót,  1684. 

aug.  24-ről ;  (Benczúr  Gyuláné  gyűjteménye.) 

152  Ugyanaz  ugyanahhoz;  Radnót,  1684.  aug.  29-ről;  (u.-o.) 

153  Ugyanaz  ugyanahhoz;  Gyulafehérvár,  1684.  dec.  23-ról;  (u.-o.) 

154  U.-o. 

155  Szilágyi  Sándor  :  Erdélyország  története,  II.  351.  1. 

156  í/.-o.,  353.  1. 

157  Bethlen  Miklós  Önéletírása,  II.  17—21.  1. 

158  U.-o.,  II.  58.  1. 

159  Szilágyi  Sándor:  Erdélyország  története,  II.  360.  I. 
1,50  Jakab  Elek:  Az  utolsó  Apafi,  179.  1. 

mi  Bethlen  Miklós  Önéletírása,  II.  65—66.  1. 
102  í/.-o.,  58.  1. 
163  í/.-o.,  91.  1. 

1,14  Bornemisza  Anna  levele  Apafi  Mihályhoz;  Szeben,  K61. 
dec.  25-ről ;  (Benczúr  Gyuláné  gyűjteménye.) 

165  Ugyanaz  Teleki  Mihályhoz  ;  Szamosújvár,   1682.  aug.  8-ról ; 

(u.-o.) 

166  Ugyanaz  Apafi  Mihályhoz;  Szeben,  1662.  jan.  3-ról;  (Deák 

E. :  Magyar  hölgyek  levelei,  334.  1.) 
107  Ugyanaz  Teleki  Mihályhoz;  Gyulafehérvár,  1686.  nov.  18-ról; 

(Benczúr  Gyuláné  gyűjteménye.) 
168  Ugyanaz  ugyanahhoz;  Gyulafehérvár,  1681.  dec.  2-ről;  (u.-o.) 
4,i9  í/.-o. 

170  Bornemisza  Anna  levele  Naláczi  Istvánhoz ;  Ebesfalva,  1682. 
jan.  20-ról;  (Deák  F.  :  Magyar  hölgyek  levelei,  341—342.  1.): 
„.  .  .  az  Isten  örökké  a  fejedelemségre  való  vágyásban 
veszti  a  fejeket;  mi  bizony  soha  nem  kivántuk;  csak  abba 
bízom,  hogy  amely  Isten  felvett,  azon  Isten  megtart  ben- 
nünket, édes  Naláczi  uram."  • 

*71  U.-o. 

172  Bornemisza  Anna  levele  Teleki  Mihályhoz ;  Gyulafehérvár, 

1680.  okt.  23-ról;  (Benczúr  Gyuláné  gyűjteménye.) 

173  /.  Apafi  Mihály  Naplója,  3.  1. 

174  U.'O.,  7.  I. 

175  í/.-a,  10.  I. 

176  í/.-o.,  11.  1. 

177  U.'O.,  20.  1. 

178  í/.-a,  23.  1. 

179  U.-o.,  35.  1. 

180  Vass  György  Naplója,  30.  I. 

181  /.  Apafi  Mihály  Naplója,  27.  1. 

182  Bornemisza  Anna  levele  Teleki  Mihályhoz ;  Gyulafehérvár, 

1682.  jul.  3-ról ;  (Benczúr  Gyuláné  gyűjteménye.) 

183  Vass  György  Naplója,  30.  1. 

184  Bornemisza  Anna  levele  Teleki  Mihályhoz;  Fogaras,  1683. 

márc.  9-ről ;  Benczúr  Gyuláné  gyűjteménye) ;  „Isten  ő 
szent  felsége  magamat  is  gyermekeimben  miként  szomo- 
rított nagy  keserűségemre,  Kegd  is  tudgya." 

185  U.-o. 

18,5  Báró  Apor  Péter:  Metamorphosis  Transsylvaniáé,  464.  1. 

187  Inczédi  Pál  Naplója,  14.  1. 

188  „Regélő",  1833.  évi  113.  1.:  „Ezen  különben  jeles  tulajdon- 

ságú hercegnét  élete  alkonyán  elmeháborodási  szeren- 
csétlenség érte,  mely  közben  minden  legyet  boszorkány- 
nak tartott  s  ezen  képzelődésében  a  legyeket  nem  szen' 
védhette." 

189  Bethlen  Mik/ós  Önéletírása,  I.  474.  1. 

190  I.  Apafi  Mihály  Naplója,  43.  1. 

191  Bethlen  Miklós  Önéletírása,  I.  450.  1. 

192  í/.-o.,  II.  32.  I. 

193  U.-o.,  II.  109.  I. 

>'•"  Jakab  Elek:  Az  utolsó  Apafi,  17-18.  I. 

195  Szádeczky  Lajos:  „Az  Apafiak  sírboltja  és  hamvai."  —  Míg 
ez  a  mű  meg  nem  jelent,  nem  tudtuk:  hol  pihennek  Apafi 
Mihály  és  Bornemisza  Anna  hamvai  ?  A  források  e  kér- 
désre nem  adtak  biztos  feleletet.  Végre  aztán  Szádeczky 
Lajos  kutatásai  bizonyosságot  derítettek  e  kérdésre  és  az 
1908.  évi  okt.  6-án  végzett  ásatás  be  is  bizonyította  az  o 
adatai  helyességét. 

m  U.  o.,  25.  1. 

li,T  U,o. 

